cyanic-selkie/wikianc huggingface dataset:
ߊߓߎߓߞߊߙ ߛߘߌߞߌ
ߊ߬ ߡߏߦߌ ߣߴߊ߬ ߥߟߌ߬ ߢߊ
ߊ߬ ߓߏ߲߬ߢߊ߬ ߘߊ߫ ߡߞߊ߫ ߟߋ߫ ߞߊ߬ ߓߊߟߏ߫ ߦߋ߲߬ ، ߊ߬ ߕߍ߬ߘߍ߫ ߞߎ߬ߙߊ߬ߦߌ߬ߛߌ ߟߎ߬ ߟߊ߫ ߞߎ߲߬ߕߌ߮ ߘߏ߫ ߟߋ߬ ߘߌ߫ ߸ ߊ߬ ߣߴߊ߬ߟߎ߬ ߘߐ߫ ߡߐ߬ߟߐ߲߬ߡߊ ߘߏ߫ ߘߌ߫ ߘߓߌ߬ߘߐ߬ߦߊ ߕߎ߬ߡߊ ߟߊ߫، ߊ߬ ߞߊ߬ߣߎ߲߬ߣߍ߲߫ ߕߍ߬ߘߵߊ߬ߟߎ߬ ߓߟߏ߫ ߞߏߛߓߍ߫ ، ߞߵߊ߬ߟߎ߫ ߘߛߌ߬ ߢߐ߲߮ ߠߊ߫. ߊ߬ ߕߘߍ߬ ߝߐ߫ ߟߊ߫ ߞߏ߫ ߞߎ߬ߙߊ߬ߦߌ߬ߛߌ ߘߐ߫ ߡߐ߬ߟߐ߲߬ߡߊ ߟߊ߫ ߓߊ߲ߠߍ߲߫ ߡߐ߰ ߕߊ߲߫ (߁߀) ߠߋ߬ ߡߊ߬ ߘߓߌ߬ߘߐ߬ߦߊ ߕߎ߬ߡߊ ߟߊ߫، ߏ߬ ߟߎ߫ ߟߋ߬: ߊ߳ߊߓߊ߯ߛߌ߫ ߓߣߎ߬ ߊߓߘߎ߬ ߡߎ߬ߕ߭ߊߟߓߌ߫ ߘߌ߫ ߞߊ߬ ߓߐ߫ ߤߊ߯ߛ߭ߡߌ߫ ߞߊ߬ߓߌ߬ߟߊ ߘߐ߫، ߊ߬ߓߎ߰ ߛߎ߬ߝߌ߬ߦߊ߯ߣߌ߲߫ ߓߣߎ߬ ߤ߭ߊߙߓߌ߫ ߞߊ߬ ߓߐ߫ ߎߡߊߥߎߦߊ ߞߊ߬ߓߌ߬ߟߊ ߘߐ߫، ߎߛߑߡߊ߯ߣߌ߲߫ ߓߣߎ߬ ߕ߭ߟߊߤ߭ߕߊ߫ ߓߣߎ߬ ߖ߭ߊߡߑߊ߳ߕߊ߫ ߓߣߎ߬ ߊߛߊߘߎ߫ ߊߛߊߘߎ ߞߊ߬ ߓߐ߫ ߊߛߊߘߎ ߞߊ߬ߓߌ߬ߟߊ ߘߐ߫، ߊ߬ߓߎ߬ ߓߞߊߙߌ߫ ߕߊߦߡߌ ߞߊ߬ ߓߐ߫ ߕߊߦߡߌ ߞߊ߬ߓߌ߬ߟߊ ߘߐ߫، ߞ߭ߊ߯ߟߌߘߎ߬ ߓߣߎ߬ ߥߊߟߌ߯ߘߌ߫ ߞߊ߬ ߓߐ߫ ߡߊߞ߭ߑߖ߭ߎ߯ߡߌ ߞߊ߬ߓߌ߬ߟߊ ߘߐ߫، ߎߡߊߙ ߓߣߎ߬ ߞ߭ߊ߬ߕ߭ߊ߯ߓߌ߫ ߞߊ߬ ߓߐ߫ ߊ߳ߊߘߦߌ ߞߊ߬ߓߌ߬ߟߊ ߘߐ߫، ߛ߫ߊߝߑߥߊ߯ߣߌ߲߫ ߓߣߎ߬ ߎߡߦߊߕߊ߫ ߞߊ߬ ߓߐ߫ ߖߊߡߑߤ߭ߎ ߞߊ߬ߓߊ߬ߟߊ ߘߐ߫، ߊ߬ ߣߴߏ߬ ߟߎ߫ ߢߐ߲߰ ߜߘߍ߫ ߟߎ߬.
ߊ߬ߓߎ߰-ߓߞߊߙߌ߫ ߡߊߟߐ߲߫ ߠߊ߫ ߡߊ߲߬ߞߕߎ ߘߏ߫ ߟߎ߫ ߡߊ߬ ߘߓߌ߬ߘߐ߬ߦߊ ߕߎ߬ߡߊ ߟߊ߫ ߦߏ߫: ߟߊ߲߬ߓߋ߬ߟߐ߲߬ߘߐ߬ߦߊ، ߊ߬ ߕߍ߬ߘߍ߫ ߟߊ߲߬ߓߋ߬ߟߐ߲߬ߠߊ߬ߓߊ ߟߋ߬ ߘߌ߫ ߸ ߊ߬ ߣߴߊߙߊߓߎ ߟߎ߬ ߟߊ߫ ߘߐ߬ߝߐ، ߊ߬ ߕߍ߬ߘߍ߫ ߏ߬ ߞߊ߬ߙߊ߲߬ߝߊ ߟߋ߬ ߘߌ߫، ߊ߬ ߟߊ߫ ߞߊ߬ߙߊ߲߬ߠߊ߬ߘߋ߲ ߘߏ߫ ߟߋ߬: ߊ߳ߊߞ߫ߌ߯ߟߎ߫ ߓߣߎ߬ ߊ߬ߓߌ߰ ߕ߭ߊ߯ߟߓߌ߫ ߣߌ߫ ߖߎߓߊߦߙߎ߫ ߓߣߎ߬ ߡߕ߭ߊߊ߳ߑߡߌ߫، ߊ߬ ߣߴߏ߬ ߢߐ߲߰ ߜߘߍ߫ ߟߎ߬، ߡߊ߲߬ߞߕߎ߬ ߜߘߍ߫ ߟߎ߬ ߕߍ߬ߘߴߊ߬ ߟߊ߫ ߡߍ߲ ߠߎ߬ ߕߍ߬ߘߴߊ߬ ߘߌߦߊ߫ ߟߴߊߙߊߓߎ ߟߎ߬ ߢߍ߫، ߓߊߏ߬ ߸ ߊ߬ ߡߊ߫ ߝߍ߭ ߓߌ߬ߟߊ߬ ߊߙߊߓߎ ߟߎ߬ ߟߊ߲߬ߓߋ ߟߊ߫، ߊ߬ߓߎ߰-ߓߞߊߙߌ߫ ߞߍߣߌ߲߫ ߕߘߍ߬ ߞߎ߬ߙߊ߬ߦߌ߬ߛߌ ߟߎ߬ ߘߐ߫ ߝߛߊ߬ߟߐ߲߬ߠߊ ߟߋ߬ ߘߌ߫ ، ߊ߬ ߕߎ߲߬ ߞߊ߬ ߞ߫ߎ߬ߙߊ߬ߦߌߛ߭ߌ ߟߎ߬ ߟߐ߲߫ ߸ ߊ߬ߟߎ߬ ߟߊ߫ ߤߙߍߞߏ ߣߴߊ߬ߟߎ߬ ߟߊ߫ ߞߏߖߎ߮ ߓߍ߯ ߟߊߘߍ߬ߣߍ߲ ߞߊ߬ߣߌ߲، ߊ߬ ߟߊߞߊ߬ߟߌ߬ ߟߊ߫ ߞߏ߫ ߟߊ߬ߝߐ߬ߓߊ߮ ߡߊ߬ߡߊߘߌ߫ (ߞ.ߣ) ߞߊ߲߫ ߞߏ߫: ((ߊ߬ߓߎ߰ ߓߞߊߙߌ߫ ߟߋ߫ ߞ߫ߎ߬ߙߊ߬ߦߌ߬ߛ߭ߌ ߘߐ߫ ߟߊ߲߬ߓߋ߬ߟߐ߲߬ߘߐ߬ߦߟߊ߬ߓߊ ߘߌ߫)). ߦߌߟߡߊ:ߘߐ߬ߝߐ ߦߌߟߡߊ:ߖߘߍ߬ߞߟߏ߬ߦߊ
ߞߐ߬ߦߊ߫
ߞߐ߬ߦߊ߫/ߖߌ߬ߣߍ߬ ߞߊ߲ߓߍ߲ ߡߙߊ߬ߓߊ߰ߘߊ ߘߏ߫ ߟߋ߬،ߞߌ߲ߘߌߦߊ߫ ߕߌ߬ߞߎߘߎ߲ ߘߐ߫߸ߊ߬ ߘߏ߲߬ ߛߏ߬ߛߏ ߘߎ߰ߓߊ ߘߏ߫߫ ߝߣߊ߫ ߘߌ߫߸ߡߍ߲ ߣߌ߫ ߞߐߣߊߞߙߌ߫ߛߎ߬ߘߎ߲ߡߊ߲߫ ߝߏߦߌߘߊ߫،ߊ߬ߟߎ߫ ߓߘߊ߫ ߓߌ߬ߟߊ߬ ߢߐ߲߮ ߡߊ߬.
thumb|281x281px|ߞߐ߬ߦߊ߫ ߡߊߘߌߣߊߜߍ߫ ߸ߓߊߏ߬،ߖߌ߬ߣߍ߫ ߞߏߓߌߘߊ߫ ߕߍ߫ ߞߎߘߍ߫ ߣߌ߫ ߞߐ߫ ߖߊ߬ߕߋ߬ ߘߌ߫. thumb|271x271px|ߞߐ߬ߦߊ߫ ߞߐ߲߬ߞߍ ߘߏ߫ ߸ߊ߬ ߘߏ߲߬߬ ߛߌ߰ߓߊ߮ ߦߋ߫ ߛߏ߬ߛߏ ߣߌ߫ ߡߊ߲߬ߘߋ߲ ߣߌ߫ ߝߎߟߊ ߟߎ߬ ߘߌ߫ thumb|266x266px|ߞߐ߬ߦߊ ߔߊߔߘߊ
ߘߐ߬ߝߐ
ߘߝߐ߬ߦߊ߬ߟߊ ߟߎ߬ ߕߊ߫ ߝߐߟߌ ߘߐ߫߸ߞߐ߬ߦߊ߫ ߓߐߣߍ߲߫ ߛߏ߬ߛߏ ߗߍ߬ߡߐ߰ߓߊ ߘߏ߫ ߕߐ߯ ߘߐ߫ ߞߏ߫ ߡߊ߲ߜ߭ߊ߲߫ ߞߦߏ߫ ߸ߊ߬ ߕߎ߲߬ ߝߐ߫ ߟߊ߫ ߡߐ߱ ߓߟߏ߫߫ ߡߊ߲ߜ߭ߊ߲߫ ߞߦߏߦߊ߫ ߞߵߏ߬ ߦߟߍ߬ߡߊ߲߫ ߞߏ߫: ߞߦߏߦߊ߫ ߸ߊ߬ ߕߏ߫ ߦߟߍ߬ߡߊ߲߫ ߕߋ߲߬ ߝߎߚߎ߫ ߞߵߊ߬ ߞߍ߫ ߞߏ߬ߦߊ߫ ߘߌ߫߸ߞߏ߬ߣߌ߲߬،ߒߠߋ߫߫ ߟߊ߫ ߕߌߙߌ߲ߠߌ߲ ߘߐ߫ ߣߌ߲߬ ߞߊ߲߬߸ߌ ߘߴߊ߬ ߕߘߍ߬ ߡߊߜ߭ߊ߫ ߞߏ߬ߦߏ ߣߌ߲߫ ߓߐߣߍ߲߫ ߡߊ߲߬ߘߋ߲߫ ߠߋ߬ ߞߊߣߵߊ߬ ߛߌ߯ ߘߌ߲ߞߌߙߊ ߣߌ߲߬ ߘߐ߫߸ߓߊߏ߬߸ߒ ߓߘߴߊ߬ ߡߍ߲߫ ߛߏ߬ߛߏ ߗߍ߬ߡߐ߰ߓߊ ߘߏ߫ ߟߊ߫ ߞߘߐ߬ߡߊ߲߫ ߞߏ߫߸ߡߊ߲߬ߘߋ߲߬ߞߊ ߟߎ߬߬ ߟߋ߬ ߜߙߋ߬ߡߊ߬ߕߍ߰ߓߊ߮ ߘߌ߫߸ߞߵߊ߬ ߝߐ߫ ߞߐ߬ߦߊ ߛߣߍ߫߸ߡߊ߲߬ߘߋ߲߬ߞߊ ߣߌ߫ ߛߏ߬ߛߏ ߝߐ߫ ߟߊ߫.
ߣߊߡߎ߲ ߣߌ߫ ߘߋ߬ߙߌ߬ߣߊ߲߬ߞߏ
ߞߐ߬ߦߊ߫ ߣߴߊ߬߬ ߡߙߊ߬ߘߊ߬ߘߎ߯ߟߊ ߟߎ߬ ߦߋ߫ ߖߘߍ߬ߞߟߏ߬ߓߊ߰ ߘߎ߯ ߟߋ߬ ߘߌ߫߸ߏ߬ ߞߘߐ߫ ߕߍ߫ ߘߋ߬،ߞߏ߫ ߣߊߺߡߎ߲߫ ߜߘߍ߫ ߕߴߦߋ߲߲߬߸ߌߛߟߊߞߊ ߣߌ߫ ߛߏߡߊ߫ ߟߎ߬ ߝߣߊ߫ ߦߴߦߋ߲߲߬߸ߏ߬ ߟߎ ߓߎ߯ߺߣߍ߲߫ ߕߍ߫ ߞߏߛߓߍ߫
ߡߐ߰ߘߐ߬ߜߍ ߡߏߦߌߣߍ߲߫ ߘߏ߫ ߟߎ߫ ߞߐ߬ߦߊ߫
ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߞߐ߬ߦߊ߫ ߦߌߟߡߊ:ߞߌ߲ߘߌߦߊ߫ ߕߌ߲߬ߞߎߘߎ߲ ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߊߝߙߌߞߌ߬ ߦߌߟߡߊ:ߊߝߙߌߞߌ߬ ߕߟߋ߬ߓߋ
ߞߊ߬ߝߊ
ߞߊ߬ߝߊ ߦߋ߫ ߟߐ߲ߠߌ߲߫ ߞߏ ߘߏ߫ ߘߟߊߘߍ߬ߣߍ߲ ߘߌ߫ ߊ߬ ߢߊߦߌ߬ߘߊ ߞߊ߲ ߡߊ߬، ߞߵߏ߬ ߢߊߝߐ߫ ߕߐ߬ߝߍ߬ߦߊ߬ߟߌ߬ ߘߐ߫ ߥߟߊ߫ ߟߊ߬ߘߛߏ߬ߟߌ߬ ߘߐ߫، ߞߊ߬ߝߊ ߟߐ߬ߘߎ߮ ߞߊ߫ ߓߏ߲߬ ߞߏߛߓߍ߫ ߊ߲ ߠߊ߫ ߟߐ߲ߠߌߧߊ ߞߙߌ߬ߝߌ߬ߟߌ ߘߐ߫، ߡߐ߱ ߡߍ߲ ߠߊ߫ ߞߝߊ߬ ߟߊߡߍ߲ߛߍ߲ߧߊ ߓߊ߯ ߛߌߦߊߦߊ߫ ߕߐ߭ ߟߎ߬ ߕߊ ߘߌ߫ ߏ߬ ߟߊ߫ ߢߊߦߋߟߌ ߘߌ߫ ߥߊ߬ߙߊ߫ ߡߐ߰ ߟߎ߬ ߕߊ߫ ߘߌ߫ ߡߍ߲ ߠߎ߬ ߕߴߏ߬ ߞߍ߫ ߟߊ߫ ߡߍ߲ ߘߏ߲߬ ߓߊ߯ ߊ߬ ߝߌ߬ߟߊ ߓߍ߯ ߞߍ߫ ߞߋߟߋ߲ߘߌ߫ « ߞߊ߬ߙߊ߲ ߣߌ߫ ߛߓߍߟߌ » ߏ߬ ߝߣߊ߫ ߦߋ߫ ߘߊ߲߬ߞߘߐ߬ߓߊ߬ߦߊ߬ߟߊ߫ ߟߋ߬ ߘߐ ߏ߬ ߟߎ߬ ߘߌ߫، ߏ߬ ߟߋ ߞߏߛߐ߲߬ ߸ ߞߏߟߋ߲߫ ߦߊ߬ߞߎߓߊ߬ ߣߌ߫ ߟߊ߰ߦߌ߬ ߓߊߙߌ߬ ߣߌ߫ ߟߊ߰ߦߌ߬ ߛߋߞߎ߬ ߟߎ߫ ߣߌ߫ ߛߟߏ߬ߡߊ߬ߣߊ߬ ߞߊ߲ߕߍ ߟߎ߬ ߕߎ߲߬ ߞߊ߫ ߞߝߊ߬ ߟߊ߬ߡߍߙߍ߲ ߕߎ߲߬ ߞߊ߫ ߛߌߦߊߦߊ߫ ߞߏߛߓߍ߫، ߒߞߏ ߘߐ߫ ߞߝߊ߬ ߛߓߍ߬ߓߊ߮ ߟߋ߬ ߞߝߊ߬ߦߊ߬ߟߊ ߘߌ߫ ߥߟߊ߫ ߛߓߍߦߟߊ = ߊߙߊߓߎ ߘߐ߫ (ߊߟߵߡߎߊ߯ߟߌߝߎ߬) ߥߟߊ߫ (ߊߟߑߞߊ߯ߕߌߓߎ߬) ،ߞߊ߬ߝߊ ߖߐ߬ߣߍ߲ ߓߐߓߊ߮ ߞߵߊ߬ ߟߊߛߌߦߊߦߊ ߖߐ߲߰ߛߴߊ߬ ߘߌ߫ ߓߍ߯ ߓߟߏ߫ ߟߊߛߐ߬ߘߐ߲߫ ߏ߬ ߟߋ ߟߊ߬ߖߍ߲߬ߛߍ߲߬ߠߌ߲ߠߊ ߘߌ߫ ،ߕߙߏ߬ߞߏ ߡߍ߲ ߦߋ߫ ߞߊ߬ߝߊ ߦߙߌߞߊ߫ ߖߊ߲ ߠߊߓߐ߫ ߟߊ߫ ߏ߬ ߟߋ ߜߌ߬ߙߌ߲߬ߘߌ߬ߟߊ߲ ߘߌ߫، ߓߊ߯ߙߊ ߏ߬ ߞߍߟߌ ߟߋ߬ ߜߌ߬ߙߌ߲߬ߘߌ߬ߟߌ ߘߌ߫، ߞߝߊ߬ ߓߊߞߘߐ ߦߟߍ߬ߡߊ߲߫ ߊ߬ ߓߊ߫ ߞߎߘߊ ߛߐ߬ߘߐ߲߬ߠߌ߲ ߞߊ߲ ߡߊ߬ ߏ߬ ߟߋ ߓߊߦߟߍߡߊ߲ ߘߌ߫، ߓߊߦߟߍ߬ߡߊ߲߬ߣߍ߲ ߘߊ߲ߘߐ ߛߐ߬ߘߐ߲߬ߣߍ߲ ߏ߬ ߟߋ ߝߏ߰ߛߌ ߘߌ߫ ߊߙߊߓߎ ߘߐ߫ ((ߊߣߎߛߵߞߊ =النسخة )) thumb|ߟߍߙߊ ]]
ߛߓߍ߬ߞߍ߬ߟߊ ߓߍ߯ ߘߐ߰ ߦߴߊ߬ ߟߊ߫ ߞߊ߲ ߡߊ߬ ߞߝߊ߬ ߞߏ ߘߐ߫، ߓߊߏ߬ ߸ ߊ߬ ߝߐ߫ ߘߊ߫ ߞߏ߫ ߘߎߢߊ߫ ߞߊ߲ ߡߌ߲ ߦߋ߫ ߞߊ߲ ߕߐ߭ ߓߍ߯ ߢߍ߫ ߏ߬ ߟߋ ߞߊ߲߫ ߘߌ߫ ߞߊ߬ߝߊ ߦߋ߫ ߛߓߍ߫ ߟߊ߫ ߡߌ߲ ߘߐ߫ ߞߏߛߓߍ߫، ߏ߬ ߘߐ߫: ߞߊ߬ߝߊ ߕߐ߬ߣߐ ߕߍ߫ ߞߵߊ߬ ߛߊ߲߬ ߞߵߊ߬ ߟߊ߫ ߦߋ߲߬ ߍ߲߬ߍ߲ߍ߲߫ ߸ ߝߏ߫ ߞߊ߬ ߕߎ߬ߡߊ ߘߴߊ߬ ߞߊ߬ߙߊ߲߬ߠߌ߲ ߞߊ߲ ߡߊ߬،ߡߐ߱ ߡߍ߲ ߦߋ߫ ߛߋ߫ ߟߵߏ߬ ߞߍ߫ ߟߊ߫ – ߞߵߊ߬ ߕߘߍ߬ ߊ߬ ߟߊ߫ ߞߍߕߊ ߟߎ߬ ߟߊߛߌߦߊߦߊ ߡߴߊ߬ ߓߊ߬ߟߌ߫ ߞߊ߬ߙߊ߲ ߡߊ߬ – ߏ߬ ߕߌ߰ߟߊ߬ߡߐ߮ ߟߋ߬ ߕߌߡߌ߲ߠߊߘߌ ߘߌ߫ – ߕߌߡߌ߲ߠߊߘߌ ߘߏ߲߬ ߓߊ߬ߟߌ߬ߞߏ߫ ߕߍ߫،ߏ߬ ߘߐ߫ ߸ ߌ ߞߊ߬ߣߴߌ ߦߙߍ߬ ߣߍ߲߯ ߞߊ߬ ߞߝߊ߬ ߞߊ߬ߙߊ߲߬ߓߊ߬ߟߌ߬ߦߊ ߕߎ߬ߙߎ ߘߊ߫ ߓߊ߯ߙߊ ߟߊ߫ ߛߌߦߊߦߊ ߞߎ߲߬ ߗߏ߯ – ߏ- ߗߏ߯ ߟߊ߫ ߸ ߊ߬ ߟߴߌ ߖߍ߬ߘߍ ߟߊ߫ ߕߎ߬ߡߊ߬ ߖߊ߬ߕߋ߬ߛߌ߰ߓߊ߬ߟߌ߬ߦߊ ߞߎ߲߬ ،ߒ߬ߓߊ߬ ߸ ߞߎߡߊ ߞߵ ߊ߲ ߕߍ߬ߘߴߦߋ߲߬ ߠߋ߬ ߸ ߞߊ߬ߙߊ߲߬ߠߊ߬ߘߋ߲ ߞߊ߫ ߞߊ߲߫ ߞߊ߬ ߞߊ߬ߝߊ ߘߏ߲߬ߖߟߎ߬ߡߊ߬ ߢߊ ߦߋߝߊߘߌ ߛߎ߯ߦߊ ߟߎ߬ ߟߐ߲߫ ߦߏ߫ ߏ߬ ߟߊߒߡߊ ߘߏ߫ ߟߎ߫ ߝߟߍ߫ ߣߌ߲߬: ߞߊ߬ߝߊ ߘߏ߲߬ߖߟߎ߬ߡߊ߬ ߓߙߐߕߐߕߐ߫ ߏ߬ ߛߏ߯ߙߏߣߍ߲ ߕߊ߲߬ ߠߋ߬
ߊ߰ ߝߐ߫ ߟߊ߫ ߣߌ߲߬ ߘߏ߲߬ߖߟߎ߬ߡߊ ߢߊ ߟߋ߬ ߡߊ߬ ߞߏ߫ ߓߙߐߕߐߕߐ، ߓߊ ߸ ߊ߬ ߦߋ߫ ߥߟߊ߬ߘߊ߬ ߓߐߞߟߏߡߊ߫ ߟߎ߬ ߟߋ߬ ߘߌ߫ ߡߌ߲ ߠߎ߬ ߦߋ߫ ߢߐ߲߯ ߞߐ߫ ߓߙߐߕߐߕߐ߫ ߌ ߓߊ߯ ߛߊߣߌ߲ߧߊ ߟߍߙߊ ߕߊ߬ ߕߎ߲߯ ߌ ߘߴߊ߬ ߣߐ߬ߒߝߍ߲ ߠߎ߬ ߦߴߊ߬ ߞߐ߫ ߓߙߐߕߐߕߐ ،ߌ ߓߊ߯ ߛߊߟߌ ߟߍߙߊ ߕߊ߬ ߌ ߘߴߏ ߝߣߊ߫ ߣߴߊ߬ ߓߏ߲ߘߊ ߟߎ߬ ߦߋ߫ ߓߙߐߕߐߕߐ߫ ،ߌ ߓߊ߯ ߖߞߊ ߟߍߙߊ ߕߊ߬ ߌ ߘߴߏ ߝߣߊ߫ ߣߴߊ߬ ߓߏ߲ߘߊ ߟߎ߬ ߦߋ߫ ߓߙߐߕߐߕߐ߫ ߊ߬ ߣߌ߫ …،ߟߍߙߊ ߏ߬ ߟߎ ߟߊߞߎ߲ߣߍ߲ ߕߐ߲ߛߐ߲߫ ߞߋߟߋ߲ߘߌ߫ ߏ߬ ߟߋ ߞߊ߬ߝߊ ߘߌ߫ ߞߊ߬ ߞߎ߲߬ߕߐ߰ߓߊ߬ ߞߋߟߋ߲߫ ߘߴߊ߬ ߡߵ ߊ߬ ߡߊ߬ߟߐ߲߬ߞߊ߲ ߘߌ߫ ߦߏ߫ « ߓߎ߬ߞߊ߬ߙߌ » ߣߌ߫ « ߡߎߛߟߌ߬ߡߎ » ߣߌ߫ ߕߊ߬ߓߙߊ߬ߣߌ߮ » ߣߌ߫… ߏ߬ ߟߎ߫ ߣߴߊ߬ ߢߐ߲߰ߘߐ ߟߎ߬.. ߞߊ߬ߝߊ ߕߎ߬ߣߍ߲ ߞߐߝߘߊ߫ ߜߌߟߌ߲ߡߊ߲ ߘߐ߫ ߏ߬ ߟߋ ߜߊߝߋ ߘߌ߫.. ߤߊߟߌߛߊ߬߸ ߘߏ߲߬ߖߟߎ߬ߡߊ߬ߟߌ ߛߌߟߊ ߝߍ߬ ߘߏ߫ ߟߎ߫ ߕߊ ߛߏ߯ߙߏߣߍ߲߫ ߛߌ߰ߘߊ ߟߎ߬ ߣߌ߫ ߓߏ߲ߘߊ ߟߎ߬ ߘߌ߫ ߏ߬ ߟߋ ߘߏ߲߬ߖߟߎ߬ߡߊ߬ ߓߟߐߟߐ ߘߌ߫…ߣߴߊߟߊ߫ ߛߐ߲߬ ߘߴߊ߲ ߘߌ߫ ߣߴߊ߲ ߓߟߏߡߊߞߊ߬ ߦߙߐ ߣߌ߲߬ ߢߊߝߐ ߘߐ߫ ߥߟߊ߬ߟߋ߲߬ ߜߘߍ߫..
ߊ߬ ߖߊ߯ߙߋߣߍ߲߫ ߞߊ߬ߙߊ߲߬ߠߊ߸ ߞߊ߬ ߞߊ߬ߝߊ ߟߎ߬ ߛߓߍ߫ ߞߎ߲ ߟߐ߲،ߊ߬ ߣߴߊ߬ ߕߐ߬ߣߐ،ߣߴߊ߬ ߟߊ߫ ߟߊ߬ߟߐ߲߬ߠߌ߲߬ߧߊ߬ߟߌ ߞߎ߲߬ߕߋߟߋ߲ ،ߊ߬ ߣߴߊ߬ ߟߐ߬ߘߎ߯،ߊ߬ ߣߴߊ߬ ߖߎ߬ߓߌ߬ߟߊ߬ߓߊ߯،ߊ߬ ߣߴߊ߬ ߞߎߡߊ ߟߎ߬ ߟߞߍߛߍߦߊ،ߊ߬ ߣߴߊ߬ ߞߎߘߎ߲߫ ߖߊߕߋߦߊ،ߊ߬ ߣߌ߫ ߟߍߙߊ߫ ߓߐߛߐ߲ߘߊ ߟߎ߬ ،ߊ߬ ߓߏ߲߬ߘߊ ߟߎ߬،ߣߌ߫ ߛߌ߰ߘߊ ߟߎ߬،ߞߊ߬ߙߊ߬ߠߊ߬ߘߋ߲ ߓߍ߯ ߝߣߊ߫ ߞߊ߫ ߞߊ߲߫ ߞߵߊ߬ ߞߊ߬ߙߊ߲߬ߡߐ߰ ߟߐ߲߫،ߞߵߊ߬ ߕߐ߮ ߟߐ߲߫ ،ߞߵߊ߬ ߓߐߘߌߦߊ ߟߐ߲߫،ߞߵߊ߬ ߟߊ߫ ߞߟߊ߬ߡߊ߬ߦߊ ߤߏߞߌ ߟߐ߲߫ ߊ߬ ߟߊ߫ ߥߟߊ߬ߘߊ߬ ߘߌߕߊ ߟߎ߬ ߘߐ߫،ߊ߬ ߣߴߊ߬ ߖߏ߮ ،ߊ߬ ߣߴߊ߬ ߟߊ߫ ߕߎ߬ߡߊ ߣߌ߫ ߦߙߐ߫ ߛߎߥߊ߲ߘߌߕߊ ߥߟߊ߬ߘߊ߬ ߘߌ ߞߊ߲ ߡߊ߬،ߊ߬ ߣߴߊ߬ ߟߊ߫ ߞߎߡߊ߫ ߟߊߜߏ߲ߘߏߣߍ߲ ߣߴߊ߬ ߘߐߝߎߟߋ߲ߣߍ߲، ߣߴߊ߬ ߕߊ߯ߓߟߏ ߣߊ߯ߡߎ߲ ߘߐ߫،ߡߍ߲ ߧߋ߫ ߞߊ߬ߙߊ߲߬ߡߐ߯ ߓߍ߯ ߡߊ߬: ߊ߬ ߟߊ߫ ߟߐ߲ߕߊ ߞߟߊ߬ߡߦߊߟߌ،ߊ߬ ߣߴߊ߬ ߞߍߕߐ߫ ߖߐ߲ ߟߊߟߐ߲ߠߌ߲ ߠߊ߫،ߊ߬ ߞߍߕߐ ߟߊ߬ߟߐ߲߬ߠߌ߲ ߞߍ߫ ߟߊ߫ ߗߏ߯ ߘߌ߫،ߊ߬ ߣߌ߫ ߕߎ߬ߡߊ߬ ߖߎ߬ߡߍ߫،ߣߌ߫ ߦߙߐ߫ ߖߎ߬ߡߍ߫،ߊ߬ ߣߴߊ߬ ߤߊߞߍ ߟߞߊ߬ߙߊ߲߬ߠߌ߲ ߘߐ߫،ߊ߬ ߘߏ߲߬ ߞߊߣߊ߬ ߡߐ߰ ߖߍ߬ ߖߐ߲ߠߌ߲ ߘߐ߫ ߡߍ߲ ߠߎ߬ ߣߴߊ߬ ߞߊ߫ ߞߊ߲߫ ،ߊ߬ ߞߍ ߞߊ߬ ߟߊ߬ߞߊ߬ߙߊ߲߬ߠߌ߲ ߞߍ߫ ߜߊ߲ߛߊ߲߫ ߏ߬ ߘߌ߫ ߓߍ߲߬ ߣߴߏ߬ ߣߐ߰ߦߊ߬ ߘߴߊ߬ ߡߊ߬،
ߞߏ߫ ߘߏ ߟߎ߬ ߓߍ߫ ߏ߬ ߞߊ߫ ߞߊ߬ ߞߍ߫ ߟߐ߲ߠߌ߲߫ ߢߌߣߌ߲ߘߋ߲ ߓߍ߯ ߘߏ߲߬ߣߌ߲ ߘߐ߫:- ߊ߬ ߦߋ߫ ߛߋ߫ ߞߏ߫ ߛߌ߲ߞߐ߲ߧߊߟߌ ߟߊ߫ ߡߙߌ ߘߐ߫ ߜߊ߲ߛߊ߲߫، ߊ߬ ߣߌ߫ ߒ ߞߍߕߐ߫ ߟߐ߲ߠߌ߲ ߛߎ߮ ߖߎ߬ߡߍ߬ ߢߌߣߌ߲ ߠߊ߫، ߊ߬ ߣߌ߫ ߒ ߞߍߕߐ߫ ߏ߬ ߢߌߣߌ߲߫ ߠߊ߫ ߗߏ߯ ߘߌ߬،ߊ߬ ߣߴߏ߬ ߞߍߕߐ߫ ߟߊߛߐ߬ߘߐ߲߬ ߠߊ߫ ߗߏ߯ ߘߌ߬، ߟߐ߲ߠߌ߲ ߏ߬ ߸ ߟߊ߬ߢߌߣߌ߲ ߖߎ߬ߡߍ߬ ߦߴߊ߬ ߟߊ߫،ߊ߬ ߣߴߊ߬ ߥߟߊ߬ߘߊ ߟߎ߬ ،ߊ߬ ߣߌ߫ ߣߊ߬ߕߊ ߢߎ߬ߡߊ ߓߴߌ ߟߊ߫ ߟߐ߲ߠߌ߲ ߏ߬ ߢߌߣߌ߲ ߘߐ߫،ߌ ߞߍߕߐ߫ ߊ߬ ߢߌߣߌ߲߫ ߠߊ߫ ߖߐ߲ ߠߋ߬ ߓߟߏ߫،ߊ߬ ߣߌ߫ ߞߟߊߓߎ ߣߌ߫ ߕߌߡߌ߲ߣߊ߲ߘߌߦߊ،ߊ߬ ߣߌ߫ ߓߐ߰ߝߍ߫ ߢߎ߬ߡߊ߬ ߘߐ߫، ߣߌ߫ ߞߊߟߌ߲ߡߊ߲߫ ߞߊ߬ߟߊ߲߬ߘߋ߲ ߓߍ߲߬ ߠߴߊ߬ ߛߋ߲߭ߡߊ߬ ߞߏߛߓߍ߫.
ߓߊ߯ߙߊ ߢߍߥߟߊ ߘߐ߫
ߌ ߘߌ߫ ߞߍ߫ ߡߐ߰ ߟߐ߲ߠߌ߲ߧߊߣߍ߲ ߘߌ߫ ߗߏ߮ ߡߍ߲ ߘߐ߫ ..ߝߏ߫ ߌ ߦߋ߫ ߟߐ߲ߠߌ߲ߧߊ ߟߋ߬ ߛߌ߲ߝߏ߲߬ߧߊ ߌ ߖߘߍ߬ ߢߍ߫ ߛߋ߲ߛߋߘߋ߲߫…
ߌ ߘߌ߫ ߟߐ߲ߠߌ߲ߧߊ ߛߌ߬ߝߏ߲߬ߧߴ ߌ ߖߘߍ߬ ߢߍ߫ ߘߌ߬؟..ߝߏ߫ ߌ ߦߋ߫ ߢߍߥߟߊ ߘߏ߫ ߟߋ߬ ߝߊ߲߬ߝߘߊ ߡߊߗߍ߲߬ ߌ ߖߘߍ߬ ߢߍ߫ ߟߐ߲ߠߌ߲ߧߊ ߛߐ߬ߘߐ߲߬ߠߌ߲ ߞߊ߲ ߡߊ߬…
ߓߟߋߘߊ ߡߍ߲ ߠߎ߬ ߖߊ߯ߙߋߣߍ߲߫ ߞߊ߬ ߟߊߕߔߐ߬ߕߐ߫ ߌ ߓߟߏ߫ ߟߐ߲ߠߌ߲ߧߊ ߛߐ߬ߘߐ߲߬ߠߌ߲ ߞߊ߲ ߡߊ߬ ،ߏ߬ ߟߎ߬ ߢߣߊߡߊ ߘߏ߫ ߟߎ߫ ߝߟߍ߫: ߜߊߝߋ ߟߎ߬ ߦߴߏ߬ ߘߐ߫ ߊ߬ ߣߌ߫ ߝߐ߰ߓߍ ߟߎ߬ ߣߌ߫ ߝߐ߬ߓߍ߬ߝߐ߰ߓߍ ߟߎ߬ ..ߊ߬ ߣߌ߫ ߞߎߡߊߓߘߊ ߣߌ߫ ߖߌ߬ߦߊߞߊ߲ ߣߌ߫ ߞߍߙߍ߲ߘߊ ߟߎ߬ ߣߌ߫ ߘߐ߬ߛߊ߬ߙߌ߬ߘߊ ߟߎ߬ ߣߌ߫ ߢߌ߬ߣߌ߲߬ߞߊ߬ߟߌ ߣߴߊ߬ ߖߋ߬ߓߌ ߟߎ߬ ..ߊ߬ ߣߌ߫ ߖߌ߬ߦߊ߬ߝߘߍ߬ߟߋ߲ ߠߎ߬ ߣߌ߫ ߝߜߍ߬ߟߍ߲ ߠߎ߬ ߣߌ߫ ߓߟߐߟߐ ߟߊߕߊ߮ ،ߊ߬ ߣߌ߫……
ߌ ߞߐ߬ߣߌ߲߬ ߦߋ߫ ߕߎ߬ߡߊ ߕߣߐ߬ߓߐ߫ ߟߐ߲ߠߌ߲ߧߊ ߛߐ߬ߘߐ߲߬ߠߌ߲ ߞߊ߲ ߡߊ߬ ߢߊ ߡߊ߬ ߡߍ߲ ߘߌ߫ ߓߍ߲߬ ߌ ߟߊ߫ ߓߊ߯ߙߊ ߣߴߌ ߡߊ߬ߞߍ߬ߕߊ߬ ߓߊߖߎߟߞߊ ߟߎ߬ ߡߊ߬ ߕߋߙߎ߫ …
ߟߊ߬ߓߌ߬ߟߊ߬ߕߊ ߡߍ߲ ߠߎ߬ ߣߊ߬ߕߐ ߦߋ߫ ߣߌ߲߬ ߘߌ߫ ߸ ߌ ߘߐߖߊ߬ ߌ ߦߴߊ߬ߟߎ߫ ߕߣߐ߬ߓߐ߫ ߟߐ߲ߠߌ߲ߧߊ ߛߐ߬ߘߐ߲߬ߠߌ߲ ߞߊ߲ ߡߊ߬:
߁-ߛߐ߱ ߡߊ߬ ߝߍ߬ ߛߐ߲߬ ߑ ߌ ߦߋ߫ ߘߐ߬ߛߊ߬ߙߌ߬ ߞߟߊߒߞߋ ߘߏ߫ ߞߊ߬ߙߊ߲߬..ߊ߬ ߣߌ߫ ߦߊߣߌ߲߬ ߌ ߛߎ߬ߣߐ߰ ߕߎߡߊ ߝߣߊ߫ ߕߍ߫ ߸ ߌ ߦߴߌ ߘߐߖߊ߬ ߟߏ߲-ߏ-ߟߏ߲߫ ߞߊ߬ ߟߝߊߙߌ ߘߐ߫ ߘߙߎ߬ߛߌ߫ ߸ ߌ ߟߊ߫ ߞߊ߬ߙߊ߲ ߘߊߞߎ߲ ߦߋ߫ ߦߙߐ ߡߍ߲ ߘߐ߫ ߞߊ߬ߣߌ߲߫..ߌ ߦߴߏ߬ ߟߋ ߘߐߓߍ߲߬ ߘߐ߬ߖߍ߰ߟߍ߬ߟߌ ߞߊ߲ ߡߊ߬ ..ߊ߬ ߣߴߌ ߦߋ߫ ߕߏ߫ ߟߊ߬ߝߐ߬ߓߊ߰ ߛߙߊــߣߎ߲ ߠߎ߬ ߘߐߕߊ߲߬ߞߊ߬ ߟߊ߫ ߸ ߤߊߟߵߊ߬ ߞߍ߫ ߘߊ߫ ߝߌ߬ߟߊ߫ ߢߐ߲߰ ߠߋ߬ ߘߌ߫ ߟߐ߯ߕߍ ߞߘߐ߫…
߂-ߌ ߘߐߖߊ߬ ߸ ߌ ߦߋ߫ ߕߎ߬ߡߊ߬ߙߋ߲ ߘߐ߫ ߖߊ߬ߕߋߛߌ߰ ߌ ߟߊ߫ ߟߏ߲ ߠߎ߬ ߕߎ߬ߡߊ߬ߥߟߊ ߞߣߐ߫ ߟߏ߲-ߏ-ߟߏ߲߫ ߟߐ߲ߠߌ߲ߧߊ߫ ߜߊߝߋ ߟߎ߬ ߘߐߞߊ߬ߙߊ߲ ߞߊ߲ ߡߊ߬..ߊ߬ ߣߴߌ ߦߋ߫ ߕߏ߫ ߝߐ߰ߓߍ ߟߎ߬ ߞߊ߬ߙߊ߲߬ ߠߊ߫ ߕߙߍߕߍߕߍ߫..ߊ߬ ߣߴߌ ߦߴߌ ߥߟߍߡߊߖߐ߯ߟߌ ߖߊ߲߬ߖߏ߲߬ ߟߊߛߋߕߊ ߟߎ߬ ߟߊ߫ ߞߎߡߊߓߘߊ ߛߌߟߊ ߝߍ߬ ߤߊߡߊ߲ߕߴߊ߬ ߟߊߛߐ߬ߘߐ߲߬ ߛߌ߬ߟߊ߬ ߜߘߍ ߟߎ߬ ߜߋ߬ߟߎ߲ ߘߐ߫ ߕߎߙߍߕߎߙߍ߫..ߊ߬ ߣߌ߫ ߞߊ߬ ߕߟߏߡߊߟߐ ߞߍ߫ ߓߘߍ߬ߓߘߍ߬ߟߌ ߛߍ߲ߛߍ߲ߠߌ߲ߒߞߊ߲ߠߊ ߟߎ߬ ߟߊ߫ ߥߎߦߊ߲ߓߍ߲ ߠߎ߬ ߟߊ߫ ..ߊ߬ ߣߴߌ ߦߋ߫ ߞߍߙߍ߲ߘߊ ߟߎ߬ ߟߊߕߔߐ߬ߕߐ߫ ..ߊ߬ ߣߌ߫ ߟߐ߲ߠߌ߲ߧߊ߫ ߞߟߋߞߟߋ ߟߎ߬ ߞߎߡߊߓߘߊ ߣߌ߫ ߖߌ߬ߦߊ߬ߓߘߊ ߓߍ߯ ߟߊ߫….
߃-ߌ ߘߐߖߊ߬ ߸ ߌ ߣߴߌ ߘߍ߬ߢߐ߲߯ ߡߐ߰ ߟߐ߲ߠߌ߲ߧߊߣߍ߲߫ ߘߊ߲ߘߐ߫ ߦߴߌ ߞߌ߲߬ߞߌ߲߬ ߘߊߘߐߖߊߥߏ ߞߊ߲ ߡߊ߬ ߟߐ߲ߠߌ߲ߧߊߘߐߞߏ ߟߎ߬ ߞߊ߲߬..ߞߵߏ߬ ߞߍ߫ ߢߐ߲߯ ߠߊߖߏ ߘߴߊߟߎ߫ ߣߌ߫ ߢߐ߲߯ ߕߍ߫ ߤߊߟߌ߬ ߣߴߊ߬ ߞߍ߫ ߘߊ߫ ߟߋ߬ ߞߊ߬ ߟߐ߲ߠߌߧߊ߫ ߜ߭ߊߝߋ ߘߏ߫ ߕߊ߬ ߞߵߏ߬ ߞߣߐ߫ ߞߏ ߟߎ߬ ߓߊߘߏ ߘߐߢߌߡߌ߲߫ ߊߟߎ߫ ߣߌ߫ ߢߐ߲߯ ߕߍ߫ ߤߊ߲ߞߟߌ߫ ߢߌߣߌ߲ ߞߊ߲ ߡߊ߬ ߢߐ߲߯ ߠߊ߫..ߊ߬ ߣߌ߫ ߞߊ߬ ߢߐ߲߯ ߡߊߢߌߣߌ߲ߞߊ ߟߎ߬ ߞߍ߫ ߘߏ߫ ߟߎ߫ ߦߴߊ߬ ߖߋ߬ߓߌ߫ ߊߟߎ߫ ߘߐ߫ ߜߊߝߋ߫ ߟߐ߲ߠߌ߲ߧߊߟߞߊ ߏ߬ ߥߟߊ߬ߘߊ ߟߎ߬ ߞߊ߲߬ ..ߊ߬ ߣߌ߫ ߛߍ߯ߛߍ߯ߟߌ߫ ߜߘߍ߫ ߟߎ߬ ߊߟߎ߫ ߓߟߏ߫ ߞߍߙߍ߲ߘߊ ߘߐ߫ ߡߍ߲ ߘߌ߫ ߓߟߋ߫ ߊߟߎ߫ ߟߊ߫ ߟߐ߲ߠߌ߲ߧߊ ߓߎ߲ߓߎ߲ ߘߊߜߍ߲߬ ߠߊ߫ ߓߘߍߞߍ߬ ..ߊߟߎ߫ ߘߴߛߋ߫ ߞߊ߬ ߞߍߙߍ߲ߘߊ߫ ߛߎ߮ ߣߌ߲߬ ߛߌ߲߬ߝߏ߲߬ߧߊ߬ ߟߐ߯ߞߎ߲ ߞߣߐ߫ ߛߋ߲߬ߢߊ߬ ߞߋߟߋ߲߫ ߞߵߊ߬ ߓߍ߲߬ ߊߟߎ߫ ߖߘߍ߬ߡߊ߬ߝߙߍ ߕߎߡߊ ߘߏ߫ ߡߊ߬ ߸ ߡߍ߲ ߛߘߌ߬ߣߍ߲߬ ߕߍ߫ ߖߘߍ߬ߕߙߐ߫ ߣߌ߫ ߛߌ߰ߢߐ߲߰ ߕߙߐ߬ ߛߌ߫ ߟߊ߫..ߊ߬ ߘߴߛߋ߫ ߞߍ߫ ߟߊ߫ ߞߊߙߏ ߝߣߊ߫ ߞߣߐ߫ ߞߊ߬ߙߊ߬ߘߋ߲ ߠߎ߬ ߓߟߏ߫ ߓߟߏߞߊ ߕߎߡߊ ߟߎ߬ ߟߊ߫ ߸ ߊ߬ߟߎ߬ ߖߍ߬ߘߍ ߘߴߊ߬ ߛߌ߲߬ߝߏ߲߬ߧߴߊ߬ߟߎ߬ ߣߌ߫ ߢߐ߲߯ ߕߍ߫ ،ߝߊ߬ߛߏ ߥߎߦߊ߲ߓߏ߲ ߠߎ߬ ߝߣߊ߫ ߘߴߊ߬ ߛߌ߲߬ߝߏ߲߬ߧߊ߫ ߕߎ߬ߡߊ߬ ߛߎ߮ ߏ߬ ߟߊ߫ ߕߏߟߏ߲ ߕߏߟߏ߲ ߠߎ߬ ߘߌ߫ ،ߖߐ߲߰ߛߊ߫ ߸ ߕߌߙߌ߲ߠߌ߲ ߝߊ߲߬ߞߊ ߘߌ߫ߘߏ߲߬ ߢߊ ߡߍ߲ ߟߐ߲ߠߌ߲ߧߊ ߝߣߊ߬ߝߣߊ ߘߐ߫ ߟߊ߬ߡߐ߬ߕߊ ߟߎ߬ ߛߣߐ߬ߡߍ ߘߐ߫ ߞߊ߬ ߞߏߟߐ߲ ߓߊ߲ߓߊ߲߫ ߡߐ߱ ߟߎ߬ ߓߟߏ߫ ߝߊ߬ߛߏ ߕߊ ߣߌ߫ ߖߌߢߍ߫ ߟߐ߲ߠߌ߲ߧߊ ߟߎ߬ ߞߊ߲߬..
߄- ߌ ߦߋ߫ ߕߘߍ߬ ߟߐ߲ߠߌ߲ߧߊ߫ ߘߏߝߊ߮ ߟߎ߬ ߘߐ߫ ߥߟߊ߫ ߌ ߦߴߌ ߕߊ߫ ߡߊ߬ߜߍ߲߬ ߞߴߊ߬ ߗߏ߯ߓߊߟߌ ߘߐ߫..ߌ ߟߊ߫ ߛߌ߰ߥߟߊ ߞߊ߲߬ߠߊ ߞߣߊ߬ ߘߐߞߏߟߏ߲ߧߊ߫ ߘߌ߯ߣߊ߫ ߘߐ߬ߞߣߍ ߟߍߙߊ ߘߏ߫ ߟߊ߫ ߸ ߌ ߦߴ ߌ ߡߊߖߌ߰ ߟߊ߫ ߛߌ߰ߥߟߊ ߡߍ߲ ߢߝߊߟߋߡߊ߬ ߞߊ߬ ߟߍߙߊ ߟߎ߬ ߞߊ߬ߙߊ߲߫ ߞߊ߬ߣߌ߲߫ ߸ ߌ ߦߋ߫ ߘߐ߬ߞߣߍ ߡߊ߬ߢߌ߬ߣߌ߲߬ߞߊ߬ߟߌ߬ߘߊ ߟߎ߬ ߞߊ߬ߙߊ߲߬ ߟߏ߲-ߏ-ߟߏ߲߫ ߞߵߊ߬ ߞߘߐ ߢߊߦߋ߫ ߥߙߋߕߋߕߋ߫
߅-ߌ ߓߊ߯ ߞߍ߫ ߕߊ߯ߡߊߘߐߕߊ߮ ߟߊ߫ ߸ ߌ ߦߋ߫ ߜߊߝߋ ߘߏ߫ ߕߊ߬ ߌ ߝߍ߬ ߤߊߡߊ߲ߕߍ߫ ߝߐ߰ߓߍ ߘߏ߫ ߌ ߞߍ߫ ߘߊ߫ ߞߐ߲߬ߞߎߟߎ߲ ߠߋ߬ ߞߣߐ߫ ߏ߬ ߘߐ߫ ߓߊ߬ ߥߟߊ߲ߕߍ߫ ߛߌ߬ߛߌ߬ߞߎߟߎ߲߫.. ߊ߬ ߣߌ߫ ..ߌ ߞߐ߬ߣߌ߲ ߦߋ߫ ߕߎ߬ߡߊ ߕߣߐ߬ߓߐ߫ ߞߎߟߎ߲ߘߊ߲ ߠߊ߫ ߛߊߣߵߊߟߎ߫ ߥߟߌ߬ ߕߍ߫ ߸ ߊߟߎ߫ ߘߏ߲߬ ߓߊ߯ ߘߏ߲߬ ߝߣߊ߫ ߟߋ߬ ߞߎߟߎ߲ ߞߣߐ߫ ߌ ߦߴߌ ߟߊ߫ ߞߊ߬ߝߊ ߞߊ߬ߙߊ߲߬ ߥߊߟߌ߬ߡߊ߬ ߌ ߟߊ߫ ߝߐ߰ߓߍ..
߆- ߕߟߋ߬ߜߊ߲ ߝߣߊ߫ ߝߍ߬ ߸ ߣߴߌ ߞߵߊ߬ ߕߘߍ߬ ߌ ߦߋ߫ ߕߟߋ߬ߝߍ߬- ߛߎߣߐ߮ ߞߍ߫ ߟߊ߫ ߞߊ߬ߣߌ߲߫ ߛߊߣߌ߲߬ ߌ ߛߎ߬ߣߐ߰ ߕߍ߫ ߌ ߦߋ߫ ߜߊߝߋ߫ ߘߏ߫ ߕߊ߬ ߥߟߊ߫ ߝߐ߰ߓߍ߬ߝߐ߰ߓߍ ߘߐ߫ ߸ ߌ ߦߋ߫ ߞߐߜߍ߫ ߘߊ߲ߘߐ߫ ߞߊ߬ߙߊ߲߫ ߏ߬ ߘߐ߫ ߦߊߣߌ߲߬ ߌ ߦߋ߫ ߛߎ߬ߣߐ߰…
߇-ߌ ߦߋ߫ ߦߙߋߟߋ߲ ߘߏ߫ ߡߊߘߏ߲߬ ߌ ߟߊ߫ ߟߐ߲ߕߊ߫ ߞߘߎ߬ߜߍߟߍ߲ ߠߎ߬ ߛߓߍߘߐߦߊ ߞߊ߲ ߡߊ߬ ߌ ߓߟߏ߫ ߦߟߌߣߐ ߘߌ߫ ߸ ߌ ߟߊ߫ ߘߐ߬ߖߐ߬ߟߐ߲߬ߠߌ߲ ߕߎߡߊ ߞߏ߫ ߟߊߞߙߐ߬ߛߌ߬ߣߍ߲ ߠߎ߬ ߞߊ߲߬ ߜߊߝߋ ߞߣߐ߫ ،ߝߐ߰ߓߍ ߘߐ߫،ߝߐ߰ߓߍ߬ߝߐ߯ߓߍ ߞߣߐ߫ ،ߤߊߟߌ߬ ߌ ߣߐ߬ ߟߐ߲ߕߊ ߡߍ߲ ߠߎ߬ ߝߣߊ߫ ߡߊߛߐ߬ߘߐ߲߬ ߠߊ߫ ߞߎߡߊߓߘߊ ߟߊߥߟߍߕߐ ߝߍ߬ ߥߟߊ߫ ߖߌ߬ߦߊ߬ߞߊ߲ ߠߊ߫ ߸ ߌ ߦߋ߫ ߢߌ߲߬ ߠߎ߬ ߓߍ߯ ߛߓߍߘߐߦߊ߫ ߊ߰ ߞߴߌ ߓߟߏߞߘߐ߫ ߟߛߊ߬ߞߏ߬ ߢߎߡߊ߲߫ ߘߐ߫ ߸ ߌ ߞߣߊ߬ ߢߌ߬ߣߊ߬ ߘߍ߫ ߊߟߎ߬ ߦߟߌߡߊߛߙߋߦߊ ߞߐ߫ ߸ ߌ ߣߐ߬ ߊ߬ ߡߍ߲ ߠߊ߫ ߟߏ߲ ߡߍ߲ ߘߐ߫ ..ߞߊߙߏ ߡߌ߲ ߘߐ߫ .. ߛߊ߲߭ ߡߍ߲ ߠߊ߫،ߌ ߦߴߏ߬ ߖߊ߬ߕߋ߬ߦߊ ߕߊ߬..ߊ߬ ߣߌ߫ ߞߎߡߊߓߘߊߛߏ߫ ߝߊ߭ߛߌ߬ߣߍ ߣߌ߲߬ ߠߊ߫.. ߣߌ߫ ߟߍߙߊ߫ ߘߐ߫ ߕߊ ߟߋ߬ ߤߊߡߊ߲ߕߍ߫ ߝߐ߰ߓߍ ߥߟߊ߫ ߝߐ߰ߓߍ߬ߝߐ߰ߓߍ ߸ ߌ ߦߴߏ߬ ߞߐߜߍ ߖߊ߬ߕߋ߬ߦߊߛߓߍ߫ ߊ߬ ߣߴߊ߬ ߥߟߊ߬ߘߊ ߞߎ߲߬ߕߐ߮ ߣߴߊ߬ ߞߊ߬ߝߊ ߣߴߊ߬ ߛߐ߬ߘߐ߲߬ ߛߓߍ߫ ߡߊߛߌ߬ߣߊ ߕߐ߮
ߛߏ߬ߛߏ߬ ߓߟߊ
ߛߏ߬ߛߏ߬ ߓߟߊ (ߓߟߊ߫ ߢߌ߲߲ߕߌߙߌ߲) ߦߋ߫ ߓߟߊ߫ ߟߊߕߏߣߍ߲ ߠߋ߬ ߘߌ߫߸ ߡߍ߲ ߛߐ߬߬ߘߐ߲߲߬ ߘߊ߫ ߛߎߡߊߥߙߏ߫ ߞߊ߲ߕߍ߫ ߗߍ ߘߐ߫ ߞߙߌߣߊ߬ ߞߟߊߓߍ߲ ߞߐ ߘߐ߫. ߊ߬ߟߋ ߟߋ߬ ߞߍ߬߬߬ ߘߊ߫ ߞߍ߬ߟߍ ߏ߬ ߞߐ߲ߛߐ߲߲߫ ߡߊߟߐ߲߲ߣߍ߲ ߘߌ߫. ߊ߬ ߦߋ߫ ߢߊ߰ߛߏ߬ߟߊ߫ ߡߙߊ߬ߓߊ߰ߘߊ߮ ߟߋ߬ ߘߐ߫ ߊ߬ ߓߌ߬ ߞߎ߲ ߠߊ߫߸ ߊ߬ ߣߌ߫ ߛߌ߯ߙߌ߲߫ ߡߙߊ߬ߓߊ߰ߘߊ߮ ߘߐ߫߸ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫߸ ߊ߬ ߣߌ߫ ߖߌ߬ߣߍ߫ ߞߊ߲ߓߍ߲ ߘߐ߫.
ߊ߬ߟߋ ߟߋ߬ ߦߋ߫ ߓߟߊ߫ ߝߟߐߝߟߐ ߘߌ߫߸ ߓߟߊ ߕߐ߭ ߓߍ߯ ߦߴߊ߬ߟߋ ߟߋ߬ ߟߊߘߍ߲߰ ߠߊ߫.
ߟߘߊ߬ߙߏ߬ߟߌ
ߛߏ߬ߛߏ߬ ߓߟߊ ߟߊߡߙߊ߬ ߦߌߟߊ ߓߘߊ߫ ߡߊߦߟߍ߬ߡߊ߲߫ ߛߐ߲߬ ߥߊ߯ߕߌ ߟߎ߬ ߣߌ߫ ߢߐ߲߯ߕߍ߫߸ ߊ߬ ߕߘߍ߬ ߦߋ߫ ߘߐߝߊ߬ߟߋ߲߫ߝߊ߬߬߬߬߬ߟߋ߲߫ ߠߊ߫ ߡߊ߬ߟߌ߬ߓߊ ߣߌ߫ ߖߌ߬ߣߍ߫߸ ߞߏ߲߬߬߬߫ ߞߏ߬ߣߌ߲߬ ߊ߬ ߦߋ߫ ߖߌ߬ߣߍ߫ ߞߊ߲ߓߍ߲ ߠߋ߬ ߘߐ߫ ߛߌߛߍ߲߬ ߢߊ߰ߛߏ߬ߟߊ߫ ߛߏ ߞߣߐ߫ ߖߡߊ߬ߣߊ߫ ߝߌ߬ߟߊ ߏ߬ ߟߎ߬ ߓߐߕߏ߲ ߠߊ߫.ߊ߬ ߟߊߡߊ߲߬ߘߌ߬߬߬߬߬ߣߍ߲߬ ߦߋ߫ ߘߏߞߊߟߞߊ ߟߎ߬ ߟߋ߬ ߓߟߏ߫ ߓߏ߲ߡߛߏ ߘߏ߫ ߞߣߐ߫߸ ߏ߬ ߟߎ߬ ߡߍ߲ ߠߎ߬ ߦߋ߫ ߓߟߊߝߊ߬ߛߞߍ߬ ߡߊ߬ߕߋ ߟߎ߬ ߘߌ߫
ߞߊ߯ߓߊ߫ ߓߏߟߏ߲
ߞߊ߯ߓߊ߫ ߓߏߟߏ߲ ߦߋ߫ ߓߏ߬ߟߏ߲߫ ߠߋ߬ ߘߌ߫߸ ߡߍ߲ ߟߐ߬ ߘߊ߫ ߞߊ߬ߦߌ߯ ߡߊ߲߬ߘߋ߲߬ ߦߴߊ߬ ߜߌ߲߬ߜߌ߲߬ ߞߊߛߌ ߘߐ߫߸ ߡߍ߲ ߦߋ߫ ߓߛߌ߬ߞߌ߬ ߟߊ߫ ߡߊ߲߬ߘߋ߲߫ ߓߍ߯ ߟߊ߫ ߝߘߏ߬ߓߊ߬ ߓߏߟߏ߲ ߘߌ߫. ߊ߬ ߦߋ߫ ߡߊ߬ߟߌ߬ߓߊ ߟߋ߬ ߟߊ߫ ߡߊ߲߬ߘߋ߲߬ ߝߘߊߝߘߊߟߌ ߞߐ߫ ߞߵߊ߬ ߞߍ߫ ߞߊ߬ߝߏ߬ ߓߏߟߏ߲ ߠߎ߬.
ߞߊ߲߬ߞߎߡߊ
ߞߊ߯ߓߊ߫ ߓߏߟߏ߲ ߦߋ߫ ߓߏ߬ߟߏ߲߬ ߓߟߋߓߟߋ ߟߋ߬ ߘߌ߫߸ ߞߊ߯ߓߊ߫ ߛߏ ߞߣߐ߫߸ ߞߎ߬ߟߌ߬ߞߙߐ߫ ߕߌ߲߬ߞߎߘߎ߲ ߘߐ߫. ߊ߬ ߟߐ߬ ߘߊ߫ ߁߆߅߃ ߟߋ߬ ߟߊ߫. ߞߊ߬ ߓߍ߲߬ ߡߊ߲߬ߘߋ߲߬ ߟߐ߲ߣߌ߲ߦߊ ߘߐ߬ߝߐ ߞߍߦߙߐ ߟߎ߬ ߞߊ߲߬ߛߓߍߟߌ ߡߊ߬߸ ߡߍ߲ ߞߍ߫ ߘߊ߫ ߡ.ߟ.ߛ.ߟ.ߟ.ߟ ߟߎ߬ ߓߟߏ߫߸ ߡߊ߬ߟߌ ߞߊ߲ߓߍ߲ ߗߋߘߋ߲߫ ߞߙߍߞߙߍߣߍ߲ ߠߎ߬ ߞߵߊ߬ ߦߌ߬ߘߊ߬ ߞߏ߫ ߊ߬ߟߋ ߟߋ߬ ߦߋ߫ ߞߊ߯ߓߊ߫ ߓߏߟߏ߲ ߠߊߓߊ߲ ߘߌ߫ ߡߊ߲߬ߘߋ߲߬ ߟߐ߲ߣߌ߲ߦߊ ߕߎ߬ߡߊ ߟߊ߫. ߊ߬ ߟߐ߬ߣߍ߲߬ ߦߋ߫ ߞߏ߰ߙߌ (ߕߌ߲ߕߊ߲) ߟߋ߬ ߘߌ߫߸ ߡߍ߲ ߘߐߛߊ߲߭ ߦߋ߫ ߜߟߊ߬ߜߟߊ߬ ߄ ߘߌ߫߸ ߞߵߊ߬ ߟߐ߬ ߓߊ߲߬ߞߎ ߘߐ߫ ߊ߬ ߣߌ߫ ߞߊ߬ ߕߌ ߟߴߊ߬ ߞߊ߲߬. ߓߏ߬ߟߏ߲ ߠߊߡߌߣߌ߲ߣߍ߲߫ ߦߋ߫ ߦߙߌߖߎ߫ ߛߓߊ߬ ߟߎ߫ ߟߊ߫߸ ߞߐ߬ߟߐ߲ ߘߏ߫߸ ߥߊ߬ߛߌ߬ ߓߟߋߓߟߋ߸ ߊ߬ ߣߌ߫ ߡߊ߲߬ߛߊ߫ ߛߍ߬ߡߍ߫ ߛߊ߬ߙߌ (ߞߊߓߙߎ). ߡߊ߲߬ߛߊ߫ ߛߍ߬ߡߍ߫ ߟߋ߬ ߞߊ߬ ߞߊ߯ߓߊ߫ ߓߏߟߏ߲ ߟߐ߬߸ ߊ߬ ߣߴߊ߬ ߟߋ ߟߋ߬ ߕߘߍ߬ ߦߋ߫ ߓߏ߬ߟߏ߲ ߘߏ߯ߕߌ߯ ߝߟߐ ߘߌ߫. ߓߏ߬ߟߏ߲ ߞߣߐ߫ ߝߋ߲ ߠߎ߬ ߦߋ߫ ߡߊߛߘߌ߬ ߟߊ߫ ߘߏ߫ ߓߟߏ ߟߋ߬ ߡߊ߬ ߡߊ߲߬ߘߋ߲ ߠߎ߬ ߟߊ߫ ߟߐ߲ߣߌ߲ߦߊ ߘߐ߫߸ ߊ߬ ߜߋ߲ߜߋ߲߫ ߖߓߊ߬ߕߍ߬ ߖߋߟߌ ߡߍ߲ ߠߎ߬ ߦߋ߫ ߞߊ߯ߓߊ߫ ߛߏ ߞߣߐ߫. ߓߏ߬ߟߏ߲ ߏ߬ ߟߋ ߞߣߐߟߊ ߦߋ߫ ߛߏ ߞߊ߲߬ߜߍ ߟߎ߬ ߟߊ߫ ߛߓߍߘߊ ߘߌ߫߸ ߞߊ߬ ߛߏ ߞߎߡߊ ߟߎ߬ ߘߐߞߕߌ߫߸ ߊ߬ ߣߌ߫ ߞߊ߬ ߡߊ߲߬ߘߋ߲߫ ߘߐ߬ߝߐ ߟߎ߬ ߘߐߞߊ߬ߙߊ߲߬.
ߓߏ߬ߟߏ߲ ߕߟߌ ߢߊ߰ߢߊ߮
ߡߊ߲߬ߘߋ߲߬ ߡߌߙߌ߲ߘߌ ߟߎ߬ ߓߍ߯ ߟߊ߫ ߗߋߘߋ߲ ߠߎ߬ ߦߴߊ߬ߟߎ߬ ߢߐ߲߮ ߓߍ߲߬ ߠߊ߫ ߞߊ߯ߓߊ߫ ߛߊ߲߬ ߇ ߓߍ߯ ߟߊ߫߸ ߞߊ߯ߓߊ߫ ߓߏߟߏ߲ ߕߌ߫ ߞߊ߲ߡߊ߬߸ ߞߊ߯ߓߊ߫ (ߞߊ߲ߜ߭ߓߊ߫) ߛߏ ߞߣߐ߫. ߓߏ߬ߟߏ߲ ߕߟߌ ߦߋ߫ ߞߍ߫ ߟߊ߫ ߢߊ߰ߢߊ߰ ߓߊ߫ ߟߋ߬ ߘߌ߫߸ ߡߍ߲ ߦߋ߫ ߛߌ߰ ߟߊ߫ ߛߋ߲߬ߠߊ߫ ߞߋߕߊ (ߡߌ߬ߛߊ߬ߙߋ߲߬ = ߡߊ߲߬ߛߊ߬ߙߋ߲) ߟߎ߬ ߓߟߏ߫߸ ߛߏ߲߬ߖߘߊ߬ ߞߋߕߊ߬ ߓߐ߲ߛߐ߲ ߠߎ߬, ߊ߬ ߣߌ߫ ߖߓߊ߬ߕߋ߬ ߖߋߟߌ ߡߍ߲ ߠߎ߬ ߦߋ߫ ߞߊ߯ߓߊ߫ ߓߏߟߏ߲ ߠߊ߫ ߘߐ߬ߝߐ ߘߐߛߊߙߌ߫ ߟߊ߫߸ ߊ߬ ߣߴߊ߬ ߟߊߡߙߊ߬ߣߍ߲߫ ߏ߬ ߟߎ߫ ߟߋ߬ ߓߟߏ߫. ߕߟߋ߬ ߅ ߢߊ߰ߢߊ߮ ߏ߬ ߟߋ ߛߘߊ߫ ߘߐ߫ ߛߊ߫߸ ߣߊߡߎ߲ ߠߎ߬ ߣߌ߫ ߟߊ߲߬ߘߊ ߟߎ߬ ߘߌ߫ ߟߊߕߋߟߋ߲߫߸ ߊ߬ ߣߌ߫ ߞߊ߬ ߡߊ߲߬ߘߋ߲߫ ߘߐ߬ߝߐ ߘߐߞߊ߬ߙߊ߲߬ ߕߟߋ߬ ߅ ߏ߬ ߞߘߐ߫. ߥߊ߯ߕߌ ߏ߬ ߟߋ ߝߣߊ߫ ߦߋ߫ ߖߊ߬ߡߊ ߟߊߞߊ߬ߝߏ߬ ߕߎߡߊ ߘߌ߫ ߝߘߏ߬ߓߊ߬ ߦߙߐ ߟߎ߬ ߘߐ߫. ߊ߬ ߣߌ߫ ߞߊ߬ ߛߊ߲߬ ߥߐߙߐ߲ߥߌ߬ߟߊ߫ ߣߊ߬ߕߐ ߛߊ߲߬ߞߕߌ ߞߍ߫߸ ߞߊ߬ ߓߊ߲߫ ߞߊ߬ ߏ߬ ߟߊ߬ߝߐ ߞߍ߫ ߡߊ߲߬ߘߋ߲߬ߞߊ ߟߎ߬ ߦߋ߫. ߢߊ߰ߢߊ߮ ߏ߬ ߛߙߍߘߍߦߊ߫ ߘߊ߫ ߞߊ߬ߦߌ߯ ߂߀߀߉ ߟߊ߫߸ ߡߐ߰ߦߊ ߖߐ߯ߙߊ߲ߒߕߊ߲߫ ߟߐ߲ߣߌ߲ߦߊ ߝߘߏ߬ߓߊ߬ߗߍ ߘߏ߫ ߘߌ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߟߐ߲ߣߌ߲ߦߊ ߦߌߟߡߊ:ߡߊ߬ߟߌ ߦߌߟߡߊ:ߊߝߙߌߞߌ߬ ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߡߊ߲߬ߘߋ߲߫
ߊߓߎ߫ ߓߞߊ߬ߙߌ߫ ߕߌߕߌ߫ ߞߊ߬ߡߙߊ߬
ߊߓߎ߫ ߓߞߊ߬ߙߌ߫ ߕߌߕߌ߫ ߞߊ߬ߡߙߊ߬ , ߞߊ߲߬ߕߐ߮ ߕߌߕߌ߫ ߞߊ߬ߡߙߊ߬ ߖߌ߬ߣߍ߫ ߞߊ߲ߓߍ߲ ߕߏ߬ߟߊ߲߬ߕߊ߲߬ߠߊ ߞߘߐ߫ ߘߏ߫ ߟߋ߬ ߸ߡߍ߲ ߞߊ߫ ߕߏ߬ߟߊ߲߬ߕߊ߲ ߖߌ߬ߣߍ߫ ߢߍ߫ ߞߏߛߓߍ߫ ߸ߊ߬ ߘߏ߲߬ ߞߊ߬ ߞߎ߲߬ߠߊ߬ߦߋߙߋ߲߫ ߛߌߦߊߡߊ߲߫ ߛߐ߬ߘߐ߲߬߸ߊ߬ ߟߊ߫ ߘߐ߬ߝߐ ߘߐ߬ ،ߕߌߕߌ߫ ߞߊ߬ߡߙߊ߬ ߛߐ߬ߘߐ߲߬ ߘߊ߫ ߞߐߣߊߞߙߌ߫ ߠߋ߬ ߣߍߣߍߓߊ߫ ߕߋ߬ߟߋ߫ ߁߇/߁߉߇߂ ߟߊ߫
ߊ߬ ߡߏߦߌ߫ ߕߎ߬ߡߊ߬ߘߊ:[ߣߍߣߍߓߊ߫ ߕߋ߬ߟߋ߫ ߁߇ /߁߉߇߂،ߞߐߣߊߞߙߌ߫ ߖߌ߬ߣߍ߫
ߊ߬ ߕߍ߬ߘߍ ߦߋ߫ ߡߙߊ߬ߒ߬ߡߊ߬ߓߊ߮ ߟߐ߬ߘߎ߮ ߟߋ߬ ߘߐ߫߸ߊ߬ ߟߊ߫ ߓߟߏߡߞߊߘߊ ߕߎ߲߬ ߦߋ߫ ߞߊߟߌߦߊ ߟߋ߬ ߘߌ߫
ߊ߬ ߕߐ߮ ߣߴߊ߬ ߖߊ߲߬ߡߎ߲:ߊߓߎ߫ ߓߞߊ߬ߙߌ߫ ߞߊ߬ߡߙߊ߬
ߞߊ߲߬ߕߐ߮:ߕߌߕߌ߫ ߞߊ߬ߡߙߊ߬
ߝߊ߬ߛߏ߬ߦߊ:ߖߌ߬ߣߍ߬ߞߊ
.ߟߐ߬ߜߊ߲ |ߜߟ=߁.߈߄
ߟߐ߬ߘߎ߮ = ߕߎ߬ ߡߙߊ߬ߒ߬ߡߊ߬ߓߊ߮
ߊ߬ ߟߊ ߕߏ߬ߟߊ߲߬ ߞߍߙߍ߲ ߠߎ߬
ߘߋ߲ߣߍ߲ߧߊ ߞߏ߬ߙߏ߲߬ߞߊߙߊ߲ = [[ ߞߊߟߎ߲ߡ ߞߍߙߍ߲ߘߊ
߁߉߈߇-߁߉߈߉
ߊ߬ ߟߊ߫ ߥߊ߬ߣߊ ߞߏ߬ߙߏ߲߬ߞߊߙߊ߲߁߉߉߀-߁߉߉߅( ߊߛߋ ߛߍ߲߯-ߋߕߌߍ߲ߣߋ߳ ߝߊ߬ߘߌ߬ߡߊ߬ߞߟߏ߬ ߞߏߟߊߘߍ((ߊߛߋ ߛߍ߲߯-ߋߕߌߍ߲ߣߋ߳))ߝߊ߬ߙߊ߲߬ߛߌ
߁߉߉߅-߁߉߉߇(( ߙߊߛߌ߯ߣ ߞߍߙߍ߲ ߟߋ߲߯ߛ))ߍߙߵߛߋ ߟߋ߲߯ߛߝߊ߬ߙߊ߲߬ߛߌ
߁߉߉߇-߁߉߉߉( ߡߊߙߌߛߋߦߍ߯ߟ ߏߟߐ߲ߔߌߞ)ߝߊ߬ߙߊ߲߬ߛߌ
߁߉߉߉-߂߀߀߀ (ߟߌߝ߭ߋߔߎ߯ߟ  ߕߏ߬ߟߊ߲߬ ߞߍߙߍ߲)ߟߌߝ߭ߍ߯ߔߎߟ) ߊ߲ߜ߭ߌߟߋߘߎ߯
߂߀߀߀-߂߀߀߃( ߥߍߛߴߕ ߤߊ߯ߡ ߎ߳ߣߌߕߋߘ ߕߏ߬ߟߊ߲߬ ߞߍߙߍ߲){ߥߍߛߴߕ ߤߊ߯ߡ}[[ߊ߲ߜ߭ߌߟߋߘߎ߯
߂߀߀߃(ߊߟ ߖߋߘߘߊ))ߛߎ߰ߘߎ߬ߟߊ߬ ߕߏ߬ߟߊ߲߬ ߞߍߙߍ߲ ߘߏ߫
߂߀߀߃-߂߀߀߄(ߊߟ-ߛߍ߯ߟߌߦߊ߫ ߝߊ߬ߘߌ߬ߡߊ߬ߞߟߏ߬ ߞߍߙߍ߲)){ߛߍ߯ߟߌߦߊ}}[[ߞ߭ߕߊ߯ߙ
߂߀߀߄-߂߀߀߆( ߊߡߌߍ߲ߛ ߝߊ߬ߘߌ߬ߡߊ߬ߞߟߏ߬ ߞߍߙߍ߲){ ߊߡߌߍ߲ߛ ߍߛߵߛߋ} ߝߊ߬ߙߊ߲߬ߛߌ
ߖߡߊߞߎߘߎ߲ ߘߐ߬
ߖߌ߬ߣߍ߬ ߛߎߥߊ߲ߘߟߌ ߟߊ߫
߂߀߀߉ ߥߊ߬ߛߌߥߊ߬ߙߊ ߣߌ߫ ߕߎߟߊߝߌ߲ ߕߍߟߊ߫ ߘߐ߬߸ߊ߬ߟߋ߫ ߕߍ߬ߘߍ ߖߌ߬ߣߍ߫ ߕߏ߬ߟߊ߲߬ ߞߙߎߛߟߌ߫ ߝߊ߬ߛߏ߬ߟߊ߬ߞߊ ߛߎߥߊ߲ߘߌ߫ ߟߊ߫ ߘߌ߬ ߦߌߟߡߊ:ߘߐ߬ߝߐ ߦߌߟߡߊ:ߊߓߎ߫ ߓߞߊ߬ߙߌ߫ ߕߌߕߌ߫ ߞߊ߬ߡߙߊ߬
ߊߓߑߘߍߟ ߥߤߊߓ ߘߋ߲ ߡߏ߬ߤߊ߬ߡߍߘ
ߊߓߑߘߍߟߑߥߤߊߓ ߘߋ߲ ߡߏ߬ߤߊ߬ߡߍߘ
ߖߘߍ߬ߞߟߏ߬ߓߊ߰ߦߊ ߟߐ߲ߣߌߦߟߊ
ߊߓߑߘߍߟ ߥߤߊߓ ߘߋ߲ ߡߏ߬ߤߊ߬ߡߍߘ ߸ߡߍ߲ ߦߋ߫ ߞߟߌ߫ ߟߊ߫ ߞߏ߫ ߊߓߘߍߟߑߥߤߊߓ( ߁߇߀߃-߁߇߉߂)( ߊߙߊߓߎ߫ ߘߐ߫ محمد بن عبد الوهاب) ߦߋ߫ ߣߊߖߘߌ߫ ߣߊߡߎ߲ ߟߐ߲ߠߊ ߟߋ߬ ߘߌ߫ ،ߊߙߊߓߎߟߊ߫ ߕߊ߲ߓߊ߲ ߘߐ߫،ߊ߬ ߟߋ߫ ߦߋ߫ ߖߘߍ߬ߞߟߏ߬ߓߊ߯ߦߊ߫ ߘߍ߲߰ߧߡߛߊ߬ߦߌ߬ߟߊ߫  ߣߴߊ߬ ߜߘߋߜߘߋߦߟߊ߫ ߟߋ߬ ߘߌ߫ ߸ߊ߬ ߟߋ߫ ߕߊ߫ ߝߐߟߌ߫ ߘߐ߫ ߞߏ߫ ߊ߬ ߦߋ߫ ߖߘߍ߬ߞߟߏ߬ߓߊ߰ߦߊ ߛߊߣߌ߲ߧߊ߫ ߟߊ߫ ߟߋ߬ ߞߴߊ߬ ߓߍ߲߬ ߛߎ߲ ߞߘߐ߫ ߡߊ߬ ߕߋߙߎ߫ ߸ߦߏ߫ ߛߊߝߌߦߊ߫ ߟߎ߬ ߕߊ߫ ߗߏ߯ߦߊ ߸ ߏ߬ ߞߘߐ߫ ߟߋ߬ ߞߏ߫ ߦߏ߫ ߣߊߡߎ߲ ߓߐ߲ߛߐ߲ߘߊ ߛߊ߬ߓߊ ߝߟߐ ߟߎ߬ ߕߊ ߞߊ߬ߣߌ߲߫
ߊߓߑߘߍߟߑߥߤߊߓ ߘߋ߲ ߡߏ߬ߤߊ߬ߡߍߘ ߣߌ߫ ߛߊߥߎߘ ߘߋ߲ ߡߏ߬ߤߊ߬ߡߍߘ ߣߌ߫ ߢߐ߲߯ ߕߍ߫ ߛߘߊߡߊߒߞߊ߲ߠߊ ߠߋ߬ ߞߍ߫ ߘߊ߫ ߘߊߙߌߦߊ ߡߊ߲߬ߛߊ߬ߙߋ߲߬ߠߊ߫ ߛߌ߲ߘߌߞߎ߲ ߘߌ߫،ߏ߬ ߟߋ߬ ߞߍ߫ ߘߊ߫ ߛߎ߬ߘߎ߯ߟߊ ߞߊ߬ߝߏ ߝߟߐ߫ ߘߌ߫ ،ߊ߬ߟߎ߫ ߓߍ߲߬ ߘߴߊ߬ ߡߊ߬ ߞߏ߫ ߞߊ߬ ߝߊ߲߬ߞߊ߫ ߘߐߕߟߊ߫ ߓߏ߲ߞߣߐ߫ ߝߌ߬ߟߊ ߏ߬ ߟߎ߫ ߟߋ߬ ߘߐߙߐ߲ ߕߍ߫ ،ߞߴߊ߬ ߕߊ߬ ߏ߬ ߟߏ߲߫ ߡߊ߬ ߤߊ߲߯ ߓߌ߬،ߝߊ߲߬ߞߊ ߦߋ߫ ߓߐ߲ߞߣߐ ߝߌ߬ߟߊ ߏ߬ ߟߋ߬ ߣߌ߫ ߢߐ߲߯ ߕߍ߫ ߛߎ߬ߘߎ߯ߟߊ ߡߊ߲߬ߛߊ߬ߟߊ.
ߊߓߑߘߍߟ ߥߤߊߓ ߘߋ߲ ߡߏ߬ߤߊ߬ߡߍߘ ߓߐ߲ߛߐ߲߫ ߠߎ߬ ߟߋ߬ ߞߟߌ߫ ߟߊ߫ ߞߏ߫( ߊߟ ߊߛ߳ ߛߍߞ )( ߡߟߋߞߎߦߊ ߓߟߏߡߊ߬ ߏ߬ ߞߘߐ߫ ߟߋ߬ ߞߏ߫ ߡߐ߰ߓߊ ߓߏ߲ߞߣߐ) ߊ߬ߟߎ߬ ߟߊ߫ ߓߏ߲ߞߣߐ ߏ߬ ߟߋ߬  ߣߊߡߎ߲ ߞߏߟߊߕߍ߮ ߟߎ߬ ߘߌ߫ ߛߎ߬ߘߎ߯ߟߊ߸ߊ߬ߟߎ߫ ߟߋ߬ ߦߋ߫ ߘߐ߬ߝߐ ߘߐ߫ ߞߎ߬ߙߎ߲߬ߘߎ߬ ߞߏ߲ߓߏ ߟߎ߬ ߟߊߛߌ߲ߓߊ߮ ߘߌ߫ ߸ߊ߬ ߣߌ߫ ߊ߬ߟߎ߫ ߟߋ߬ ߞߊ߬ ߛߎ߬ߘߎ߯ߟߊ ߞߊ߬ߝߏ ߣߊߡߎ߲߫ ߘߋ߬ߙߌ߬ߘߊ ߟߎ߬ ߡߊߣߐ߬.
ߥߤߊߓ ߘߋ߲ ߞߊ߬ ߕߏ߰ߝߏ ߡߍ߲߫ ߛߌ߲ߘߌ ߏ߬ ߟߋ߬ ߦߋ߫ ߞߟߌ߫ ߟߊ߫ ߞߏ߫( ߥߤߊ߬ߓߌ߬ߦߊ߬ߦߊ ߤߊߟߌ߬ ߣߴߊ߬ ߕߘߍ߬ ߘߊ߫ ߞߏ߫ ߊ߬ ߟߊߓߊ߬ߕߏ߬ߓߊ߮ ߘߏ߫ ߟߎ߫ ߦߋ߫ ߝߐߢߊ߫ ߏ߬ ߖߊ߬ߕߋ ߟߊ߫ ߘߟߊߞߏߖߎ߯ߦߊ ߘߌ߫ ߞߏ߫ ߞߴߊ߬ ߝߐ߫ ߊ߬ߟߎ߬ ߡߊ߬ ߞߏ߫ ߛߊߝߌߦߊ߫ ߞߴߏ߬ ߟߋ߬ ߞߊߢߌ߲߬ ߘߴߏ߬ ߘߌ߫߸ߞߏ߬ߣߌ߲߬ ߕߌߙߌ߲ߠߌ߲ߠߊ ߛߌߦߊߡߊ߲߫ ߦߴߊ߬ ߦߌ߬ߘߊ߬ ߟߊ߫ ߞߏ߫ ߛߊߝߌߦߊ߫ ߦߋ߫ ߖߘߍ߬ߞߟߏ߬ߓߊ߰ߦߊ ߞߍߢߊ߫ ߓߐߣߍ߲ߢߐ߲߰ߡߊ ߛߌߦߊߡߊ߲߫ ߠߋ߬ ߘߌ߫ ߘߎߢߊ߫ ߝߊ߲߬ ߛߌߦߊߡߊ߲߫ ߘߐ߫ ߓߌ߬.
ߊ߬ ߘߏ߲߬ ߥߤߊ߬ߓߌ߬ߦߊ߬ߦߊ ߦߋ߫ ߛߎ߬ߘߎ߯ߟߊ ߘߞߋ߬ߟߌ ߟߋ߬ ߘߌ߫ ، ߡߍ߲߫ ߖߊ߬ߕߋ߬ߣߍ߲ ߛߊߝߌߦߊ߫ ߞߍߢߊ߫ ߛߋ߲ߛߋߘߋ߲ ߘߏ߫ ߘߌ߫.
ߊߡߋߙߌߞߌ߬ ߖߊ߯ߓߘߊ ߡߍ߲ ߦߋ߫ ߓߋ߬ߙߎߕ ߏ߬ ߓߘߍ߬ߓߘߍ߬ߟߌ ߟߐ߲ߞߏ ߞߊ߬ߙߊ߲߬ߝߊ ߊߤߑߡߊߘ ߡߎߛߊߟߌ߲߫ ߕߊ߫ ߦߌ߬ߘߊ߬ߟߌ ߘߐ߫ ߸ߞߏ߫ ߥߤߊ߬ߓߌ߬ߦߊ ߓߍ߯ ߦߋ߫ ߛߊߝߌߦߊ ߞߏ߬ߣߌ߲߬ ߞߏ߫ ߛߊߝߌߟߞߊ ߓߍ߯ ߟߋ߬ ߕߍ߫ ߥߤߊ߬ߓߌ߬ߦߊ߫ ߘߌ߫ ،ߏ߬ ߦߴߊ߬ ߦߌ߬ߘߊ߬ ߟߊ߫ ߞߏ߫ ߥߤߊ߬ߓߌ߬ߦߊ߬ߦߊ߫ ߦߋ߫ ߛߊߝߌߦߊ߫ ߝߊ߲߭ ߘߏ߫ ߟߋ߬ ߘߌ߫.
ߘߏ߫ ߟߎ߫ ߝߣߊ߫ ߦߴߊ߬ ߝߐ߫ ߟߊ߫ ߞߏ߫ ߣߌ߫ ߥߤߊ߬ߓߌ߬ߦߊ߬ߦߊ߫ ߣߌ߫ ߛߊߝߌߦߊ߫ ߟߎ߫ ߕߘߍ߬ ߞߍ߫ ߘߊ߫ ߞߏ߫ ߛߎ߮ ߝߌ߬ߟߊ ߓߐߣߍ߲ߢߐ߲߰ߡߊ ߘߌ߫ ߞߊ߬ߦߌ߯ ߝߟߐ ߘߐ߫ ߒ߬ ߞߊ߬ ߓߌ߬ ߊ߬ߟߎ߬ ߓߘߊ߫ ߞߍ߫ ߞߏ߫ ߘߊ߲߬ߕߍ߰ߓߐ߬ߓߊߟߌ ߘߌ߫ ߁߉߇߀ ߝߊ߲߭ ߝߍ߬.ߡߍ߲ ߠߎ߬ ߕߛߋ߫ ߥߟߏߡߊ߫ ߟߊ߫ ߞߴߊ߬ߟߎ߬ ߓߐ߫ ߢߐ߲߮ ߘߐ߫.
ߖߘߍ߬ߞߟߏ߬ߦߊ ߛߊ߬ߙߌ߬ߦߊ ߞߕߌ߫ ߘߞߋ߬ߘߊ ߄ ߡߍ߲ ߦߋ߫ ߡߞߊ߫ ߏ߬ ߟߎ߬ ߞߎ߲߬ߠߊ߬ߝߎߟߋ߲ߠߊ߫ ( ߡߎߝߑߕߌ߫ ) ߟߎ߬ ߘߍ߬ߞߣߍ߬ߦߊ ߘߊ߫ ߊߓߑߘߍߟߑߥߤߊߓ ߟߊ߫ ߞߏ߫ ߡߊ߬، ߊ߬ߟߎ߫ ߛߐ߲߬ ߘߴߊ߬ ߟߊ߫ ߞߋߟߊ߫ ߟߊߛߋ߫ ߞߊ߲ ߘߐ߫.
ߡߏ߬ߤߊ߬ߡߍߘ ߓߎ߬ߣ ߡߏ߬ߤߊ߬ߡߍߘ ߃ߊߙߊߓߌ߫ ߊߟ ߓߊ߬ߣߊߣߊ ߡߊߟߞߌߟߞߊ߫ ߟߎ߬ ߟߊ߫ ߞߎ߲߬ߠߊ߬ߝߎ߬ߟߋ߲߬ߠߊ߫( ߡߎߝߑߕߌ)ߡߞߊ߫ ߡߏ߬ߤߊ߬ߡߍߘ ߓߎ߬ߣ ߊߡߍߘ ߊߟ ߡߊߞߟߌ߫ ߡߏ߬ߤߊ߬ߡߍߘ ߓߎ߬ߣ ߦߊߤߌߦߊ߭ ߊ߲ߓߊߟߌߟߞߊ ߟߎ߬ ߟߊ߫ ߞߎ߲߬ߠߊ߬ߝߎ߬ߟߋ߲߬ߠߊ߫( ߡߎߝߑߕߌ)ߡߞߊ߫ ߸ߊߓߑߘߍߟߤߊߝߌߖ߭ ߓߎߣ ߘߊߙߥߌߛ ߊߟ ߃ߊߖ߭ߌ߯ߡߌ߫-ߖߌߣ ߊߟ ߃ߊߓߋߘߌ߲ ߖߊ߬ߡߊ ߊߟ ߟߊߦߌߟ ߊߓߑߘߍߙߊߤߑߡߊߣ ߖߊ߬ߡߊߟ-ߓߌߛߤߙ ߓߎ߬ߣ ߤߊߛߋߡ ߊߛ߳ ߛ߳ߊߝߌߌ߸ ߢߌ߲߬ ߠߎ߬ ߓߍ߯ ߞߴߊ߬ ߟߊߤߊߕߍߦߊ ߞߏ߫ ߊߓߑߘߍߟ ߥߤߊߓ ߘߋ߲ ߦߋ߫ ߞߟߌߟߌ ߡߍ߲߫ ߞߊ߲߬،ߣߌ߫ ߡߎߛߑߟߌߡ ߣߎ߬ ߟߊ߫ ߢߍߓߊ߮ ߡߍ߲ ߦߋ߫ ߛߊߥߎߘ ߓߎ߬ߣ ߊߓߑߘߍߟ ߊߖ߭ߌߖ ߞߴߊ߬߫ ߦߌ߬ߘߊ߬ ߞߴߊ߬ ߟߎ߬ ߟߊ߫ ߥߋ߯ߟߋߟߌ ߦߋ߫ ߡߊ߬ߙߌ߫ ߞߋ߬ߟߋ߲߬ߓߊ߰ߦߊ ߟߋ߬ ߞߊ߲߬
( ߊߖ߭ߥߊ߬ߖ߭ߍߟ) ߊ߬ ߣߌ߫ ߞߊ߬ ߡߊ߰ߙߌ ߜߙߊ ߞߐ߲߫߸ߣߌ߲߬ ߠߋ߬ ߣߊߡߎ߲ ߕߎ߬ߢߊ߬ߡߊ ߘߌ߫  ߡߍ߲߫ ߠߊ߫ ߣߊ߬ߣߍ߲߫ ߊ߲ ߡߊ߬ ߸ߞߏ߬ߣߌ߲߬ ߞߋߟߊ߫‎ﷺ ߡߍ߲ ߞߋ ߘߊ߫ ߡߞߊ߫ ߣߌ߫ ߡߊ߬ߘߌ߬ߣߊ ߣߌ߫ ߕߋ߬ߟߋߓߐ ߡߌߛߌ߬ߙߊ߲߬ ߣߌ߫ ߖߡߊ߬ߣߊ ߜߘߍ߫ ߟߎ߫ ߘߐ߫ ߸ ߣߌ߫ ߡߍ߲߫ ߕߊ߫ ߝߘߏ߬ ߘߴߏ߬ ߕߊ߫ ߡߊ߬ ߏ߬ ߟߎ߬ ߦߋ߫ ߞߎߕߊߞߏ ߟߎ߬ ߟߋ߬ ߘߌ߫ ߡߍ߲߫ ߛߓߍߣߍ߲ ߞߊ߬ߝߊ ߣߌ߲߬ ߘߐ߫ ߞߏ߫ ߓߊ߲߬ߓߊ߰ߦߊ߫ ߟߴߏ߬ ߘߌ߫ ߡߍ߲߫ ߠߎ߬ ߦߋ߫ ߖߋ߬ߟߌ߬ ߟߊ߫ ߘߤߊ߬ ߟߊ߫ ߊ߬ ߣߌ߫ ߞߏ߫ ߣߌ߫ ߡߐ߱ ߐ ߡߐ߰ ߡߊ߫ ߘߏ߲߬  ߣߊߡߎ߲ ߣߌ߲߬ ߘߐ߫ ߥߟߊ߫ ߝߋ߲ ߋ ߝߋ߲ ߡߴߊ߬ ߟߊߓߊ߬ߕߏ߫ ߦߏ߫ ߊ߬ ߛߓߍߣߍ߲߫ ߢߊ ߡߍ߲ ߞߊ߲߬ ߞߴߏ߬ ߕߌ߱ ߦߋ߫ ߓߊ߲߬ߓߊ߮ ߟߋ߬ ߘߌ߫ ߡߊ߬ߙߌ ߘߐ߫ ،ߞߴߏ߬ ߕߌ߱ ߟߊ߫ ߟߏ߲ ߠߊߓߊ߲ ߕߍ߫ ߓߍ߲߬.
ߊߓߑߘߍߟߑߥߤߊߓ ߘߋ߲ ߡߏߦߌ߫ ߘߊ߫ ߁߇߀߃ ߟߋ߬ ߟߊ߫ ߕߎ߬ߡߊ߬ߘߊ߫ ߏ߬ ߟߋ߬ ߟߊߝߘߏ߬ߓߦߊ߬ߣߍ߲،ߊߙߊߓߎߟߊ߫ ߓߊߣߎ߫ ߕߊߡߌ߲ ߓߏ߲ߞߣߐ ߟߋ߬ ߦߴߊ߬ ߘߌ߫  ߊ߬ ߡߏߦߌ߫ ߘߊ߫ ߎߦߊߦߌߣߊ߫ ߛߏ߫ ߞߣߐ߫ ߣߊߖߘߌ߫ ߕߌ߲߬ߞߎߘߎ߲ ߠߋ߬ ߘߐ߫ ߛߎ߲߰ߘߎ߲߰ߟߊ ߖߡߊ߬ߣߊ ߞߣߐ߫.
ߊ߬ ߟߊ߫ ߓߏ߲ߞߣߐ߫ ߕߘߍ߬ ߊ߲ߓߊߟߌߟߞߊ ߟߎ߬ ߟߊ߫ ߛߌߟߊ߫ ߟߋ߫ߟ ߞߊ߲߬ ߸ߏ߬ ߟߋ߬ ߞߏߛߐ߲߬ ߊ߬ ߞߊ߬ ߞߊ߬ߙߊ߲ ߘߊߡߌ߬ߣߊ߬ ߊ߬ ߝߊ߬ ߊߓߑߘߍߟߑߥߤߊߓ ߝߍ߬ ߕߊ߯ߛߌߟߊ ߏ߬ ߞߊ߲߬ ߞߊ߬ߦߌ߯ ߊ߬ ߝߕߌߣߍ߲.
ߊߓߑߘߍߟߑߥߤߊߓ ߘߋ߲ ߡߏ߬ߤߊ߬ߡߍߘ ߟߊ߫ ߞߎ߲ߝߊ߲ߓߐߟߌ ߞߐ߫ ،ߊ߬ ߞߊ߬ ߣߊߡߎ߲ ߞߎ߬ߙߎ߲߬ߘߎ ߞߊ߬ߙߊ߲߬ ߡߞߊ߫ ߣߌ߫ ߡߊ߬ߘߌ߬ߣߊ߫ ߊ߬ ߣߌ߫ ߓߊߛߏߙߊ(ߕߋ߲߬ߕߋ߲߬ ߏ߬ ߦߋ߫ ߌߙߊߞ ߥߙߏ߬ߘߎ߮ ߘߐ߫)ߊ߬ ߞߙߊ߬ߡߐ߮ ߏ߬ ߟߎ߬ ߘߏ߫ ߟߋ߬ ߛߊߦߌߝ ߘߋ߲ ߌߓߎߙߊߤߌߡ ߘߋ߲ ߊߓߑߘߟߊ߫ ߏ߬ ߞߴߊ߬ ߟߊߕߊ߯ ߊߦߌߦߊ߫ ߊߟ ߛߌ߲ߘߌ߫ ߡߊ߬ ߡߊ߬ߘߌ߬ߣߊ߫ ߟߋ߬ ߞߴߏ߬ ߦߴߊ߬ ߕߊ߬ ߞߊ߬ߙߊ߲߬ߘߋ߲߬ߦߊ ߟߊ߫.
ߊߓߑߘߍߟߑߥߤߊߓ ߘߋ߲ ߣߌ߫ ߊߟ ߛߌ߲ߘߌ߫ ߞߍ߫ ߘߊ߫ ߛߌ߰ߢߐ߲߮ ߘߌ߫ ߕߎ߬ߡߊ ߖߊ߲ ߞߘߐ߫. ߘߏ߫ ߟߎ߫ ߝߊ߲ ߞߊ߬ ߗߋߛߓߍ߫ ߘߏ߫ ߟߎ߫ ߛߓߍ߫ ߞߏ߫ ߕߎ߬ߡߊ߬ߘߐ߫ ߡߏ߬ߤߊ߬ߡߍߘ ߊߦߌߦߊ߭ ߓߘߴߊ߬ ߝߏ߲߬ߝߏ߲ ߟߊ߫ ߊߓߑߘߍߟߑߥߤߊߓ ߘߋ߲ ߞߊ߲߬ ߸ߞߊ߬( ߋߕߌߤߊߘ) ߡߙߌߘߐ߫ ߟߊ߫ ߘߏ߲߬ ߊ߬ ߛߣߐ߬ߡߍ ߘߐ߫( ߡߟߋߞߎߦߊ ߓߟߏߡߊ߬ ߏ߬ ߦߋ߫ ߊ߬ ߞߍ߫ ߟߋ߬ ߘߌ߫ ߡߙߌߟߓߊ ߘߌ߫ )ߡߏ߬ߤߊ߬ߡߍߘ ߊߦߌߦߊ߭ ߞߊ߬ ߊߓߑߘߍߟߑߥߤߊߓ ߘߋ߲ ߞߊ߬ߙߊ߲߬ ߡߍ߲ ߠߊ߫ ߏ߬ ߟߋ߬ ߝߘߊ߫ ߘߌ߫ ߖߊ߬ߡߊ ߟߊ߫ ߣߊߡߎ߲ ߓߟߏߦߢߊ ߟߊ߫ ߣߊߟߌ߬ߡߎ߲߫ ߥߊߟߍߛ ߟߎ߬ ߕߊ߫ ߛߌߟߊ߫ ߘߌ߫ ߊ߬ ߣߌ߫ ߊ߬ߟߎ߬ ߛߊ߰ߙߌ ߟߎ߬ ،ߏ߬ ߟߋ߬ ߘߏ߲߬ ߣߊ߬ ߘߊ߫ ߡߎߣߎ߲ߧߊ߫ ߥߊ߬ߤߊ߬ߓߌ߬ߦߊ ߟߎ߬ ߟߊ߫ ߥߟߊ߬ߘߊ߫ ߟߊ߫ ߞߐ߫ ߟߊ߫.
ߞߊ߬ߥߊ߲߬ߘߌ߬ߟߌ ߝߟߐ
ߊ߬ ߞߐߛߊߦߌ߲ ߥߊ߬ߤߊߓ ߘߋ߲ ߞߊ߬ ߡߐ߱ ߟߎ߬ ߞߊ߬ߙߊ߲߬ ߘߊߡߌ߬ߣߊ߬ ߣߊߡߎ߲ ߞߏ߫ ߟߎ߬ ߟߐ߲߫ ߠߋ߬ ߟߊ߫ ،ߊ߬  ߞߊ߬ ߎߦߊߦߌߣߊ߫ ߡߙߊ߬ߓߊ߮ ߟߊߘߏ߲߬ ߡߙߌߦߊ ߏ߬ ߘߐ߫ ߸ߡߏ߬ߤߊ߬ߡߍߘ ߘߋ߲ ߛߋ߫ ߘߊ߫ ߞߊ߬ ߊߓߑߘߍߟߑߥߤߊߓ ߘߋ߲ ߘߐߛߎ߫ ߊ߬ ߟߊ߫ ߓߘߍ߬ߓߘߍ߬ߟߌ ߡߙߌߦߊ ߞߐߡߊߓߌ߲ߓߌ߲߫ ߠߊ߫ ߣߊߡߎ߲ ߝߍ߬ ،ߞߴߊ߬ ߟߊ߫ ߡߊ߬ߙߊ ߟߊߖߍ߲ߛߍ߲߫ ߣߊߖߘߌ߫ ߣߴߊ߬ ߟߊߡߌߣߌ߲ ߘߐ߫ ߸ߞߴߏ߬ ߛߙߊ߬ ߞߍ߫ ߊߓߑߘߍߟߑߥߤߊߓ ߘߋ߲ ߠߊ߫ ߣߊߡߎ߲ ߡߙߌߘߐ ߝߊ߲߬ߞߊ ߘߏ߲߬ ߘߌ߫ ،ߞߴߊ߬ ߟߊ߫ ߘߍ߲߰ߧߡߊ߬ߛߊ߬ߦߌ ߡߙߌߦߊ ߟߎ߬ ߓߟߏߦߊ ߘߊߡߌ߬ߣߊ߬ ߘߌߦߊߜߏߦߊ߫ ߟߊ߫.
ߞߊ߬ ߊߟ ߞߕߊߓ ߘߋ߲ ߖ߭ߊߦߌߘ ߛߊ߰ߙߌ ߝߟߐ߫ ߥߙߊߞߊ߫،ߞߊ߬ ߞߊߟߊ߲ߞߋ ߛߙߊ߬ߣߎ߲߬ߒߞߊ߬ߣߊ ߡߍ߲ ߠߎ߬ ߦߋ߫ ߞߊߓߙߎ ߞߐ߲ߘߐ߲ ߠߊߕߐ߲߫ ߠߊ߫ ߞߴߏ߬ ߟߎ߬ ߞߍ߫ ߊ߬ ߦߌ߬ߘߊ߬ߞߏ ߘߌ߫. ߊ߬ ߞߊ߬ ߡߙߊ߬ߓߊ߮ ߡߏ߬ߤߊ߬ߡߍߘ ߟߊߛߐ߲߬ ߊ߬ ߘߍ߬ߡߍ߲߬ ߠߊ߫ ߊߟ ߞߕߊߓ ߘߋ߲ ߖ߭ߊߦߌߘ ߛߊ߰ߙߌ ߥߙߊߞߊ߫ ߟߊ߫ ߡߏ߬ߤߊ߬ߡߍߘ ߘߍ߬ߢߐ߲߮ ߘߏ߫ ߟߋ߬ ߛߊ߰ߙߌ ߞߴߏ߬ ߦߋ߫ ߣߌ߲߬ ߊߟ ߞߕߊߓ ߘߋ߲ ߎߡߊߙ ߞߐ߬ߘߐ ߟߋ߬ ߕߘߍ߬ ߦߋ߫. ߏ߬ ߟߋ߬ ߛߊ߰ߙߌ ߓߏ߲߬ߧߊ߬ߣߍ߲ ߕߘߍ߬ ߘߎ߰ߙߋ߲ ߠߎ߬ ߓߟߏ߫.
ߦߙߌߖߎ߫ ߟߊߕߏߣߍ߲ ߠߎ߬ ߕߍ߱
ߊ߬ ߝߌߟߊߣߊ߲ ߸ߊ߬ ߞߊ߬ ߡߐ߱ ߟߎ߫ ߟߐ߬ ߘߎ߰ߙߋ߲ ߠߎ߬ ߟߊ߫ ߖߙߌ߫ ߟߊߕߏߣߍ߲ ߓߍ߯ ߟߊߓߋ߬ ߟߊ߫ ߸ߊ߬ ߟߋ߫ ߖߍ߬ߘߍ ߞߊ߬ ߖߙߌ ߟߎ߬ ߓߍ߯ ߘߐ߫ ߡߐ߬ߟߐ߲߬ߡߊ ߟߊߓߋ߬
ߡߏ߬ߛߏ ߞߊ߬ߣߌ߲߬ߞߍ߬ߟߊ ߞߙߎ߬ߟߊ߬ߓߏ߲߫
ߛߓߊߣߊ߲ ،ߊ߬ ߞߊ߬ ߡߐ߱ ߟߎ߬ ߟߎ߬ ߟߐ߬ ߡߏ߬ߛߏ ߘߏ߫ ߞߙߎ߬ߟߊ߬ߓߏ߲߫ ߠߊ߫ ߸ߞߊ߬ߣߌ߲߬ߞߍߞߏ߫ ߟߊߟߐ߭ ߞߐ߫ ߏ߬ ߘߐ߫.
ߊ߬ ߟߊ߫ ߞߍߕߊ ߏ߬ ߟߎ߫ ߟߋ߬ ߜ߭ߎ߳ߙߊߦߌ ߘߋ߲ ߡߏ߬ߤߊ߬ߡߍߘ ߘߋ߲ ߛߎ߬ߟߋ߬ߦߌߡߊ߯ߣ ߡߙߌߘߐߞߍ ߓߊߣߌ߫ ߞߊߟߌߘ ߓߊߓߏ߲ ߞߣߐ ،ߊߟ ߤߖ߭ߊ ߣߌ߫ ߞߊߕߌߣ ߟߎ߫ ߞߎ߲߬ߕߌ߮ ߡߍ߲߫ ߡߊߛߌߟߊ߲ߣߍ߲߫ ߕߘߍ߬ ߣߊߖߘߌ߫ ߜ߭ߎߦߊߙ ߘߋ߲ ߞߊ߬ ߡߏ߬ߤߊ߬ߡߍߘ ߘߋ߲ ߞߘߊߡߊ߫ ߞߏ߫ ߓߏ߲ ߡߍ߲߫ ߠߎ߬ ߦߴߊ߬ ߕߊ ߓߟߏߡߊ߬ ߊߟ ߤߖߊ߫ ߞߴߊ߬ ߦߋ߫ ߏ߬ ߟߎ߫ ߛߙߴߊ߬ ߦߋ߫ ߞߏ߫ ߣߴߏ߬ ߡߊ߫ ߞߍ߫ ߞߴߊ߬ ߘߌ߫ ߊߓߑߘߍߟ ߥߤߊߓ ߘߋ߲ ߝߊ߱ ߸ߞߏ߬ߣߌ߲߬ ߡߏ߬ߤߊ߬ߡߍߘ ߘߋ߲ ߞߴߏ߬ ߜߍ߲߫ ߊ߬ ߥߟߏߘߎ߮ ߞߣߐ߫.
ߛߊߥߎߘ ߞߊ߬ߝߏ ߟߊ߫ ߥߙߎߞߌ
ߛߊߥߎߘ ߞߊ߬ߝߏ߬ ߝߟߐ( ߁߇߄߄-߁߈߁߈)
ߛߎ߲ ߘߏ߫ ߟߎ߫ ߞߊ߲ ߞߏ߫ ߊ߬ߟߎ߬ ߟߊ߫ ߢߐ߲߮ ߓߍ߲ ߝߟߐ߫ ߞߏ߫ ߛߊߥߎߘ ߘߋ߲ ߞߴߊ߬ ߓߊ߲ߞߌ߲߫ ߞߏ:
<<ߏߥߊߛߌ߫ ߣߌ߲߬ ߦߴߊߟߎ߫ ߕߊ߫ ߟߋ߬ ߘߌ߫߸ߊߟߎ߫ ߞߊߣߊ߬ ߖߘߐ߬ ߊߟߎ߫ ߖߎ߮ ߟߎ߬ ߟߊߞߏ߫ ߘߐ߫ ߘߋ߬ ߸ߡߊ߰ߙߌ ߕߐ߮ ߟߊ߫ ߸ߤߊߟߌ߬ ߣߌ߫ ߣߊߖߘߌ߫ ߓߍ߯ ߝߙߊ߬ ߘߊ߫ ߢߐ߲߮ ߞߊ߲߬ ߞߏ߫ ߞߴߊߟߎ߫ ߜߍ߲߫߸ߊ߲ ߕߍߣߊ߬ ߛߐ߲߬ ߠߊ߫ ߊߟߎ߫ ߟߊ߫ ߓߐߟߌ ߡߊ߬.>>
ߡߘߊߥߌ߫ ߊߟ ߙߊߛߍߘ،ߟߊ߫ ߛߎ߬ߘߎ߯ߟߊ ߘߐ߬ߝߐ
ߊߓߑߘߍߟ ߥߤߊߓ ߘߋ߲ ߡߏ߬ߤߊ߬ߡߍߘ ߞߴߊ߬ ߖߋ߬ߓߌ߬ ߞߏ߫:
ߌ ߦߋ߫ ߞߎ߲߬ߕߌ߮ ߟߋ߬ ߘߌ߫ ߊ߬ ߣߌ߫ ߟߐ߲ߠߌ߲ߠߊ ߌ ߛߍ߲ ߒ ߧߋ߫ ߞߴߌ ߘߌ߫ ߝߌ߬ߟߊ߬ߒߞߊߝߏ߫ ߞߟߍ߬ ߖߊ߬ߤߊߘߌ߫ ߞߟߍ߫ ߟߊ߫ ߸ߏ߬ ߓߊ߫ ߞߍ߫ ߌ ߘߌ߫ ߞߍ߫ ߢߍߓߊ߮ ߘߌ߫ ߒߠߋ ߘߌ߫ ߞߍ߫ ߣߊߡߎ߲ ߢߌ߬ߣߌ߲߬ߞߊ߬ߟߌ ߟߎ߬ ߟߊߛߌ߲ߓߊ߮ ߘߌ߫
ߡߘߊߥߌ߫ ߊߟ ߙߊߛߍߘ،ߛߎ߬ߘߎ߯ߟߊ ߘߐ߬ߝߐ
ߊ߬ߟߎ߫ ߞߊ߬ ߟߊߒߠߦߊ ߟߊ߬ߤߘߌ ߕߊ߬ ߢߐ߲߮ ߦߋ߫ ߞߊ߬ ߛߘߊ ߏ߬ ߡߊ߬( ߓߦߊ߫)ߏ߬ ߞߍ߫ ߘߊ߫ ߁߇߄߄ ߠߋ߬ ߟߊ߫. ߞߊ߬ ߊߓߑߘߍߟ ߥߤߊߓ ߘߋ߲ ߞߍ߫ ߣߊߡߎ߲ ߞߏߟߊߕߍ߮ ߘߌ߫ ߞߊ߬ ߓߘߍ߬ߓߘߍ߬ߟߌ ߣߌ߫ ߛߏ߬ߙߌ߬ߡߊ߬ߘߋ߬ ߞߏ߫ ߟߎ߬ ߞߏߟߊߕߍ߮ ߕߏ߫ ߛߊߥߎߘ ߘߋ߲ ߓߟߏ߫،ߛߘߊߡߊߒߞߊ߲ߠߊ߫ ߏ߬ ߟߋ߬ ߘߊ߫ ߢߐ߲߮ ߘߍ߬ߡߍ߲ ߘߊߡߌ߬ߣߊ ߘߌ߫ ߛߊ߫. ߊ߬ ߣߌ߫ ߞߊ߬ ߝߊ߲߬ߞߊ ߘߐߕߟߊ߫ ߛߊߥߎߘ ߘߋ߲ ߣߌ߫ ߊߛ ߛߍߞ ߣߌ߫ ߊߓߑߘߍߟ ߥߤߊߓ ߘߋ߲ ߠߊ߫ ߞߊ߬ߙߊ߲߬ߘߋ߲߫ ߠߎ߬ ߕߍ߫
ߘߙߌߦߊ߫ ߡߊ߲߬ߛߊ߬ߙߋ߲߬ߠߊ( ߛߊߥߎߦߊ߫ ߞߊ߬ߝߏ߬ ߝߟߐ )
߁߇߄߄ ߛߘߊߡߊߒߞߊ߲ߠߊ ߛߊߥߎߘ ߘߋ߲ ߣߌ߫ ߊߓߑߘߍߟ ߥߤߊߓ ߘߋ߲ ߕߍ߫ ߏ߬ ߟߋ߬ ߞߊ߬ ߘߙߌߦߊ߫ ߡߊ߲߬ߛߊ߬ߙߋ߲߬ߠߊ ߟߊߥߙߊ߬ ߏ߬ ߡߍ߲ ߦߋ߫ ߛߊߥߎߘ ߞߊ߬ߝߏ߬ ߝߟߐ ߘߌ߫ ،. ߣߊߡߎ߲ ߗߋߦߊߟߌ ߘߊ߲߬ߠߊߕߍ߰ߣߍ߲߫ ߘߏ߫ ߘߌ߫ ߘߐ߫ ߛߊߥߎߘߟߞߊ ߟߎ߫ ߡߊ߬ ߸ߓߍ߲߬ ߏ߬ ߟߋ߫ ߞߊ߬ ߛߣߐ߬ߡߍ߬ߘߐ߬ߦߊ ߟߊߓߐ߫ ߞߊ߬ ߛߊߥߎߘߟߞߊߦߊ߫ ߟߊߖߍ߲ߛߍ߲߫
ߊ߬ߟߎ߬ ߛߋ߫ ߣߊߖߘߌ߫ ߟߊ߫߸ߛߊߥߎߘߑߟߞߊ߫ ߟߎ߬ ߟߊ߫ ߛߏ߬ߙߌ߬ߡߊ߬ߘߋ߲ ߘߊ߬ ߛߊߝߌߦߊ߫ ߟߊߖߍ߲ߛߍ߲ߣߍ߲ ߘߊߡߌ߬ߣߊ߫ ߛߎ߬ߘߎ߯ߟߊ(ߛߊߥߎߘ ߟߊ߫ ߞߊ߬ߝߏ)ߞߊ߬ ߕߏ߫ ߡߐ߱ ߜߍ߲ ߠߊ߫ ߡߊ߬ߙߌ ߜߙߊ ߞߍߢߊ߫ ߓߐߣߍ߲ߢߐ߲߰ߡߊ ߟߎ߬ ߡߊ߬ ߘߏ߯ߣߍ߲߫ ߘߏ߯ߣߍ߲߫ ߞߊ߬ ߊߓߑߘߍߟ ߥߤߊߓ ߘߋ߲ ߞߊ߬ߥߊ߲߬ߘߌ߬ߟߌ ߟߎ߬ ߝߊ߲߬ߞߊߘߏ߲߬
ߓߏ߲ߞߣߐ
ߊߓߑߘߍߟߑߥߡߊߓ ߘߋ߲ ߞߊ߬ ߡߏ߬ߛߏ ߛߋߕߌ߯ߓߊ ߘߏ߫ ߝߘߎ߫ ߓߊߜ߭ߑߘߊߘ،ߏ߬ ߟߋ߬ ߛߊ߭ ߞߐ߫ ߘߐ߫ ߊ߬ ߞߴߏ߬ ߟߊ߫ ߣߊ߲߬ߝߟߏ ߟߎ߬ ߣߴߏ߬ ߓߟߏߝߋ߲ ߓߍ߯ ߕߊ߬ ߏ߬ ߗߍ ߘߐ߫.ߏ߬ ߣߊ߲߬ߝߟߏ߬ߕߌ߮ ߕߐ߯ߟߊߒߠߊ ߝߘߎ߫ ߊ߬ ߣߴߏ߬ ߟߊ߲߬ߓߋ߬ ߓߊߜ߭ߑߘߊߘ߸ߏ߬ ߞߏ߫ ߡߊ߫ ߘߌߦߊ߫ ߛߊߝߌߟߞߊ ߟߎ߬ ߦߋ߫ ، ߏ߬ ߟߎ߬ ߦߴߊ߬ ߝߐ߫ ߟߊ߫ ߞߏ߫ ߊ߬ ߝߘߎ߫ ߏ߬ ߞߏ߫ ߟߎ߬ ߘߊߘߐߓߍ߲߬ߣߍ߲ ߊ߬ ߝߊ߬ ߟߋ߬ ߓߟߏ߫߸ߞߴߊ߬ ߕߘߍ߬ ߊ߬ ߟߋ߫ ߞߎ߲߬ߡߊߞߘߎ ߟߋ߬ ߥߎ߬ߛߎ߫ ߏ߬ ߞߘߐ߫߸ ߊ߬ ߡߊ߫ ߕߊ߯ߡߊ ߛߌ߫ ߓߊߛߏߙߊ ߞߐߞߊ߲߬ ߝߟߐ߫.
ߊߓߑߘߍߟߑߥߤߊߓ ߘߋ߲ ߡߏ߬ߤߊ߬ߡߍߘ ߞߊ߬ ߘߋ߲ ߡߐ߱ ߥߐ߯ߙߐ߫ ߟߋ߬ ߛߐ߬ߘߐ߲߬:ߤߎߛߋߌߣ،ߊߓߑߘߊߟߊ߫،ߤߛߊߣ،ߊ߬ߟߌ،ߌߓߙߊߦߌߡ ߣߌ߫ ߊߓߑߘߍߟ ߊߖ߭ߌߖ ߏ߬ ߟߋ߬ ߘߋ߲ߡߌߛߍ߲ ߛߊ߬ ߘߊ߫.
ߊߓߑߘߍߟߑߥߤߊߓ ߘߋ߲ ߓߐ߲ߛߐ߲ ߠߎ߬( ߊߛ ߛߍߞ=ߡߐ߰ߓߊ ߓߏ߲ߞߣߐ߫ ) ߟߎ߬ ߟߋ߬ ߣߊߡߎ߲ ߞߎ߲߬ߠߊ߬ߝߎ߬ߟߋ߲߬ߠߊ߫ ߛߎ߬ߘߎ߯ߟߊ ߞߊ߬ߝߏ߬ ߞߣߐ߫. ߊ߬ߟߎ߬ ߟߋ߬ ߞߊ߬ ߞߊ߬ߝߏ ߣߊߡߎ߲ ߘߋ߬ߙߌ߬ߘߊ ߛߌ߲߬ߝߏ߲߬ߧߊ. ߤߊ߲߯ ߓߌ߬ ߛߎ߬ߘߎ߯ߟߊ ߓߏ߲ߞߣߐ ߏ߬ ߟߊ߫ ߞߏ߫ ߟߎ߬ ߣߌ߫ ߡߊ߲߬ߛߊ ߓߏ߲ߞߣߐ ߟߊߞߏ ߟߎ߬ ߟߋ߬ ߡߎߣߎ߲ߡߊ߲،ߊ߬ߟߎ߬ ߣߌ߫ ߏ߬ ߟߎ߬ ߡߍ߲߫ ߠߎ߬ ߦߋ߫ ߡߙߊ߬ ߞߍ߫ ߟߊ߫ ߢߐ߲߮ ߝߍ߬ ،ߣߊߡߎ߲ ߟߐ߲ߠߊ߫ ߣߌ߫ ߟߐ߬ߘߎ߰ߕߌ߮ ߛߌߦߊߡߊ߲߫ ߦߴߊ߬ߟߎ߬ ߘߐ߫. ߓߏ߲ߞߣߐ ߝߌ߬ߟߊ ߏ߬ ߟߎ߬ ߟߊ߫ ߓߍ߲߬ߒߘߐ ߜߘߌ߫ ߛߌ߰ߣߍ߲߫ ߡߊ߲߬ߛߊ߬ߦߊ ߕߏ߫ ߟߋ߬ ߞߊ߲߬ ߛߊߥߎߘߑߟߞߊ ߟߎ߬ ߓߟߏ߫ ߞߊߘߊߎ ߞߊ߬ ߣߊߡߎ߲ ߞߏߟߊߕߍ߮ ߕߏ߫ ߥߤߊ߬ߓߌߦߊ( ߡߐ߰ߓߊ ߓߏ߲ߞߣߐ)ߟߎ߬ ߓߟߏ ߸ߞߴߊ߬ ߟߊ߫ ߏ߬ ߟߎ߫ ߘߍ߬ߡߍ߲߫ ߞߊ߲߬ ߛߊߝߌߦߊ߫ ߕߊ߯ߓߏߟߏ߲ ߛߘߊߟߊߟߌ ߟߊ߫.
ߏ߬ ߘߐ߫ ߸ߡߐ߰ߓߊ ߓߏ߲ߞߣߐ ߝߣߊ߫ ߤߊߕߍߦߊ ߘߊ߫ ߞߏ߫ ߓߘߍ߬ߓߘߍ߬ߟߌ ߥߛߊ߬ߓߊ߰ߦߊ ߦߋ߫ ߛߊߥߎߘߑߟߞߊ ߟߎ߬ ߟߊ߲߬ߓߋ ߟߋ߬ ߘߌ߫߸ ߥߤߊ߬ߓߌߦߊ ߟߎ߬ ߟߊ߫ ߣߊߡߎ߲ ߥߛߊ߬ߓߊ߰ߦߊ ߛߋ߲߬ߝߍ߬ ،ߊ߬ߟߎ߬ ߘߴߊ߬ ߦߌ߬ߘߊ߬ ߞߏ߫ ߡߊ߲߬ߛߊ߬ߦߊ ߛߊߥߎߘߑߟߞߊ ߟߎ߬ ߘߎ߲߰ߘߎ߲߰ߡߊ߫ ߣߴߊߟߎ߫ ߓߐ߲ߛߐ߲ߘߊ ߟߊ߬ߓߋ ߟߋ߬ ߘߌ߫
ߕߊ߯ߓߏߟߏ߲
ߡߏ߬ߤߊ߬ߡߍߘ ߓߎߣ ߥߊ߬ߤߊߓ ߞߎߡߊߞߊ߲ ߠߎ߬ ߛߌߦߊߡߊ߲߫ ߦߋ߫ ߕߊߦߌߡߌߦߊ߫ ߘߋ߲ ߛߙߋ߫ ߘߌ߫ ߊ߬ ߣߴߊ߬ ߟߊ߫ ߘߞߋ߬ߘߋ߲ ߊߟ ߞߊߦߌߡ،ߊ߬ ߞߏ߬ߣߌ߲ ߞߴߊ߬ ߟߊ߫ ߞߎ߬ߙߊ߬ߣߊ ߣߌ߫ ߛߙߊ߬ߣߎ߲ ߢߊߦߋߟߌ߫ ߟߋ߬ ߞߴߊ߬ ߦߌ߬ߘߊ߬ߞߏ߫ ߟߎ߬ ߘߌ߫. ߦߌߟߡߊ:ߖߘߍ߬ߞߟߏ߬ߦߊ ߦߌߟߡߊ:ߥߤߊ߬ߓߌ߬ߦߊ߬ߦߊ ߦߌߟߡߊ:ߛߎ߰ߘߎ߬ߟߊ߫
ߊߟߌߝߊ߫ ߎߡߊߙߎ߫ ߞߎ߬ߣߊ߬ߙߋ߫
ߢߣߊߡߦߊ
thumb| ߊߟߌߝߊ߫ ߎߡߊߙߎ߫ ߞߎ߬ߣߊ߬ߙߋ߫ |alt=|left|269x269px ߊߟߌߝߊ߫ ߎߡߊߙߎ߫ ߞߎ߬ߣߊ߬ߙߋ߫ ߦߋ߫ ߓߘߍ߬ߓߘߍ߬ߟߌߟߊ߫ ߡߍ߲ ߛߌ߰ ߘߊ߫ ߓߍ߯ߦߊ߫ ߢߣߊߕߊߟߌ ߟߊ߫ ߡߊ߬ߟߌ߫ ߞߊ߲ߓߍ߲ ߸ ߊ߬ ߡߏߦߌ߫ ߘߊ߫ ߞߏ߲ߞߏߜߍ ߕߋ߬ߟߋ߫ ߂/߁߉߄߆ ߟߊ߫ ߞߊ߬ߦߋ߫
ߓߘߍ߬ߓߘߍ߬ߟߌ
ߊ߬ ߞߊ߫ ߞߊ߲ߕߌ߯ߦߊ߫ ߞߍ߫ ߡߊ߬ߟߌ߫ ߞߊ߲ߓߍ߲ ߁߉߉߂ߣߌ߫ ߂߀߀߂ ߕߍߟߊ߫ ߘߐ߫߸ߊߟߌߝߊ߫ ߎߡߊߙߎ߫ ߞߎ߬ߣߊ߬ߙߋ߫ ߣߊ߬ ߘߊ߫ ߓߍ߯ߦߊ ߟߊߥߙߎߞߌ߫ ߡߊ߬ߟߌ߬ߓߊ ߟߊ߫ ߞߏߛߓߍ߫߸ߊ߬ ߣߌ߫ ߖߐ ߛߓߊ߬ߕߌ߬ ߘߊ߫ ߡߊ߬ߟߌ߫ ߞߊ߲ߓߍ߲ ߞߣߐ߫ ߊ߬ ߟߊ߫ ߞߊ߲ߕߌ߯ߦߊ ߕߎ߬ߡߊ ߟߊ߫ ߞߏߛߓߍ߫߸ߡߊ߬ߟߌ߫ ߞߐ߰ߘߎ߰ ߞߟߍ ߡߊߓߍ߲߬ ߘߊ߫߸ߊ߬ ߣߌ߫ ߝߘߊ߬ߝߌ߲߬ߠߊ߬ ߖߌߟߊߝߍ߂߀߀߂ ߛߌ߲߬ߝߏ߲߬ߧߊ߫ ߘߵߊ߬ߟߋ߫ ߟߋ߬ ߓߟߏ߫߸ߊߟߌߝߊ߫ ߎߡߊߙߎ߫ ߞߎ߬ߣߊ߬ߙߋ߫ ߟߊ߫ ߓߊ߯ߙߊ ߞߍߣߍ߲߫ ߞߊ߫ ߛߌߦߊ߫ ߓߡߊ߬ߞߐ߬ ߣߵߊ߬ ߕߌ߬ߞߎߘߎ߲ ߠߎ߬ ߘߐ߫߸ߊߟߌߝߊ߫ ߎߡߊߙߎ߫ ߞߎ߬ߣߊ߬ߙߋ߫ ߡߊ߫ ߞߍ߫ ߡߊ߬ߟߌ߫ ߞߎ߬ߙߎ߲߬ߘߎ ߛߐ߬ߛߐ߬ߓߊ߬ ߝߋ߲߫ ߘߌ߫ ߸ߓߊߏ߬߸ߞߴߊ߬ ߟߊ߫ ߞߊ߲ߕߌ߯ߦߊ߫ ߛߕߊ ߟߊߞߎߘߦߊ߫ ߛߋ߲߬ߧߊ߬ ߞߋߟߋ߲ ߠߋ߬߸ߡߊ߬ߟߌ߬ߓߊ ߞߎ߬ߙߎ߲߬ߘߎ ߡߊ߬ߓߏ߲߬ߢߊ ߞߏߛߐ߲߬߸ߊ߬ ߟߊ߫ ߞߙߎߞߊ߫ ߊߘߋߡߊ ߣߌ߫ ߓߏ߲߬ߧߊ ߟߋ߬ ߓߐߣߍ߲߫ ߞߊ߲ߕߌ߯ ߟߊ߫
ߞߊ߲߬ߛߓߍ
߁߉߉߀ ߟߊ߫߸ߊߟߌߝߊ߫ ߎߡߊߙߎ߫ ߞߎ߬ߣߊ߬ߙߋ߫ ߞߊ߬ ߘߍ߰ߞߙߎ߫ ߛߌ߲ߘߌ߫ ߞߏ߫(( ߡߊߟߌ߫ ߢߌ߲߰ߦߊ ߓߍ߯ߦߊ߫ ߞߏߟߊߘߍ) ߞߵߏ߬ ߦߟߍ߬ߡߊ߲ ߓߘߍ߬ߓߘߍ߬ߟߌ ߞߙߎߞߊ߫ ߕߎ߲߯ߣߌ߲߫ ߁߉߉߂ ߟߊ߫߸ ߞߊ߬ ߛߎߘߊ߲߫ ߏ߬ ߘߐ߫ %߆߉،߀߁ ߞߊ߬ ߞߍ߫ ߡߊ߬ߟߌ߫ ߞߊ߲ߓߍ߲ ߞߊ߲ߕߌ߮ ߘߌ߫ ߁߉߉߂ ߟߊ߫߸ߊ߬ ߣߌ߫ ߗߍ߰ߥߎߟߋ߲߫ ߞߏ߬ߣߊ߬ߕߍ߫ ߕߎ߲߬ ߓߍ߫ ߞߊ߲ߕߌ߯ߦߊ ߣߐ߭ ߝߍ߬ ߛߘߊߓߊ ߕߎ߲߬ ߡߍ߲ ߠߎ߬ ߟߊ߫ ߁߉߉߂ ߢߌ߲߬ ߠߊ߫ ߸ ߁߉߉߇ ߏ߬ ߟߋ߫ ߞߍߣߍ߲߫ ߊ߬ ߟߊ߫ ߛߕߊ߫ ߝߟߐ߫ ߟߊߓߊ߲ ߘߌ߫߸ߊ߬ ߣߌ߫ ߡߊ߬ߡߘߎ ߡߏߙߌߓߊߕߙߎߓߊ߫ ߖߊ߰ߓߌ߫ ߟߋ߬ ߕߊ߯ ߘߊ߫ ߛߊ߯ߛߊ߮ ߞߊ߲ߕߌ߯ߦߊ ߞߐ߫߸ߛߐ߯ߣߌ߲߫ ߸ߊ߬ ߕߎ߲߬ ߓߍ߫ ߁߀߀% ߁߀߀ ߛߐ߬ߘߐ߲߬߸ ߞߏ߬ߣߌ߲߬ ߘߏ߯ߣߍ߲߫ ߞߴߊ߬ ߖߊ߲ ߏ߬ ߟߊ߫ ߸ߓߊߏ߬߸ߊߟߌߝߊ߫ ߎߡߊߙߎ߫ ߞߎ߬ߣߊ߬ߙߋ߫ ߁߀߀%߉߅.߉ ߟߋ߬ ߛߐ߬ߘߐ߲߬ ߠߋ߬߸ߏ߱ ߓߐߣߍ߲߫ ߊ߬ ߟߊ߫ ߛߊ߲߬ ߟߏ߯ߟߎ߫ ߓߊ߯ߙߊ߫ ߓߘߍ߫ ߠߎ߬ ߟߋ߬ ߘߐ߫،ߊ߬ ߣߌ߫ ߡߊ߬ߡߌ߬ߘߊ߬ߟߌ߬ߟߊ ߞߋߟߋ߲ ߏ߬ ߕߘߍ߬ ߞߊ߲ߕߌ߯ߦߊ ߞߐ߁߉߉߇ ߟߊ߫ ߦߌߟߡߊ:ߓߘߍ߬ߓߘߍ߬ߟߌ ߦߌߟߡߊ:ߡߊ߬ߟߌ ߦߌߟߡߊ:ߘߐ߬ߝߐ
ߓߘߌ߬ߜ߭ߊ߬
ߓߘߌ߬ߜ߭ߊ߬ ߦߋ߫ ߞߊ߬ߝߏ߬ߙߋ߲ ߠߋ߬ ߘߌ߫ ߸ߡߍ߲ ߧߋ߫ ߕߍ߲ߞߏߘߜ߭ߏ ߓߏߟߏ߲ߝߘߊ ߘߏ߫ ߘߌ߫ ߓߎߟߑߜ߭ߎ ߞߊ߬ߝߏ߬ߓߏߟߏ߲ ߘߐ߫ ߕߟߋ߬ߓߐ ߕߌ߲߬ߞߎߘߎ߲ ߕߊ߲ߓߊ߲ ߘߐ߫ ߓߙߎߞߌߣߊ߫ ߝߊ߬ߛߏ߬ ߞߣߐ߫.
ߡߊ߬ߡߊ߫ߘߎ ߖߊ߬ߓߊ߲ߜ߭
ߡߊ߬ߡߊ߬ߘߎ ߖߊ߬ߓߊ߲ߜ߭ ߦߋ߫ ߛߣߍ߬ߜ߭ߊߟ ߕߏ߬ߟߊ߲߬ߕߊ߲ߠߊ ߟߋ߬ ߘߌ߫ ߸ ߡߍ߲ ߥߟߏߘߊ ߓߌߣߊߥߎߟߋ߲ ߕߟߋ߬ ߂߁ / ߁߉߇߉ ߘߊߞߊ߯ߙ ߛߣߍ߬ߜ߭ߊߟ. ߊ߬ ߥߟߌ߬ ߘߊ߫ ߟߋ߬ ߌ ߣߴߊ߬ ߝߐ߫ ߝߌ߬ߙߌ߲߬ߕߊ߬ߥߏ߬ߟߊ.
ߛߘߌ߬ߜߋ߲ ߞߐߞߊ߲ߕߊ ߟߎ߬
ߦߌߟߡߊ:ߛߣߍ߬ߜ߭ߊߟߌ߫ ߕߏ߬ߟߊ߲߬ߕߊ߲߬ߠߊ ߦߌߟߡߊ:ߛߣߍ߬ߜ߭ߊߟߌ߫ ߘߏ߲߬ߘߊ
ߡߊ߲߬ߖߊ߲߬ߠߊ
ߡߊ߲߬ߖߊ߲߬ߠߊ ߦߋ߫ ߖߌ߬ߣߍ߬ ߛߏ ߘߏ߫ ߟߋ߬ ߘߌ߫ ߞߊ߬ߝߏ ߞߐ߬ߘߎ߮ ߘߐ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫ ߸ ߊ߬ ߣߌ߫ ߜߋ߲ߞߐ߰ߖߌ߬ߘߊ ߣߌ߫ ߡߊ߬ߟߌ ߓߐߕߏ߲ ߠߋ߬ ߞߊߛߎ߬ߘߎ߲ ߢߐ߲߯ߠߊ ߞߏߛߓߍ߫.
ߊ߬ߟߋ߬ ߟߋ ߦߋ߫ ߡߊ߲߬ߖߊ߲߬ߠߊ ߡߙߊ߬ߓߊ߰ߘߊ ߥߊ߰ߣߍ߲ ߘߌ߫.
ߊ߬ ߘߎ߰ߡߊ߬ߛߓߍ
ߛߏ߫ ߢߌ߲߬ ߦߋ߫ ߦߋߟߊ ߛߊ߲ߞߊߙߊ߲ߠߌ߲ ߕߟߋ߬ߓߋ߬ ߝߊ߲߭ ߝߍ߬ ߸ ߊ߬ ߦߋ߫ ߞߊ߲ߞߊ߲߫ ߞߐ߬ߘߎ߮ ߕߟߋ߬ߓߐ ߘߐ߫ ߞߎߘߍ߫ ߇߀ ߟߊ߫ ߸ ߏ߬ ߡߍ߲ ߧߋ߫ ߕߌ߲߬ߞߎߘߎ߲ ߞߎߓߋߛߏ ߘߌ߫ ߞߊ߬ߣߌ߲߬.
ߊ߬ ߛߌ߰ߓߊ߮ ߟߎ߬
ߖߊ߬ߕߋ߬ߘߐ߬ߛߌ߯ ߡߍ߲ ߞߍ߫ ߘߊ߫ ߂߀߁߄ ߟߊ߫ ߌߞߘߐ߫ ߣߌ߲߬ ߸ ߡߊ߲߬ߖߊ߲߬ߠߊ ߛߏ ߞߣߐ߫ ߛߌ߰ߓߊ߮ ߟߎ߬ ߖߊ߬ߕߋ߬ߣߍ߲ ߕߘߍ߬ ߦߋ߫ ߂߄ ߂߉߇ ߟߋ߬ ߟߊ߫.
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߊ߬ߟߎ߬ ߟߊ߫ ߓߊ߯ߙߘߊ߫ ߟߎ߬ ߦߋ߫ ߛߣߍ߬ߞߍ ߣߌ߫ ߖߍ߯ߡߌߣߊ ߣߌ߫ ߘߊ߬ߡߊ߲ ߓߊ߯ߙߊ ߟߎ߬ ߟߋ߬ ߘߌ߫.
ߛߏߞߎߙߊ﴿ ߗߍߝߏߙߊ﴾
ߛߏߞߎߙߊ ߦߋ߫ ߗߍߝߏߙߊ ߓߏߟߏ߲ߝߘߊ߫ ߞߏ߲ߞߏ ߞߊ߬ߝߏ߬ߙߋ߲ ߠߋ߬ ߘߌ߫ ߞߏߡߎߋ ߞߊ߬ߝߏ߬ߓߏߟߏ߲ ߘߐ߫ ߞߊߛߑߞߊߘߋ ߕߌ߲߬ߞߎߘߎ߲ ߘߐ߫ ߓߙߎߞߌߣߊ߫ ߝߊ߬ߛߏ߬ ߞߣߐ߫.
ߟߊ߬ߞߟߏ߬ߞߟߏ߬ߟߌ ߣߌ߫ ߞߍ߲ߘߍߦߊ
ߞߊ߬ߝߏ߬ߙߋ߲ ߢߌ߲߬ ߦߋ߫ ߟߊ߬ߛߣߍ߬ߟߌ߬ ߞߍ߫ ߟߊ߫ ߟߊ߬ߞߋ߲߬ߛߎ߬ߟߌ ߟߋ߬ ߘߐ߫ ߸ ߞߴߊ߬ ߕߘߍ߬ ߘߊ߲ߘߊߛߏ ߝߊ߬ߛߏ߬ߟߊ߬ߞߊ ߕߊ߲ߓߊ߲ ߦߋ߫ ߛߐ߬ߘߐ߲߬ ߠߊ߫ ߓߊ߲ߝߏߙߊ.
ߛߏߞߎߙߊߣߌ߲ ﴿ ߔߋߣߌ﴾
ߛߏߞߎߙߊߣߌ߲ ߧߋ߫ ߔߋߣߌ ߓߏߟߏ߲ߝߘߊ ߞߏ߲ߞߏ ߞߊ߬ߝߏ߬ߙߋ߲ ߠߋ߬ ߘߌ߫ ߤߎߥߍߕ ߞߊ߬ߝߏ߬ߓߏߟߏ߲ ߤߎߥߍߕߌ ߟߎ߬ ߕߌ߲ߞߎߘߎ߲ ߘߐ߫ ߓߙߎߞߌߣߊ߫ ߝߊ߬ߛߏ߬ ߞߣߐ߫.
ߟߊ߬ߞߟߏ߬ߞߟߏ߬ߟߌ ߣߌ߫ ߞߍ߲ߘߍߦߊ
ߘߊ߲ߘߊߛߏ ߡߍ߲ ߞߊߛߎ߬ߘߎ߲ ߛߏߞߎߙߊߣߌ߲ ߟߊ߫ ߸ ߏ߬ ߟߋ߬ ߦߋ߫ ߘߍ߭ ߕߎ߬ߡߊ߬ߢߐ߲߰ߧߊ߬ ߘߊ߲ߘߊߛߏ ߘߌ߫ ﴿ CSPS﴾ ߔߋߣߌ ߛߏ ߞߣߐ߫.
ߓߌߕߐ߲߬ ߞߎ߬ߟߌߓߊ߬ߟߌ߫
ߓߌߕߐ߲߬ ߞߎ߬ߟߌߓߊ߬ߟߌ߫ ߡߏߦߌ߫ ߘߊ߫ ߁߆߈߉ ߝߊ߲߭ ߠߋ߬ ߝߍ߬߸ ߊ߬ ߕߘߍ߬ ߦߋ߫ ߛߋߜ߭ߎ߫ ߓߊ߲ߓߊߙߊ߲߫ ߡߊ߲ߛߟߊ ߡߊ߲߬ߛߊ ߘߏ߫ ߟߋ߬ ߘߌ߫ ߁߇߁߂ ߟߊ߫ ߞߊ߬ ߥߴߊ߬ ߛߵߊ߬ ߟߊ߫ ߛߊ߬ߦߊ ߟߊ߫ ߁߇߅߅ ߟߊ߫.
ߡߊ߲߬ߛߊ߬ߦߊ
ߓߌߕߐ߲߬ ߞߎ߬ߟߌߓߊ߬ߟߌ߫ ߕߘߍ߬ ߦߋ߫ ߞߟߊ߬ߖߊ߲߫ ߞߎ߬ߟߌߓߊ߬ߟߌ߫ ߘߋ߲ߞߍ߫ ߘߐ߯ߡߊߡߐ߮ ߘߏ߫ ߟߋ߬ ߘߌ߫ (ߛߋߥߎ߫ ߡߊ߲߬ߛߊ ߁߆߅߂ ߣߌ߫ ߁߆߈߂ ߕߍ߫) ߥߟߊ߫ ߡߍ߲ ߡߊߟߐ߲ߣߍ߲ߓߊ ߦߋ߫ ߓߘߍߞߍ߭߸ ߏ߬ ߟߋ ߦߋ߫ ߞߴߊ߬ ߦߋ߫ ߢߊ߲߬ߜ߭ߟߏ߬ ߘߋ߲߫ ߠߊߓߊ߲ ߠߋ߬ ߦߋ߫ (ߡߐ߰ ߝߌ߬ߟߊ ߡߍ߲ ߠߎ߬ ߞߊ߬ ߛߋߥߎ߫ ߡߊ߲߬ߛߊ߬ߟߊ ߜߘߌ ߛߌ߱ ߛߌߙߌ߲ ߕߊ߫ ߝߐߟߌ߫ ߘߐ߫߸ ߏ߬ ߕߐ߬ ߞߋߟߋ߲). ߊ߬ ߘߋߣߍ߲ߕߐ ߞߍߣߍ߲߸ ߊ߬ ߕߘߍ߬ ߦߋ߫ «ߕߐ߲߫» ߞߎ߲ߕߌ߮ ߟߋ߬ ߘߌ߫߸ ߘߏ߲߬ߛߏ߬ ߞߎ߲ߕߌ߮, ߊ߬ ߞߵߏ߬ ߟߋ ߟߊߢߊ߬ ߞߵߊ߬ߟߎ߬ ߞߴߊ߬ ߟߊ߫ ߞߟߍ߬ߘߋ߲ ߠߎ߬ ߘߌ߫. ߊ߬ ߘߏ߲߬ ߘߊ߫ ߛߡߐ߬ߣߐ߬ߦߊ ߘߐ߫ ߞߵߊ߬ ߟߊ߫ ߞߟߍ߬ߞߍ߬ ߞߎߟߎ߲ ߘߏ߫ ߞߊ߬ߙߌ߬ߝߊ߫ ߛߡߐ߬ߣߐ ߟߎ߬ ߟߊ߫ ߞߵߊ߬ ߟߊ߫ ߡߊ߲߬ߛߊ߬ߟߊ ߟߊߛߋ߫ ߖߋ߬ߟߌߓߊ߬ ߓߊߟߋ߲߫ ߝߌ߬ߟߊ ߟߎ߬ ߡߊ߬ ߕߎ߲ߓߕߎ߫ ߣߌ߫ ߓߡߊ߬ߞߐ߫ ߕߍ߫ ߞߊ߬ ߕߊ߬ߡߌ߲߬ ߓߌ߬ߟߊ߬ ߟߊ߫ ߖߍ߬ߣߍ߫ ߝߍ߬.
ߊ߬ ߟߊ߫ ߡߊ߲߬ߛߊ߬ߦߊ ߘߎ߲ߡߊ߫ ߘߊ߫ ߛߊ߲߬ ߄߂ ߖߊ߬ߕߋ߬ ߟߊ߫߸ ߊ߬ ߟߊ߫ ߛߏ߬ߙߌ߬ߡߊ߬ߘߋ߲ ߠߎ߬ ߝߣߊ߫ ߕߎ߲߬ ߦߋ߫ ߡߐ߰ ߄߀߀߀߀ ߠߋ߬ ߘߌ߫߸ ߡߍ߲ ߠߎ߬ ߕߎ߲߬ ߞߊ߬ ߞߍ߬ߟߍ ߟߐ߲߫ ߞߏߛߓߍ߫߸ ߊ߬ ߣߌ߫ ߝߣߊ߫ ߊ߬ߟߎ߬ ߟߊ߫ ߞߟߍ߬ߞߍ߬ߝߋ߲ ߠߎ߬ ߕߘߍ߬ ߦߋ߫ ߡߊ߬ߙߌ߬ߝߊ ߟߋ߬ ߘߌ߫߸ ߡߍ߲ ߠߎ߬ ߘߐߓߍ߲߬ߣߍ߲߫ ߕߘߍ߬ ߦߴߊ߬ ߟߊ߫ ߣߎ߬ߡߎ߲ ߠߎ߬ ߓߟߏ߫.
ߓߌߕߐ߲߬ ߞߎ߬ߟߌߓߊ߬ߟߌ߫ ߛߊ߬ ߘߊ߫ ߁߇߅߅ ߟߋ߬ ߟߊ߫߸ ߏ߬ ߞߍ ߊ߬ ߘߋ߲ߞߍ߫ ߘߋ߲ߞߘߐ߫ ߞߎ߬ߟߌߓߊ߬ߟߌ߫ ߛߌ߰ ߘߴߊ߬ ߣߐ߭ ߘߐ߫ ߡߊ߲߬ߛߊ߬ߦߊ ߟߊ߫.
ߡߍ߲ߢߐ߲߯ߠߊ ߘߐ߫
ߡߍ߲ߢߐ߲߯ߠߊ ߕߊ߫ ߝߐߟߌ߫ ߘߐ߫߸ ߞߏ߫ ߓߌߕߐ߲߬ ߞߎ߬ߟߌߓߊ߬ߟߌ߫ ߟߋ߬ ߦߋ߫ ߢߊ߲߬ߜ߭ߟߏ߬ ߕߟߏߡߌߘߊ ߘߌ߫߸ ߓߊߘߋ߲ߡߊ߫ ߝߌ߬ߟߊ ߡߍ߲ ߠߎ߬ ߞߍ߫ ߘߊ߫ ߓߊ߲ߓߊߙߊ߲߫ ߡߊ߲ߛߟߊ ߜߘߌ ߛߌ߰ߓߊ߮ ߘߌ߫߸ ߏ߬ ߟߎ߬ ߘߏ߫ ߘߐ߫ ߞߋߟߋ߲߫ ߞߊ߬ߣߌ߲߬. ߞߴߊ߬ ߥߊ߫ ߘߊ߫ ߓߙߊ߬ ߓߊ ߖߌߣߊ ߝߊߙߏ߫ ߘߋ߲ ߠߋ߬ ߘߐ߫ ߞߵߊ߬ ߕߘߍ߬ ߏ߬ ߦߋ߫ ߖߊ߰ߘߏ߬ ߛߏ߲ߧߊ ߟߊ߫ ߝߏ߬ߘߏ ߘߐ߫߸ ߊ߬ ߞߵߏ߬ ߣߌ ߟߊߞߛߌ ߡߍ߲ ߞߍ߫ ߛߊ߬ߦߊ ߡߊ߬߸ ߝߊߙߏ߫ ߞߵߊ߬ ߞߐ߲ߘߐ߲ ߞߴߊ߬ ߛߌ߲ߖߌ ߕߏ߲ߘߋ ߟߋ߬ ߘߴߊ߬ ߕߟߏ߫ ߝߌ߬ߟߊ ߘߐ߫߸ ߏ߬ ߟߋ ߞߵߊ߬ ߕߏ߫ ߊ߫ ߕߘߍ߬ ߦߋ߫ ߞߍ߫ ߟߊ߫ ߓߍ߲߬ߓߍ߲߬ߓߍ߲ ߓߍ߯ ߞߊ߬ߟߊߡߊ߬߸ ߡߍ߲ ߠߎ߬ ߕߘߍ߬ ߦߋ߫ ߘߐߓߍ߲߬ ߠߴߊ߬ ߞߊ߲ߡߊ߬.
ߛߓߍߘߊ
ߦߌߟߡߊ:ߛߋߜ߭ߎ߫ ߓߊ߲ߓߊߙߊ߲߫ ߡߊ߲ߛߟߊ ߦߌߟߡߊ:ߊߝߙߌߞߌ߬ ߡߊ߲߬ߛߊ ߦߌߟߡߊ:ߡߊ߲߬ߘߋ߲߬ ߡߊ߲ߛߊ
ߍ߲ߘߏߣߛߌ߫
ߍ߲ߘߏߣߛߌ߫، ߞߎ߲߬ߠߊ߬ߛߌ߰ߓߟߏߡߊ߬ ߍ߲ߘߏߣߛߌ߫ ߞߊ߲ߓߍ߲ ( ߍ߲ߘߏߣߛߌ߫ ߞߊ߲ ߘߐ߫: Republik Indonesia)، ߊ߬ ߦߋ߫ ߛߐ߬ߘߐ߲߬ ߠߊ߫ ߊߖ߭ߌ߫ ߥߙߏ߬ߘߎ߯ߕߟߋ߬ߓߐ ߟߋ߬ ߘߐ߫߸ ߊ߬ ߣߌ߫ ߏߛߌߦߊߣߌ߲߫ (Océanie)، ߊ߬ ߦߋ߫ ߟߊߞߊ߬ߝߏ߬ ߟߊ߫ ߕߌ߲߫ ߁߇߅߀߈ ߟߋ߬ ߘߌ߫، ߊ߬ ߛߌ߰ߓߊ߮ ߦߋ߫ ߛߋ߫ ߟߊ߫ ߡߐ߱ ߞߋ߲߬ߥߟߎ߫ ߂߃߈، ߏ߬ ߟߋ ߊ߬ ߞߍ߫ ߟߊ߫ ߖߡߊ߬ߣߊ ߣߊ߯ߣߌ߲ߣߊ߲ ߘߌ߫ ߞߊ߬ ߓߍ߲߬ ߛߌ߰ߓߊ߮ ߟߊߛߌߦߊߦߊ ߡߊ߬، ߊ߬ߟߋ ߟߋ߬ ߝߣߊ߫ ߣߌ߲߬ ߦߋ߫ ߖߡߊ߬ߣߊ ߓߍ߯ ߘߐ߫ ߓߟߋ߬ߓߟߋ߬ߓߊ ߘߌ߫ ߡߍ߲ ߛߌ߰ߓߊ߮ ߝߊ߲߬ߓߊ ߦߋ߫ ߖߘߍ߬ߞߟߏ߬ߓߊ߰ߦߊ ߘߐ߫، ߊ߬ߟߋ ߟߋ߬ ߝߣߊ߫ ߦߋ߫ ߖߡߊ߬ߣߊ ߓߍ߯ ߘߐ߫ ߓߟߋ߬ߓߟߋ߬ߓߊ ߘߌ߫ ߊߛߑߕߙߏߣߌߛߌ߮ (Astronizee) ߓߟߏߡߊ߬ ߘߎߢߊ߫ ߞߣߐ߫، ߖߊ߯ߥߊ߫ ߜߎ߲ߞߎ߲ ߠߋ߬ ߖߊ߬ߕߋ߬ ߟߊ߫ ߦߙߐ߫ ߘߌ߫ ߸ ߖߡߊ߬ߣߊ ߛߌ߰ߓߊ߮ ߝߍ߬ ߞߋߟߋ߲߫ ߡߊߞߍߣߍ߲߫ ߦߙߐ߫ ߡߍ߲، ߊ߬ߟߋ ߟߋ߬ ߝߣߊ߫ ߕߌ߲ ߞߊ߫ ߓߏ߲߬ ߕߌ߲ ߓߍ߯ ߘߌ߫ ߘߎߢߊ߫ ߞߣߐ߫ ߞߊ߬ ߓߍ߲߬ ߛߌ߰ߓߊ߮ ߡߊ߬.
ߍ߲ߘߏߣߛߌ߫ ߦߋ߫ ߞߊ߲ߓߍ߲ ߠߋ߬ ߘߌ߫، ߞߎ߲߬ߠߊ߬ߛߌ߮ ߣߌ߫ ߞߎ߬ߙߎ߲߬ߘߎ߬ߕߌ߮ ߢߣߊߕߊ߬ߣߍ߲ ߦߋ߫ ߦߋ߲߬. ߖߡߊ߬ߣߊ ߞߎߓߋߘߊ ߟߋ߬ ߖߞߊߙߑߕߊ߫ ߘߌ߫، ߊ߬ ߣߌ߲߬ ߖߡߊ߬ߣߊ ߡߍ߲ ߠߎ߬ ߓߌ߬ߟߊ߬ߣߍ߲߬ ߢߐ߲߮ ߡߊ߬ ߜߙߋ߫ ߓߐߕߏ߲ ߡߊ߬: ߔߊߔߎߥߊߖ߭ߌ߫ ߖߌ߬ߣߍ߬ ߞߎߘߊ ߣߌ߫ ߕߟߋ߬ߓߐ ߕߌߡߐ߯ߙ ߣߌ߫ ߡߊߟߍߖ߭ߌ߫. ߖߡߊ߬ߣߊ߬ ߜߘߍ߫ ߟߎ߬ ߦߴߊ߬ ߟߊ߫ ߡߌߣߌ߲ ߘߐ߫: ߛߌ߲ߞߊߔߐ߯ߙ ߣߌ߫ ߝߟߌߔߌ߯ߣߌ߲߫ ߣߌ߫ ߏߛߑߕߙߊߟߌ߫ ߣߌ߫ ߤߌ߲ߘߌ ߘߎ߰ߞߟߏ߬ ߊߣߑߘߊ߯ߡߊߣ ߕߌ߲ ߣߌ߫ ߣߌߞߏߓߊ߯ߙ ߕߌ߲ ߦߙߐ߫. ߊ߬ ߦߋ߫ ߊߖ߭ߌ߫ ߛߌ߲߬ߝߏ߲߬ߧߊ߬ߟߌ ߛߌ߲߬ߝߏ߲ ߘߏ߫ ߟߋ߬ ߘߌ߫، ߊ߬ ߦߋ߫ ߞߙߎ߫ ߡߎ߬ߥߊ߲ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߛߌ߲߬ߝߏ߲ ߘߏ߫ ߟߋ߬ ߘߌ߫، ߊ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߦߋ߫ ߕߊ߲߫ ߣߌ߬ ߛߋߦߌ߲߫ (߁߈) ߠߋ߬ ߘߌ߫ ߘߎߢߊ߫ ߘߐ߫ ߞߊ߬ ߓߍ߲߬ ߞߣߐߟߊ ߥߟߏߒߘߐ ߢߊ߲ߞߌߛߊ߲ ߡߊ߬ ߸ ߊ߬ ߣߌ߫ ߕߊ߲߫ ߣߌ߬ ߟߏ߯ߟߎ߫ (߁߅) ߞߊ߬ ߓߍ߲߬ ߛߊ߲߬ߠߌ߲ ߝߊ߲߬ߞߊ ߡߊ߬.
ߊߙߑߞ߭ߌ߯ߙ ߍ߲ߘߣߏߛߌ߫ ߕߍ߬ߘߍ߫ ߖߊ߬ߥߏ߬ ߦߙߐߓߊ ߟߋ߬ ߘߌ߫ ߞߊ߬ߓߌ߯ ߝߊ߯ߘߐߞߍ߫ ߥߐߙߐ߲ߥߌߟߊߣߊ߲ (߇߲) ߠߊ߫ ߛߙߌߝߌߖߦߊ ߕߋ߬ߟߋ ߘߐ߫، ߊ߬ ߣߌ߫ ߏ߬ ߝߣߊ߫ ߞߐ߫،ߡߖߊߓߊߤߕߌ ߡߊ߲߬ߛߊ߬ߦߊ ߕߋ߬ߟߋ ߘߐ߫ ߸ ߛ߭ߌߣ ߣߌ߫ ߤߌ߲ߘߌ߫ ߖߎ߬ߟߊ߬ߦߊ ߝߍ߬، ߊ߬ ߞߎ߲߬ߠߊ߬ߛߌ߰ߓߊ߮ ߟߎ߫ ߞߊ߬ ߣߊߡߎ߲߫ ߟߐ߲ߠߌ߲ߦߊ ߣߌ߫ ߓߘߍ߬ߓߘߍ߬ߟߌ ߡߊߛߊ߬ߡߊ߲߬ ߘߏߣߍ߲ߘߏߣߍ߲߫ ߞߊ߬ߦߌ߯ ߝߊ߯ߘߐߞߍ߫ ߝߟߐ ߟߊ߫ ߌ. ߞ، ߤߌ߲ߘߌߞߏ ߣߌ߫ ߓߎߘߦߊ ߓߎ߯ ߘߊ߫ ߦߋ߲߬، ߛߌߦߊ߫ ߜߘߍ߫ ߞߵߊ߬ ߣߐ߭ ߕߏ߫ ߍ߲ߘߣߏߛߌ߫ ߘߐ߬ߝߐ ߡߊ߬ ߸ ߞߊ߬ ߓߍ߲߬ ߛߎ߲ߞߎ߲߫ ߣߊߝߟߏ ߟߎ߫ ߡߊ߬ ߡߍ߲ ߠߎ߬ ߞߊߦߌ߲߬ ߖߡߊ߬ߣߊ ߡߊ߬. ߖߘߍ߬ߞߟߏ߬ߓߊ߰ ߖߎߟߊ ߟߎ߫ ߟߋ߬ ߣߊ߬ ߘߊ߫ ߖߘߍ߬ߞߟߏ߬ߓߊ߰ߦߊ ߘߌ߫، ߒ߬ߓߊ߬ ߸ ߋߙߐߔߎ߬ ߝߊ߲ߞߊ ߛߊ߫ ߸ ߊ߬ߟߎ߬ ߥߊ߫ ߘߊ߫ ߢߐ߲߮ ߡߓߊߟߊ߲ߓߊߟߊ߲߫ ߣߟߊߞߍ߫ ߝߙߋߟߊ ߟߎ߫ ߞߊ߲߬ ߡߊߟߞߏ߫ ߕߌ߲ ߘߐ߫ ߞߎ߲߬ߠߞߊ߬ߟߌ ߕߎ߬ߡߊ ߟߊ߫. ߤߏߟߊ߲ߘߌߞߊ ߟߎ߬ ߟߊ߫ ߞߐ߲ߛߐ߲ߦߊߟߌ ߝߊ߯ߘߐߞߍ߫ ߛߓߊ߬ ߣߌ߫ ߕߙߊ߫ (߃/߅) ߞߐߝߍ߬. ߍ߲ߘߣߏߛߌ߫ ߞߵߊ߬ ߟߊ߫ ߘߍ߲ߒߖߘߍߟߦߊ ߛߐ߬ߘߐ߲߬ ߖߊ߯ߓߊ߫ ߞߟߍ߫ ߝߌߟߊߣߊ߲ ߠߋ߬ ߞߐ߫. ߍ߲ߘߏߣߛߌ߫ ߘߐ߬ߝߐ ߘߐߝߌ߲߬ߣߍ߲߫ ߞߊ߬ ߓߍ߲߬ ߛߎ߲ߞߎ߲߫ ߘߌߡߌ߲ߞߏ ߘߊ߬ߣߌ߬ߞߏ ߘߏ߫ ߟߎ߫ ߡߊ߬߸ ߊ߬ ߣߌ߫ ߕߌߢߍߟߌ ߣߌ߫ ߝߊߙߊ߲ߢߐ߲߯ߦߊߟߌ߸ߊ߬ ߣߌ߫ ߓߘߍ߬ߓߘߍ߬ߟߌ ߦߟߍ߬ߡߊ߲߫ ߓߊ߯ߙߊ ߟߎ߬߸ ߊ߬ ߣߌ߫ ߘߐ߬ߝߊߟߋ߲ ߠߎ߬ ߸ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߦߟߍ߬ߡߊ߲߫ ߘߊ߫ ߡߍ߲ ߠߎ߬ ߞߘߐ߫ ߞߊߟߌߦߊ ߓߟߏߡߊ߬ ، ߡߙߊ߬ߟߌ߬ ߞߊߒߞߋ ߡߍ߲ ߦߋ߫ ߦߋ߲߬ ߕߋ߲߬ ߸ ߏ߬ ߟߋ ߍ߲ߘߏߣߛߌ߫ ߞߊ߲ߓߍ߲ ߘߌ߫߸ ߏ߬ ߦߋ߫ ߞߊߒߞߋ ߞߋ߬ߟߋ߲߬ߡߊ߫ ߞߎ߲߬ߠߊ߬ߛߌ߰ߡߊ ߟߋ߬ ߘߌ߫، ߊ߬ ߛߏ߯ߙߏߣߍ߲߫ ߞߊ߬ߝߏ߬ߓߏߟߏ߲߫ ߓߌߛߓߊ߬ ߣߌ߫ ߛߊ߬ߓߊ (߃߃) ߟߋ߬ ߘߌ߫.
ߟߊ߬ߞߟߏ߬ߞߟߏ߬ߟߌ
ߟߊ߬ߞߟߏ߬ߞߟߏ߬ߟߌ ߒ ߕߋߟߋ߲ ߘߐ߬ ߁߉߈߀ ߖߏ߬ߦߊߟߌ߫ ߕߘߍ߬ ߘߐߓߍ߲߭ ߡߐ߰ߓߊ߬ ߟߎ ߓߟߏ߫ ߞߊ߲ߞߊ߲߫ ߢߊߡߍ߬ߡߊ߬ ߞߘߐ߬ߡߊ߲߫ ߞߎ߬ߡߊ߬ߞߊ߲߫ ߓߘߍ߬ ߜߊ߲߬ߛߊ߲ߠߋ߬ߟߊ߫ ߏ߰ ߓߟߏߡߊ߬ ߡߐ߬ߦߊ߬ ߕߘߍ߬ ߘߐߓߍ߲߭ ߜߊ߬ߛߟߌ߬ ߊ߬ ߣߌ߫ ߡ ߣߊ߬ߣߌ߫ ߊ߬ ߣߌ߫ ߖߊ߬ߡߊ߫ ߏ߬ ߟߋ߫ ߣߊ߬ ߟߊ߬ߞߟߏ߬ߞߟߏ߬ߟߌ ߖߏ߬ߦߊߟߌ߫ ߓߍ߲߬ߠߊ ߥߊ߬ߕߌ߬ߥߏߟߊ߬ ߒ߰ ߊ߬ ߓߌ߬ ߕߊ߫ ߂߀߂߂ ߝߐߟߌ߫ ߘߐ߫ ߟߊ߬ߞߟߏ߬ߞߟߏ߬ߟߌ ߓߘߊ߫ ߕߌߢߍ߫ ߓߊߏ߬ ߓߌ߫ ߖߏߦߊߟߌ ߦߋ ߞߍߟߊ߫ ߜߋߟߋ߲ߜߋߟߋ߲ ߊ߬ ߣߌ߫ ߕߋ߬ߓߊ߮ ߟߎ߬ ߟߊ߫ ߞߡߊ߬ߛߘߐ߬ ߥߊ߯ߕߌ߫ ߣߊ߬ ߟߊ߫ ߞߏ߫ ߝߍ ߓߟߐߟߐ ߟߊ߫ ߞߏ߫ ߕߍ߯ߞߍ ߊ߬ ߕߎ߬ߡߊ ߞߐ߫ ߝߋߎ߫ ߝߏ߫ ߊ߲ ߦߋ߫ ߒ ߘߋ߲ߡߌߛߍ߲ ߠߎ߬ ߞߣߐ߫ ߜߍ ߓߊ߫ ߓߊ߬ߙߊ ߕߍ ߕߣߊ߬ ߘߌ߫ ߞߐߣߌ߲߫ ߜߋߟߋ߲ߜߋߟߋ߲ ߊ߬ ߣߌ߫ ߕߋ߬ߓߊ߮ ߟߎ߬ ߟߊ߫ ߕߐ߲߰ߕߐ߲߰ߣߍ߲ ߓߟߐߟߐ߫ ߞߍߦߙߐ ߟߎ߬ ߟߊ߫ ߏ߱ ߞߏߖߎ߯ ߟߋ ߘߌ߬ ߣߍ߲߫ ߕߍ߫ ߓߍ߲߬ ߒ ߠߊ߫ ߘߍ߬ߞߣߐ߬ ߝߋߎ߫
ߍ߲ߘߏߣߛߌ߫
ߊߙߑߞ߭ߌ߯ߙ ߍ߲ߘߣߏߛߌ߫ ߞߊ߫ ߛߌߦߊ߫ ߕߌ߲߫ ߞߋ߲߬ߥߟߎ߫ ߁߇ ߘߌ߫، ߊ߬ߟߋ ߟߋ߬ ߕߌ߲߬ߞߎ߬ߘߎ߲߬ ߘߌ߫ ߘߎߢߊ߫ ߞߣߐ߫ ߘߎ߰ߦߙߍߦߙߍ ߞߊ߫ ߛߌߦߊ߫ ߦߙߐ߫ ߡߍ߲ ߘߐ߫، ߞߵߊ߬ ߞߎ߲߬ ߞߍ߫ ߊ߬ ߞߍߦߙߐ ߘߌ߫ ߤߌ߲ߘߌ ߟߌߓߊ߲߫ ߣߍ߰ ߥߙߏߟߏ߲ ߦߙߐ ߘߐ߫ ߸ ߊ߬ ߦߋ߫ ߘߎ߰ߦߙߍߦߙߍ ߣߌ߫ ߕߊߕߟߎ ߕߌ߲ߕߊ߲ ߠߋ߬ ߞߣߐ߫߸ ߛߊ߲߬ ߂߀߁߈ ߠߊ߫ ߘߎ߱ ߦߙߍߦߙߍ߫ ߘߊ߫ ߛߌߦߊ߫ ߁߁߅߅߇ ߟߋ߬ ߸ ߂߉߇ ߦߋ߫ ߏ߬ ߘߐ߫߸ ߏ߬ ߟߎ߫ ߝߊ߲߬ߞߊ ߛߋ߫ ߘߊ߫ ߘߎ߰ߦߙߍ߬ߦߙߍ߬ߕߎߟߋ ߞߛߊߞߊ ߟߏ߯ߟߎ߫ (߅) ߘߐ߫.
ߍ߲ߘߏߣߛߌ߫ ߛߏ߯ߙߏߣߌ߲߫ ߛߌߦߊ߫ ߛߌߦߊߡߊ߲߫ ߣߌ߫ ߞߊ߲߫ ߛߌߦߊߡߊ߲߫ ߣߌ߫ ߣߊߡߎ߲߫ ߓߐߣߌ߲ߢߐ߯ߡߊ ߟߎ߫ ߟߋ߬ ߘߌ߫ ߸ ߡߍ߲ ߠߎ߬ ߖߍ߲ߛߍ߲ߣߍ߲߫ ߊ߬ ߕߌ߲ ߠߎ߬ ߘߐ߫،ߖߥߊ߫ ߟߋ߬ ߛߌߦߊ ߞߊ߫ ߛߌߦߊ߫ ߸ ߊ߬ߟߋ ߟߋ߬ ߘߎ߲߬ߘߎ߬ߡߊ߬ߞߏ ߦߋ߫ ߓߘߍ߬ߓߘߍ߬ߟߌ ߘߌ߫، ߍ߲ߘߏߣߛߌ߫ ߞߊ߬ ߘߊߓߍ߲ߢߐ߲߯ߦߊ ߜߙߊ߬ߡߊ ߟߋ߬ ߞߍ߫ ߡߍ߲ ߘߴߊ߬ߟߎ߬ ߟߊ߫ ߝߊ߬ߛߏ߬ ߞߊ߲ ߠߎ߬ ߞߍ߫ ߞߋߟߋ߲ߘߌ߫، ߒ߬ߓߊ߬ ߸ ߡߍ߲ ߓߍ߲߬ߣߌ߲߫ ߊ߬ ߛߌߦߊ ߛߌߦߊߦߊ߫ ߣߌ߫ ߣߊߡߎ߲ ߛߌߦߊߦߊ߫ ߡߊ߬߸ ߊ߬ ߡߐ߱ ߝߊ߲߬ߓߊ ߦߋ߫ ߖߘߍ߬ߞߟߏ߬ߓߊ߮ ߟߋ߬ ߘߌ߫، ߞߐ߲ߛߐ߲ߦߊߟߌ ߘߐ߬ߝߐ ߦߴߊ߬ߟߎ߬ ߟߊߘߍ߬ ߟߊ߫߸ ߊ߬ ߞߍ߬ߟߍ ߣߌ߫ ߡߙߎߕߌ ߞߐ߲ߛߐ߲ߦߊߟߌ ߡߊ߬. ߍ߲ߘߏߣߛߌ߫ ߝߊ߬ߛߏ ߕߐ߰ߡߊ߬ߛߋ ߟߋ߬ :" Bhinneka Tunggal Ika" ߡߍ߲ ߞߘߐ ߦߋ߫ (ߞߋ߬ߟߋ߲߬ߧߊ ߘߌ߫ ߛߎ߯ߦߊ ߘߐ߫)، ߍ߲ߘߏߣߛߌ߫ ߛߌ߰ߓߊ߮ ߟߊߛߌߦߊߦߊ ߣߌ߫ ߘߎ߱ ߝߊ߲߬ ߛߌߦߊߡߊ߲߫ ߞߍ߫ ߡߐ߱ ߛߌ߰ߘߌߦߊ ߘߌ߫ ߸ ߏ߬ ߓߍ߯ ߣߴߊ߬ ߕߊ߫ ، ߜߍߞߣߍߓߊ ߟߋ߬ ߦߋ߲߬ ߡߎߣߎ߲߬ ߸ ߏ߬ ߟߋ߬ ߦߴߊ߬ ߞߍ߫ ߟߊ߫ ߦߌߟߡߊ߫ ߛߓߊߣߊ߲ ߘߌ߫ ߘߎߢߊ߫ ߞߣߐ߫ ߞߊ߬ ߓߍ߲߬ ߢߣߊߡߦߊ ߛߎ߯ߦߊ ߟߎ߫ ߡߊ߬. ߍ߲ߘߏߣߛߌ߫ ߓߣߊ߬ߦߊ߬ߣߍ߲߬ߓߊ ߟߋ߬ ߛߎ߲ߞߎ߲߫ ߣߊߝߟߏ ߟߎ߬ ߟߊ߫، ߒ߬ߞߊ߬ ߸ ߝߊ߲߬ߕߊ߲߬ߧߊ ߖߍ߲ߛߍ߲ߣߍ߲ߓߊ ߟߋ߬ ߍ߲ߘߏߣߛߌ߫ ߞߊ߬ߞߎ߬ߘߊ߬ߡߊ ߕߌ߲߬ߞߎߘߎ߲ ߠߎ߬ ߞߣߐ߫.
ߞߊ߲ ߠߎ߬
ߞߊ߲߫ ߇߂߁ ߠߋ߬ ߍ߲ߘߏߣߛߌ߫ ߸ ߊ߬ ߣߌ߫ ߝߊ߬ߛߏ߬ ߞߊ߲ ߞߎ߲߬ߠߊ߬ߛߌ߰ߡߊ ߸ ߏ߬ ߟߋ ߍ߲ߘߏߣߛߌ߫ ߞߊ߲ ߘߌ߫ ، ߏ߬ ߦߋ߫ ߡߟߊߦߎ߫ ߞߊ߲ ߘߏ߫ ߟߋ߬ ߘߌ߫، ߊ߬ ߦߋ߫ ߞߊ߬ߙߊ߲߬ ߠߊ߫ ߞߊ߬ߙߊ߲߬ߕߊ ߟߎ߬ ߟߊ߫ ، ߍ߲ߘߏߣߛߌߞߊ ߟߎ߬ ߦߋ߫ ߞߎߡߊ߫ ߟߴߊ߬ߟߋ ߟߋ߬ ߘߐ߫ ߸ ߊ߬ߟߋ ߟߋ߬ ߓߊ߯ߙߊ߫ ߞߊ߲ ߣߌ߫ ߓߘߍ߬ߓߘߍ߬ߟߌ߬ ߞߊ߲ ߣߌ߫ ߝߐ߰ߓߍ߬ ߞߊ߲ ߣߌ߫ ߕߍߡߊ߫ ߘߋߙߌߘߊ ߟߞߊ߬ߙߊ߲߬ߠߌ߲߬ ߞߊ߲ ߘߌ߫. ߊ߬ ߦߋ߫ ߡߟߊߦߎ߫ ߞߊ߲ߓߏߟߏ߲ ߘߏ߫ ߟߋ߬ ߘߌ߫ ߟߐ߬ߦߙߐ߬ߓߊ ߦߋ߫ ߡߍ߲ ߓߟߏ߫، ߊ߬ߟߋ ߟߋ߬ ߕߘߍ߬ ߖߤߏߙ ߣߌ߫ ߙߌߦߏ߫ ߝߊ߲߬ߞߊ ߞߊ߲ ߘߌ߫، ߊ߬ ߕߘߍ߬ ߞߊ߲߫ ߝߘߏ߬ߓߊ߬ߡߊ ߟߋ߬ ߘߌ߫ ߌߙߑߞߌߓߌ߯ߟ ߘߐ߫ ߝߊ߯ߘߐߞߍ߫ ߛߌߦߊߡߊ߲߫ ߞߘߐ߫ ، ߊ߬ ߕߘߍ߬ ߓߊ߬ߟߌ߬ߢߐ߲߰ߡߊ߬ ߞߊ߲ ߠߋ߬ ߘߌ߫ ߛߌ߲ߞߊߔߐ߯ߙ ߣߌ߫ ߡߊߟߍߖ߭ߌ߫ ߣߌ߫ ߓߎߙߑߣߊߦ ߕߍ߫، ߊ߬ ߟߛߊߣߌ߲ߧߊ߫ ߘߊ߫ ߍ߲ߘߏߣߛߌ߫ ߡߌ߬ߙߌ߲߬ߘߌ ߟߋ߬ ߓߟߏ߫ ߝߊ߯ߘߐߞߍ߫ ߡߎ߬ߥߊ߲߬ߣߊ߲ ߕߊ߬ߡߌ߲߬ߣߍ߲ ߠߊ߫ ߸ ߞߊ߬ ߓߊ߲߫ ߞߵߊ߬ ߟߊߥߊ߲߬ߞߊ߫ ߞߵߊ߬ ߞߍ߫ ߞߎ߲߬ߠߊ߬ߛߌ߰ ߞߊ߲ ߘߌ߫ ߕߐ߮ ߣߌ߲߬ ߞߘߐ߫:( ߓߤߊߛߊ߫ ߍ߲ߘߏߣߛߌߦߊ - Bahasa Indonesia)، ߍ߲ߘߏߣߛߌ߫ ߞߴߊ߬ ߟߊ߫ ߘߍ߲ߒߖߘߍߟߦߊ ߟߊߥߊ߲߬ߞߊ߲߬ ߟߏ߲ ߡߍ߲ ߠߊ߫ ߛߊ߲߬ ߁߉߄߅ ߸ ߍ߲ߘߏߣߛߌߞߊ ߛߌߦߊߡߊ߲߫ ߕߘߍ߬ ߞߎߡߊ߫ ߟߊ߫ ߞߊ߲߫ ߛߌߦߊߡߊ߲ߓߊ ߣߌ߫ ߝߊ߬ߛߏ ߞߊ߲ߓߏߟߏ߲ ߠߎ߫ ߟߋ߬ ߘߐ߫، ߍ߲ߘߏߣߛߌ߫ ߞߎ߲߬ߠߊ߬ߛߌ߰ ߞߊ߲ ߘߌ߫ ߞߍ߫ ߝߊ߬ߛߏ߬ ߞߊ߲ ߘߌ߫، ߖߥߊ߫ ߏ߬ ߟߋ ߘߐߖߍ߲ߛߍ߲ߣߌ߲߫ ߌߞߏ߫ ߞߊ߲ ߡߍ߲ ߛߌߦߊ ߞߊ߫ ߛߌߦߊ߫ ، ߝߊ߲߬ ߜߘߍ߫ ߘߐ߫ ߸ ߓߊߓߏ߫ ߘߐ߫ ߸ ߞߊ߲ ߂߇߀ ߣߌ߫ ߞߐ߫ ߦߋ߫ ߛߐ߬ߘߐ߲߬ ߠߊ߫ ߦߋ߲߬ ߟߊ߲߬ߓߊ߯ߛߌ ߟߎ߬ ߓߟߏ߫ ߸ ߞߊ߲ ߏ߬ ߛߎ߯ߦߊ߫ ߟߊ߫ ߞߊ߬ ߞߍ߫ ߓߊߓߏ߫ ߓߐߛߎ߲߫ ߞߊ߲ ߣߌ߫  ߊߛߑߕߙߏߣߌߛߌ߮ ߘߌ߫، ߡߐ߱ ߞߋ߲߬ߥߟߎ߫ ߂.߇ ߟߋ߬ ߓߊߟߏ߫ ߟߊ߫ ߕߌ߲߬ߞߎߘߎ߲ ߏ߬ ߞߊ߲߬.
ߞߊ߲߫ ߜߘߍ߫ ߟߎ߬ ߦߋ߫ ߟߊߓߊ߯ߙߊ߫ ߟߊ߫ ߦߋ߲߬ ߸ ߦߏ߫ : ߊߙߊߓߎ߫ ߞߊ߲ ߣߌ߫ ߊ߲߬ߜ߭ߌ߬ߟߋ߬ ߞߊ߲ ߣߌ߫ ߤߏߟߊ߲ߘߌ߫ ߞߊ߲.
ߣߊߡߎ߲
ߍ߲ߘߣߏߛߌ߫ ߞߎ߲߬ߠߊ߬ߛߌ߮ ߞߊ߬ ߣߊߡߎ߲߫ ߥߐ߯ߙߐ߫ ߟߋ߬ ߟߐ߲߫ ߞߎ߲߬ߠߊ߬ߛߌ߰ߓߟߏߡߊ߬
߁- ߖߘߍ߬ߞߟߏ߬ߦߊ
߂- ߔߙߏߕߍߛߑߕߊ߲ߧߊ
߃- ߕߎ߬ߡߏ߬ߙߌ߬ߟߊ߬ߞߊ
߄- ߤߌ߲ߘߌߞߏ
߅- ߓߎߗ߭ߌߦߊ
߆- ߞߎ߲ߝߎߛߌߦߊ
ߟߐ߲ߠߌ߲ߦߊ
ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߘߐ߬ߝߐ
ߞߎ߬ߟߌ߬ߞߙߐ߫ ߞߏ߰ߙߌ
ߞߎ߬ߟߌ߬ߞߙߐ߫ ߞߏ߰ߙߌ ߦߋ߫ ߡߊ߬ߟߌ ߘߎ߰ߞߟߏ ߦߙߍߞߍߟߌ ߘߏ߫ ߟߋ߬ ߘߌ߫ ߞߎ߬ߟߌ߬ߞߙߐ߫ ߕߌ߲߬ߞߎߘߎ߲ ߘߐ߫.
ߞߊ߬ߝߏ߬ߙߋ߲߫ ߉ ߟߋ߬ ߦߴߊ߬ ߞߣߐ߫; ߘߌߣߊ߲ߘߜ߭ߎ߫߸ ߘߎ߲ߓߊ߫߸ ߞߎߟߊ߫߸ ߞߎ߬ߟߌ߬ߞߙߐ߫߸ ߡߜ߭ߍ߬ߕߊ߲߫߸ ߢߊߡߌߣߊ߫߸ ߛߌ߬ߙߊ߬ߞߙߐ߬ߟߊ߫߸ ߗߍ߲߬ߝߊ߰ߟߊ߸ ߊ߬ ߣߌ߫ ߕߜ߭ߎߣߌ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߞߎ߬ߟߌ߬ߞߙߐ߫ ߕߌ߲߬ߞߎߘߎ߲ ߦߌߟߡߊ:ߞߎ߬ߟߌ߬ߞߙߐ߫ ߞߏ߰ߙߌ ߦߌߟߡߊ:ߡߊ߬ߟߌ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߓߌ߲ߠߊߥߎߟߋ߲
ߓߌ߲ߠߊߥߎߟߋ߲ (ߗ߭ߊ߲ߝ߭ߌߦߋ / ߖߊߣߎߥߊߙߋ) ߦߋ߫ ߜ߭ߙߋߜ߭ߏߙߌߦߊ߲ ߠߎ߬ ߣߌ߫ ߗ߭ߎߟߌߦߊ߲ ߠߎ߬ ߟߊ߫ ߛߊ߲߬ߥߟߊ ߟߎ߬ ߞߊߙߏ߫ ߝߟߐ ߟߋ߬ ߘߌ߫߸ ߊ߬ߟߎ߬ ߞߊߙߏ߫ ߇ ߡߍ߲ ߦߋ߫ ߞߍ߫ ߟߊ߫ ߕߟߋ߬ ߃߁ ߘߌ߫ ߛߐ߲߬߸ ߏ߬ ߟߎ߬ ߘߏ߫ ߘߐ߫ ߞߋߟߋ߲߫ ߠߋ߬ ߦߴߊ߬ ߘߌ߫.
ߝߐߓߏߟߏ߲ߘߐߦߊ
ߓߌ߲ߠߊߥߎߟߋ߲ ߗ߭ߊ߲ߝ߭ߌߦߋ߫ ߕߐ߮ ߝߘߊߣߍ߲߫ ߦߋ߫ ߟߊ߬ߕߍ߲ ߠߋ߬ ߟߊ߫߸ ߌߦߊߣߎߥߊߙߌߦߎߛ ߥߟߊ߫ ߖߊߣߌߥߊߙߌߦߎߛ߸ ߏ߬ ߝߣߊ߫ ߦߋ߫ ߙߐ߭ߡߎ߲߬ ߡߊ߰ߙߌ߬ ߖߊߣߎߛ ߡߊߓߏ߲߬ߧߊ߫ ߕߐ߮. ߞߏ߬ߣߌ߲߬ ߊ߲ ߠߎ߬ ߟߊ߫ ߞߊ߲ ߞߵߊ߬ ߕߐߟߊ߫ ߓߊ߲ߘߊ ߟߌ߬ߤߟߊ ߟߋ߬ ߟߴߏ߬ ߕߎ߬ߡߊ ߟߊ߫߸ ߓߊߏ߬ ߥߊ߯ߕߌ ߏ߬ ߦߴߊ߬ ߕߘߍ߬ ߟߊ߫ ߟߋ߬ ߓߌ߲ ߠߎ߬ ߓߘߊ߫ ߖߊ߬ ߞߛߏߞߛߏ߫ ߞߵߊ߬ߟߎ߬ ߢߊ ߟߊߥߎ߬ߟߋ߲߬߬ߛߊ߫, (ߓߌ߲ ߓߘߊ߫ ߥߎ߬ߟߋ߲߬).
ߕߐ߯ ߜߘߍ ߟߎ߬
ߦߌߟߡߊ:ߛߊ߲߬ߥߟߊ ߦߌߟߡߊ:ߜ߭ߙߋߜ߭ߏߙߌߞߊ߫ ߛߊ߲ߥߟߊ ߦߌߟߡߊ:ߛߊ߲߬ߓߏߟߏ߲
ߘߐ߲ߜ߭ߐߟߑߕߎߡߊ߫
ߔߌߕߊ߬ ߡߙߊ߬ߘߊ߬ߘߎ߯ߟߊ ߛߏ߯ߙߏߢߊ
ߘߐ߲ߜ߭ߐߟߑߕߎߡߊ߫/ߡߙߊ߬ߘߊ߬ߘߎ߯ߟߊ ߡߙߊ߬ ߛߏ߯ߙߏߣߍ߲߫ ߣߐ߭ߘߎ߯ ߁߁ ߠߋ߬ ߘߌ߫߸ߏ߬ ߟߎ߫ ߟߋ߬ ߕߋ߲߬߸ߘߐ߲ߜ߭ߐߟߑߕߎߡߊ ߕߊ߲ߓߊ߲،ߘߎߞߎߞߎ߫،ߓߎߟߙߋ߫،ߓߊ߲ߓߊߦߊ،ߒߓߟߊߏ߫،ߞߊ߲ߖߋߟߌ߫،ߞߊߟߌ߲ߟߊ߲ߓߊ߲߫،ߔߌߟߊߔ،ߜ߭ߋߡߋ߫،ߕߊߌߙߋ߫،
ߛߌ߰ߓߊ߮
ߊ߬ ߦߙߐ߫ ߛߌ߰ߓߊ߮ ߕߎ߲߬ ߦߋ߫ ߂߅߂߀߇( ߂߀߁߆ )ߟߊ߫.
ߛߊߓߎߟߊ߫
ߛߊߓߎߟߊ ߦߋ߫ ߡߊ߬ߟߌ ߞߊ߬ߝߏ߬ߙߋ߲ ߘߏ߫ ߟߋ߬ ߘߌ߫ ߞߌ߬ߕߊ߫ ߞߏ߰ߙߌ ߣߌ߫ ߞߊ߰ߦߋ߫ ߕߌ߲߬ߞߎߘߎ߲ ߠߎ߬ ߘߐ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߫
ߦߌߟߡߊ:ߞߌ߬ߕߊ߫ ߞߏ߰ߙߌ ߦߌߟߡߊ:ߕߏ߯ߘߊ ߡߍ߲ ߦߋ߫ ߞߊ߬ߦߋ߫ ߕߌ߲߬ߞߎߘߎ߲ ߦߌߟߡߊ:ߞߊ߬ߝߏ߬ߙߋ߲ ߡߍ߲ ߦߋ߫ ߞߊ߬ߦߋ߫ ߕߌ߲߬ߞߎߘߎ߲ ߘߐ߫ ߦߌߟߡߊ:ߡߊ߬ߟߌ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߞߊߞߏߣߌ߲߬
ߞߏߞߏߣߌ߲߬/ߦߋ߫ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫ ߖߌ߬ߣߍ߬ ߞߊ߲ߓߍ߲ ߞߣߐ߫߸ߜ߭ߥߊߟ ߡߙߊ߬ߓߊ߰ߘߊ ߘߐ߫߸ߓߏ߬ߞߋ߫ ߕߌ߲߬ߞߎߘߎ߲߫ ߞߣߐ߫߸ߓߏ߬ߞߋ߫ ߞߐ߰ߘߎ߯߯ߕߟߋ߬ߓߋ ߘߐ߫߸ߊ߬ ߛߌ߰ߓߊ߮ ߕߎ߲߬ ߦߋ߫ ߡߐ߰ ߃߃،߂߀߄ ߟߋ߬ ߘߌ߫ ߂߀߁߄ ߠߊ߫. ߦߌߟߡߊ:ߘߐ߬ߝߐ ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:Kakony ߦߌߟߡߊ:ߜ߭ߥߊߟ ߦߌߟߡߊ:ߓߏ߬ߞߋ߫ ߦߌߟߡߊ:ߖߌ߬ߣߍ߬ ߞߊ߲ߓߍ߲
ߡߎ߲߬ ߧߋ߫ ߛߌߟߊ߲߫ ߘߌ߫ ؟
ߣߌ ߓߊ߯ ߕߌߢߍߟߌ ߘߏ߫ ߛߋߕߐ ߦߴߊ߬ ߡߊ߬ ߸ ߊ߬ ߕߴߛߋ߫ ߝߍ߬ߙߍ߫ ߛߐ߬ߘߐ߲߬ ߠߊ߫ ߞߊ߬ ߡߍ߲ ߠߊߛߊ߬ߦߌ߬ ߊ߬ ߛߋ ߢߍ߫ ߸ߏ߬ ߓߊ߯ ߞߍ߫ ߊ߬ ߘߌ߫ ߦߙߍߦߙߍ߫ ߝߊ߬ߘߌ ߘߐ߫ ߥߟߊ߫ ߞߊ߬ ߝߌ߬ߞߌ߬ߝߊ߲ߞߊ߫ ، ߓߊ ߸ߊ߬ ߢߊ ߦߋ߫ ߛߣߐ߬ߡߍ ߡߍ߲ ߘߌ߫ ߞߊ߬ ߛߌߟߊ ߢߌߣߌ߲߫ ߞߏ ߟߎ߫ ߡߌ߬ߘߊ߬ ߢߊ ߡߊ߬ ߸ߊ߬ ߦߴߏ߬ ߟߋ ߝߟߐ߫ ߞߎ߲߬ߠߊ߬ߓߌߘߌ߲߫ ߠߊ߫ ߔߋߎ߫ ߸ ߞߊ߬ ߞߏ ߟߎ߬ ߕߎߣߎ߲߫ ߏ߬ ߡߊ߬ ،ߒ߬ߓߊ߬ ߸ߦߟߌ ߏ߬ ߝߙߋߞߋߣߍ߲ߓߊ ߟߋ߬.
/ ߡߎ߲߬ ߧߋ߫ ߛߌߟߊ߲ ߘߌ߫ ؟
ߛߌߟߊ߲ ߦߋ߫ ߖߌ߰ߙߌ߬ߖߐ߯ߙߐ߫ ߟߋ߬ ߘߌ߫ ߸ߡߍ߲ ߘߊ߲ߘߕߊ ߦߋ߫. ߊ߬ߟߋ ߟߋ߬ ߜߟߌߡߊ߲߫ ߣߌ ߘߐ߫ ߖߌ߰ߙߌ߬ߖߐ߯ߙߐ ߓߍ߯ ߘߌ߫ ߸ߞߵߏ߬ ߞߎ߲߭ ߞߍ߫ ߊ߬ ߝߊ߲߬ߞߊ ߥߊ߬ߙߊ ߘߌ߫. ߡߐ߰ ߛߌ߫ ߕߍ߫ ߓߏ߲߬ߧߊ߬ ߟߊ߫ ߛߌߟߊ߲ ߡߊ߬. ߘߏ ߟߋ߫ ߞߎ߬ߛߊ߲߬ ߞߏ ߡߌ߬ߘߊ߬ ߢߊ ߟߊ߫ ߘߏ߫ ߘߌ߫. ߣߴߏ߰ ߕߍ߫ ߸ߓߍ߯ ߛߌߟߊ߲߫ ߠߊ߫. ߓߊߏ߬ ߛߌߟߊ߲ ߦߋ߫ ߤߊߞߟߌ ߟߋ߬ ߝߍ߬. ߏ߬ ߞߘߐ ߟߋ߬ ߞߏ߫ ߤߊߞߟߌߡߊ ߓߍ߯ ߘߌ߫ ߛߋ߫ ߛߌߟߊ߲ ߠߊ߫. ߊ߬ ߖߍ߬ߘߍ ߝߊ߲߭ ߸ ߡߐ߱ ߤߊߞߟߌ ߓߊ߯ ߥߙߊ߬ ߞߏߕߊ߲߫ ߸ߊ߬ ߘߌ߫ ߕߊ߬ߡߌ߲߫ ߖߛߎ߬ߟߊߕߍ߰ ߟߴߊ߬ ߛߌߟߊ߲߫ ߝߋ߲߫ ߞߘߐ ߟߎ߬ ߡߊ߬ ߸ߞߊ߬ ߞߎߘߊ߫ ߟߎ߫ ߝߣߊ߫ ߦߋ߫ ߡߍ߲ ߠߎ߬ ߡߊߛߌߟߊ߲ߣߍ߲߫ ߝߟߐߡߊ ߏ߬ ߟߎ߬ ߘߌ߫ ߔߊߎ߲߲߫.
/ ߛߌߟߊ߲ ߧߋ߫ ߡߊߕߊ߲߬ߞߊ ߟߊ߫ ߘߌ߬ ؟
ߕߎ߬ߢߊ ߟߊ߫ ߸ߕߙߐߦߊ ߣߌ߫ ߕߌߢߍߟߌ߫ ߛߌ߫ ߡߊ߫ ߘߌ߫ ߡߐ߱ ߦߋ߫. ߏ߬ ߟߋ ߞߏߛߐ߲߬ ߏ߬ ߝߋ߲_ߋ_ߝߋ߲߫ ߓߊ߯ ߊ߬ ߢߊ ߟߐ߬ ߡߐ߱ ߘߐ߫ ߸ߊ߬ ߘߌ߫ ߛߌߟߊ߲߫ ߞߊ߬ ߓߟߏߘߐߓߍ߲ ߠߎ߬ ߞߍ߫. ߏ߬ ߝߟߐ ߘߌ߫ ߞߍ߫ ߡߊ߬ߕߊ߲߬ߞߊ߬ߟߌ ߘߌ߫. ߣߴߊ߬ ߛߋ߫ ߘߴߊ߬ ߡߊ߬ ߸ߊ߬ ߘߴߊ߬ ߟߊߢߐ߬ߣߌ߲߬ ߞߵߊ߬ ߡߊߓߐ߫ ߊ߬ ߟߊ߫ ߔߏ߲߯߸ߛߌߟߊ߲ ߘߐ߫߸ߊ߬ ߘߌ߫ ߛߋ߫ ߡߍ߲ ߠߊ߫. ߏ߬ ߟߋ ߞߏߛߐ߲߬ ߓߍ߯ ߘߌ߫ ߛߌߟߊ߲߫. ߓߊߏ߬ ߡߐ߱ ߕߙߐ߫ ߞߏ ߣߴߊ߬ ߛߌߟߊ߲߫ ߝߋ߲ ߡߍ߲ ߛߎ߲ߞߎ߲ ߘߐ߫ ߸ߦߙߌߞߊ߫ ߕߴߏ߬ ߟߊ߫. ߦߏ߫ : ߡߐ߱ ߦߋ߫ ߥߊ߫ ߓߙߊ߬ ߥߘߊߓߊ ߘߏ߫ ߘߐ߫߸ߤߊߡߊ߲ߕߍ߫ ߛߊ߬ ߖߎ߮ ߘߏ߫ ߸ߥߟߊ߫ ߝߋ߲߫ ߜߘߍ߫ ߟߎ߫ ߸ߊ߬ ߟߐ߲ߣߍ߲߫ ߞߏ߫ ߡߍ߲ ߠߎ߬ ߟߊ߫ ߕߎ߬ߙߎ߲߬ߠߌ߲ ߘߌ߫ ߝߍ߬ ߖߎ߮ ߟߊߛߴߊ߬ ߡߊ߬ ߥߟߊ߫ ߞߵߊ߬ ߟߊ߫ ߣߌߡߦߊ ߓߟߏߞߊ߬ ߝߋߎ߫ ߸ߊ߬ ߘߌ߫ ߛߌߟߊ߲߫ ߤߊߞߟߌߡߊ ߓߊ߯ ߊ߬ ߟߐ߲߫ ߞߏ߫ ߊ߬ ߣߌ ߟߊߣߍ߲߫ ߞߏ ߡߍ߲ ߞߍ ߞߊ߲߬ ߏ߬ ߘߌ߫ ߸ߏ߬ ߞߍ ߘߌߣߵߊ߬ ߛߌ߰ߞߎ߲ߧߊ ߕߌߢߍ߫ ߸ߊ߬ ߘߌ߫ ߛߌߟߊ߲߫ ߞߵߊ߬ ߡߊߓߐ߫ ߏ߬ ߞߏ ߟߊ߫ ߔߏ߲߯. ߦߏ߫ :ߟߊߒߠߦߊ ߦߋ߫ ߟߴߊ߬ ߘߐ߫ ߞߊ߬ ߝߋ߲ ߘߏ߫ ߥߟߊ߫ ߞߏ ߘߏ߫ ߞߊ߬ߙߌ߬ߝߴߊ߬ ߟߊ߫ ߖߊ߬ߡߊ ߓߟߏ߫ ߸ߊ߬ ߦߋ߫ ߛߌߟߊ߲߫ ߠߊ߫ ߟߴߏ߬ ߕߌߢߍ ߟߊ߫߸ߤߊߞߍߕߏ߫ ߖߊ߬ߡߊ ߞߊߣߊ߬ ߖߌ߰ ߊ߬ ߟߊ߫. ߊ߬ ߘߌ߫ ߕߙߐߦߊ ߘߏ߫ ߡߌ߬ߘߊ߬ ߛߴߊ߬ ߘߌ߫ ߕߌߢߍߟߌ ߏ߬ ߡߊ߬ߕߊ߲߬ߞߊ߬ ߸
ߛߌߟߊ߲ ߦߋ߫ ߘߊ߲ߘߊ߫ ߟߊ߫ ߤߊߡߌ߲ ߤߊߡߌ߲ ߓߊߛߌ ߟߋ߬ ߟߊ߫ ߝߊߦߌߘߊ߫ ߞߏ߬ߣߌ߲߬ ߘߊ߲߬ߝߘߊ߬ߓߐ߬ߣߍ߲ ߡߍ߲ ߦߴߊ߬ߟߎ߬ ߕߍ߫ ߸ ߏ߬ ߝߟߍ߫ ߣߌ߲߬ :
ߛߌߟߊ߲ ߘߐ߫ : ߁߭_ߌ ߞߊߣߵߌ ߟߐ߫ ߌ ߛߌߟߊ߲߫ ߝߋ߲ ߞߘߐ߫ ߡߎ߰ߡߍ߲߫.
߂ ߲_ߌ ߦߴߌ ߞߎ߲߬ߞߊߟߌߦߊ߫ ߝߣߊ߫ ߞߘߐߞߊߟߌ ߕߎ߬ߡߊ.
߃߲_ߌ ߦߴߌ ߓߊ߲߬ ߛߌߟߊ߲ ߡߊ߬ ߸ߞߵߌ ߖߘߍ߬ ߟߊߛߎߛߋ߫. ߦߌߟߡߊ:ߥߘߋ߬ߥߘߋ߬ߟߌ ߦߌߟߡߊ:ߡߎ߲߬ ߧߋ߫ ߛߌߟߊ߲߫ ߘߌ߫ ؟ ߦߌߟߡߊ:ߛߌߟߊ
ߘߎ߲ߓߎ
ߞߊ߲ߟߐ߲ߘߐߦߊ
ߛߓߍߦߟߊ ߟߊ߫ ߢߍߛߓߍ
ߊ߲ ߠߊ߫ ߞߊ߬ߝߊ ߣߌ߲߬ ߧߋ߫ ߖߊ߬ߕߋ߬ ߟߊ߫ "ߢߍߓߌߟߊ" ߟߋ߬ ߘߌ߫ ߞߊ߬ ߓߐ߫ "ߞߊ߲ߟߐ߲ߘߐߦߊ" ߢߍߓߌߟߊ ߟߎ߬" ߘߐ߫. ߏ߬ ߞߏ߫ ߟߊߞߣߍߦߊߟߌ ߘߐ߫: ߞߝߊ߬ ߛߎ߮ ߛߌߦߊߡߊ߲߫ ߠߋ߬ ߞߝߊ߬ ߟߐ߯ߝߍ ߟߎ߬ ߘߐ߫ ߸ ߡߍ߲ ߧߴߊ߲ ߠߊ߫ ߞߊ߬ߝߊ ߣߌ߫ ߛߎ߯ߦߊ ߘߌ߫ ߞߊ߬ߝߊ ߣߌ߲߬ "ߢߍߓߌߟߊ" ߘߌ߫، ߞߏ߬ߣߌ߲߬ - ߕߎ߬ߢߊ ߖߍ߬ߘߍߖߍ߬ߘߍ ߟߊ߫ - ߏ߬ ߦߋ߫ ߓߍ߲߬ ߞߊ߬ߙߊ߲߬ߠߊ߬ߘߋ߲ ߠߎ߫ ߟߋ߬ ߡߊ߬ ߸ ߡߍ߲ ߠߎ߫ ߞߛߊߞߊ ߡߊߦߟߍ߬ߣߍ߲ ߞߊ߬ߙߊ߲ ߞߛߊߞߊ ߘߐ߫ ߓߟߏߡߞߊߟߌ ߣߌ߲߬ ߘߐ߫. ߊ߲ ߠߊ߫ ߞߊ߬ߝߊ ߣߌ߲߬ ߧߋ߫ ߡߐ߰ ߟߎ߫ ߟߋ߫ ߕߊ߬ ߟߴߊ߬ߟߎ߫ ߓߟߏ߫ ߡߊ߬ ߸ ߡߍ߲ ߠߎ߬ ߦߴߊ߬ ߝߍ߬ ߞߵߊ߬ߟߎ߬ ߞߊߘߌ߫ "ߞߊ߲ߟߐ߲ߘߐߦߊ" ߕߌ߲ߕߊ߲ ߞߣߐ߫، ߕߌ߲ߕߊ߲ ߤߊ߬ߙߌ߬ߖߍ߰ߡߊ ߣߌ߲߬ ߞߣߐ߫ ߸ ߡߍ߲ ߘߊ߲߬ߠߊߕߍ߰ ߞߊ߬ߙߊ߲߬ߠߊ ߘߡߊߘߡߊߣߍ߲߫ ߦߋ߫. ߊ߬ ߦߴߊ߬
"ߞߊ߲ߟߐ߲ߘߐߦߊ" ߞߍ߫ ߡߍ߲ ߞߍ߫ ߘߊ߫ ߊ߬ ߦߋ߫ ߟߐ߲ߞߏߦߊ ߓߏߟߏ߲ߝߘߊ ߓߟߏߡߞߊߟߌ ߘߏ߫ ߟߋ߬ ߞߐߦߌ߬ߘߊ߬ ߟߊ߫، ߏ߬ ߟߋ ߞߏߛߐ߲߬ ߸ ߒ ߡߊ߫ ߓߐߘߊ߫ ߛߌ߫ ߛߐ߬ߘߐ߲߬ ߸ ߞߊ߬ ߓߐ߫ ߟߐ߲ߞߏ ߞߎߡߊߘߋ߲ ߠߎ߬ ߟߊߓߊ߯ߙߊ ߡߊ߬،  ߞߎߡߊߘߋ߲ ߡߍ߲ ߠߎ߬ ߦߋ߫ ߟߐ߲ߠߌ߲ ߣߌ߲߬ ߞߣߐ߫، ߞߵߊ߬ ߟߊ߫ ߞߎ߲߬ߕߐ߮ ߓߍ߯ ߢߊߝߐ ߞߊ߲߬ ߢߊߝߐߟߌ ߡߍ߲ ߘߴߊ߬ ߡߊߟߐ߲ ߘߐߞߣߍߦߊ߫ ߸ ߞߊ߬ ߓߍ߲߬ ߒ ߛߋߞߏ ߓߙߍ߬ߦߊ ߡߊ߬. ߦߌߟߡߊ:ߞߊ߲ ߦߌߟߡߊ:ߞߊ߲ߟߐ߲ߘߐߦߊ ߦߌߟߡߊ:ߟߐ߲ߞߏ ߦߌߟߡߊ:ߘߎ߲ߓߎ ߦߌߟߡߊ:ߘߋ߬ߙߌ߬ߘߊ
ߛߙߐ߬ߓߊ߬ߛߏ߫
ߛߙߐ߬ߓߊ߬ߛߏ߫ ߦߋ߫ ߡߊ߬ߟߌ ߞߊ߬ߝߏ߬ߙߋ߲ ߘߏ߫ ߟߋ߬ ߘߌ߫߸ ߞߎ߬ߗߊ߬ߟߊ߫ ߞߏ߰ߙߌ ߣߌ߫ ߛߌߞߊߛߏ߬ ߕߌ߲߬ߞߎߘߎ߲ ߠߎ߫ ߘߐ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߫
ߦߌߟߡߊ:ߞߎ߬ߗߊ߰ߟߊ߫ ߞߏ߰ߙߌ ߦߌߟߡߊ:ߕߏ߯ߘߊ ߡߍ߲ ߦߋ߫ ߛߌߞߊߛߏ߬ ߕߌ߲߬ߞߎߘߎ߲ ߘߐ߫ ߦߌߟߡߊ:ߡߊ߬ߟߌ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߊߡߍߙߌߞߌ߬ ߣߊ߲߬ߕߊ߲߬ ߞߟߍ
ߓߟߏߕߍ߯ߟߌ߫ ߞߟߍ ߥߟߴߊߡߍߙߌߞߌ߬ ߣߊ߲߬ߕߊ߲߬ ߞߟߍ (ߊ߬ ߦߋ߫ ߞߟߌ߫ ߟߊ߫ ߟߋ߬ ߊ߬ ߝߊ߲߬ߓߊ ߘߐ߫ ߞߏ߫ « The Civil War » /ðə ˈsɪvəl wɔɹ/, ߡߍ߲ ߞߘߐ ߦߋ߫ «ߣߊ߲߬ߕߊ߲߬ ߞߟߍ» ߘߌ߫ ߞߊ߬ߝߏ߫ ߘߍ߬ߣߍ߲ ߠߊ߫) ߦߋ߫ ߣߊ߲߬ߕߊ߲߬ ߞߟߍ ߟߋ߬ ߘߌ߫ ߡߍ߲ ߞߍ߫ ߘߊ߫ ߁߈߆߁ ߣߌ߫ ߁߈߆߅ ߕߍ߫ ߣߴߊ߬ ߛߏ߲ߛߙߏߡߊ߫ ߘߴߊ߬ ߘߐ߫ ߞߊ߬ߝߏ߫ ߘߍ߬ߣߍ߲ ߞߙߎߝߊ ߞߎ߲߬ߠߊ߬ߛߌ߮ («ߘߍ߭» ߥߟߊ߫ «ߞߐ߬ߘߎ߮»)߸ ߡߍ߲ ߠߎ߬ ߦߋ߫ ߊߡߍߙߌߞߌ߬ ߞߐ߬ߘߎ߰ߝߊ߲ ߞߊ߬ߝߏ ߟߎ߬ ߘߟߊߘߍ߰ߣߍ߲ ߘߌ߫߸ ߣߴߊ߬ߟߎ߫ ߢߍߡߌ߬ߘߊ߬ߣߍ߲߫ ߕߘߍ߬ ߦߋ߫ ߞߊ߬ߝߏ߫ ߘߍ߬ߣߍ߲߫ ߞߊ߲ߕߌ߯ ߊߓߑߙߤߊߡ ߟߌ߲ߞߏߟ ߓߟߏ߫߸ ߊ߬ ߣߌ߫ ߞߙߎߝߊߢߐ߲߮ ߠߎ߬ («ߞߙߎߝߊߢߐ߲߯ߦߊ» ߥߟߊ߫ «ߥߙߏ߬ߘߎ߮ ߟߎ߫»߸ ߏ߬ ߟߎ߬ ߝߣߊ߫ ߢߍߡߌ߬ߘߊ߬ߣߍ߲߫ ߦߋ߫ ߖߋߝߊ߯ߛߐ߲߫ ߘߊ߬ߝ߭ߌߛ ߓߟߏ߫߸ ߏ߬ ߟߎ߬ ߝߣߊ߫ ߕߘߍ߬ ߦߋ߫ ߊߡߍߙߌߞߌ߬ ߞߊ߬ߝߏ߫ ߘߍ߬ߣߍ߲ ߥߙߏ߬ߘߎ߰ߝߊ߲ ߞߊ߬ߝߏ߬ ߁߁ ߠߎ߫ ߟߊߞߊ߬ߝߏ߬ߣߍ߲ ߠߋ߬ ߘߌ߫.
ߘߍ߭ ߕߘߍ߬ ߦߋ߫ «ߖߐ߲߬ߧߊ» ߓߟߏߞߊߟߌߟߊ߫ ߞߊ߬ߝߏ ߓߍ߯ ߟߊߘߍ߬ߣߍ߲ ߠߋ߬ ߘߌ߫߸ ߊ߬ ߣߌ߫ ߓߐߕߏ߲ߢߐ߲߮ ߞߊ߬ߝߏ߬ ߓߟߏߡߐ߯ߦߟߊ߫ ߟߏ߯ߟߎ ߟߎ߫ ߣߴߊ߬ߟߎ߫ ߢߍߡߌ߬ߘߊ߬ߣߍ߲߫ ߕߘߍ߬ ߦߋ߫ ߊߓߑߙߤߊߡ ߟߌ߲ߞߐߟ ߣߌ߫ ߞߊ߲ߓߍ߲ߠߞߊ߫ ߞߙߎߞߊ ߓߟߏ߫. ߓߟߏߡߐ߯ߦߊ ߜߏߡߊ߲ߓߊ ߟߋ߬ ߕߘߍ߬ ߦߋ߫ ߟߌ߲ߞߐߟ ߢߍ߫ ߊ߬ ߣߴߊ߬ ߕߘߍ߬ ߦߋ߫ ߢߌߣߌ߲߫ ߠߴߊ߬ ߘߊߓߌ߬ߟߊ ߟߋ߬ ߡߊ߬ ߞߊ߬ߝߏ߫ ߘߍ߬ߣߍ߲ ߘߎ߰ߞߟߏ ߓߍ߯ ߟߊߞߊ߬ߝߏ߬ߣߍ߲ ߞߊ߲߬ ߞߐߘߍ߫. ߏ߬ ߟߋ ߞߵߊ߬ ߞߍ߫ ߊ߬ ߛߎߘߊ߲ߣߍ߲ ߁߈߆߀ ߞߊ߲ߕߌ߯ ߢߣߊߕߊߟߌ ߘߐ߫߸ ߏ߬ ߞߍ߫ ߘߊ߫ ߥߙߏ߬ߘߎ߮ ߞߊ߬ߝߏ߫ ߥߐߙߐ߲ߥߌ߬ߟߊ߫ ߝߟߐ ߟߎ߬ ߟߊ߫ ߓߟߏߕߍ߯ߟߌ ߛߊߓߎ߫ ߘߌ߫߸ ߞߵߊ߬ ߕߘߍ߬ ߟߌ߲ߞߐߟ ߖߘߍ߬ߝߊ߲ ߡߴߊ߬ ߟߊ߫ ߗߋߘߊ ߟߊߛߐ߬ߘߐ߲߬ ߡߎߣߎ߲߬. ߛߍ߬ߘߏ߲ ߘߊߡߌ߬ߣߊ߬ ߘߊ߫ ߞߏ߲ߞߏߘߌ߬ߓߌ ߁߂ ߟߋ߬ ߡߊ߬ ߁߈߆߁ ߠߊ߫߸ ߏ߬ ߞߍ߫ ߘߊ߫ ߞߙߎߝߊߢߐ߲߮ ߠߎ߬ ߞߍ ߟߋ߬ ߡߊ߬ ߞߵߊ߬ߟߎ߫ ߞߍ߫ ߘߍ߭ ߟߊ߫ ߛߏ߬ߙߌ߬ߡߊ߬ߘߋ߲߫ ߡߊߞߍߣߍ߲ ߘߏ߫ ߟߎ߫ ߞߊ߲߬ ߝߐߙߕ ߛߐߡߑߕߊ߬߸ ߗߊ߯ߙߑߟߌߛߑߕߐ߲߫ ߖߌߘߏ߯ߟߋ߲ ߘߐ߫ ߥߙߏ߬ߘߎ߮ ߞߊߙߏߟߌߣ߸ ߞߏ߫ ߓߊߏ߬ ߞߐ߬ߘߎ߰ߝߊ߲ ߣߊ߲߬ߕߌ߮ ߟߎ߬ ߓߘߴߊ߬ߟߎ߫ ߓߊ߲߬ ߓߐ߫ ߟߊ߫ ߦߋ߲߬ ߥߙߏ߬ߘߎ߰ߞߊ ߟߊ߫ ߡߊ߬ߓߊ߰ߓߊ߰ߟߌ ߣߴߊ߬ ߕߊ߫.
ߟߌ߲ߞߐߟ ߞߵߏ߬ ߖߋ߬ߓߌ ߞߍ߫ ߓߐ߲ߖߘߍߘߐ߫ ߣߊ߲ߕߌ߮ ߟߎ߫ ߟߐ߭ ߟߋ߬ ߘߌ߫ ߕߏ߲ߕߊ ߟߊ߫ ߞߊ߬ߝߏ ߞߋ߬ߟߋ߲߬ߞߋ߬ߟߋ߲߬ߠߊ ߞߣߐ߫߸ ߏ߬ ߟߋ ߞߍ߫ ߘߊ߫ ߥߙߏ߬ߘߎ߰ ߞߊ߬ߝߏ߫ ߓߟߏߡߐ߯ߦߟߊ߫ ߣߊ߯ߣߌ߲߫ ߜߘߍ߫ ߟߎ߫ ߝߣߊ߫ ߓߟߏߕߍ߯ߟߌ ߘߌ߫. ߞߍ߬ߟߍ ߘߊߡߌߣߊ ߛߊ߲߬ ߝߟߐ ߞߎ߲߬ߕߊ߮ ߞߘߐ߫߸ ߘߍ߭ ߛߋ߫ ߘߊ߫ ߞߊ߬ ߥߙߏ߬ߘߎ߰ ߞߊ߬ߝߏ߬ ߓߟߏߕߍ߯ߟߊ ߟߎ߬ ߟߊ߫ ߓߐߕߏ߲ ߡߙߊ߬ ߞߊ߬ ߛߌߟߊ ߕߍ߰ ߊ߬ߟߎ߫ ߟߊ߫ ߖߌߞߊ߲ߝߋ߲ ߠߎ߬ ߢߍ߫߸ ߞߵߊ߬ ߕߘߍ߬ ߘߊ߮ ߝߌ߬ߟߊ ߟߎ߬ ߦߴߊ߬ߟߎ߫ ߟߊ߫ ߣߊ߲߬ߕߌ߮ ߣߴߊ߬ߟߎ߫ ߟߊ߫ ߛߐ߬ߘߐ߲߬ߘߊ ߟߎ߬ ߝߊ߲߬ߞߊ߬ߘߏ߲ ߞߊ߲߬. ߁߉߆߂ ߟߊ߫߸ ߞߟߊߓߍ߲ ߠߎ߬ ߘߐ߫ ߦߏ߫ ߛ߭ߌߟߐ߫ ߣߌ߫ ߊ߲ߕߌߍ߲ߕߊߡ ߠߎ߫߸ ߏ߬ ߟߎ߫ ߞߍ߫ ߘߊ߫ ߓߐ߬ߣߐ߫ ߟߋ߬ ߘߌ߫ ߘߊ߲߬ ߕߍ߫ ߡߍ߲ ߠߊ߫ ߊߡߍߙߌߞߌ߬ ߣߊ߲߬ߕߌ߰ ߘߝߐ ߘߐ߫. ߕߟߋ߬ߓߐ ߘߐ߫߸ ߙߏߓߊߙߕ ߌ. ߟߌ߫ ߡߍ߲ ߕߘߍ߬ ߦߋ߫ ߝ߭ߌߙߑߗ߭ߣߌ߫ ߞߐ߬ߘߎ߮ ߣߊ߲߬ߕߌ߰ ߡߙߊߓߊ߮ ߘߌ߫ ߣߴߊ߬ ߓߊ߲߫ ߘߊ߫ ߞߊ߬ ߞߍ߫ ߞߙߎߝߊߢߐ߲߮ ߞߟߍ߬ߕߌ߮ ߣߊ߲߬ߕߌ߰ ߞߎ߲ߕߌ߮ ߘߌ߫߸ ߏ߬ ߞߊ߬ ߟߊ߬ߥߛߊ߫ ߕߎ߲߰ߣߍ߲߬ߢߐ߲߰ߠߊ߫ ߛߘߍߡߊ߲߫ ߠߎ߫ ߛߐ߬ߘߐ߲߫ ߘߍ߭ ߣߊ߲߬ߕߌ߮ ߟߎ߬ ߞߘߐ߫߸ ߒ߬ߞߵߊ߬ ߟߊߓߊ߲߫ ߘߊ߫ ߗߌߙߏ߲ߠߌ߲ ߡߊ߬ ߜ߭ߍߕߌߛߑߓߐߙߜ߭ ߞߟߊߓߍ߲ ߘߐ߫ ߁߈߆߃ ߘߊߡߌߣߊ ߟߊ߫߸ ߏ߬ ߟߋ ߞߊ߬ ߢߍ߫ ߘߌ߫ ߘߍ߭ ߡߊ߬ ߞߟߍ߬ߦߊ ߘߐ߫. ߝ߭ߌߞߛߑߓߎߙߜ߭ ߣߌ߫ ߤߎߘߑߛߐ߲߬ ߘߊ߲ߞߊ߲ ߠߎ߬ ߡߌ߬ߘߊ ߡߍ߲ ߞߍ߫ ߘߊ߫ ߎߟߌߛߋ߫ ߜ߭ߑߙߊ߲ߕ ߓߟߏ߫߸ ߏ߬ ߟߋ ߞߊ߬ ߡߛߌߛߔߌ߫ ߡߌ߬ߘߊ ߞߎ߲߬ߝߊ߰ ߘߍ߭ ߞߟߍ߬ߓߏߟߏ߲ ߠߎ߬ ߓߟߏ߫. ߜ߭ߑߙߊ߲ߕ ߞߊ߬ ߎߛߎߙ ߖߋ߬ߟߌ߬ߓߐ߲߬ ߞߟߊߓߍ߲ ߠߋ߬ ߟߊߥߟߌ߬ ߟߌ߫ ߞߊ߲ߡߊ߬ ߁߈߆߄ ߠߊ߫߸ ߏ߬ ߟߋ ߞߵߏ߬ ߞߘߊߡߊ߫ ߞߵߊ߬ ߟߐ߬ ߙߌߗߑߡߐ߲ߘ ߡߊߞߊ߲ߞߊ߲߫ ߠߊ߫ ߝ߭ߌ߬ߙߑߖߌߣߌ߬ߦߊ߫߸ ߦߋ߲߬ ߡߍ߲ ߕߘߍ߬ ߦߋ߫ ߞߙߎߝߊߢߐ߲߮ ߠߎ߬ ߟߊ߫ ߞߎߓߋߘߊ ߘߌ߫. ߘߍ߭ ߞߟߍ߬ߕߌ߰ ߥߟߌߦߊ߲ߡ ߛߊ߯ߙߑߡߊ߲ߣ ߝߣߊ߫ ߞߊ߬ ߊߕߊߟߊ߲ߕߊ߬ ߡߌ߬ߘߊ߬ ߗ߭ߋߐߙߑߗ߭ߌ߫߸ ߞߊ߬ ߓߊ߲߫ ߞߵߊ߬ ߕߊ߯ߡߊ ߘߊߡߌ߬ߣߊ߬ ߞߊ߬ ߥߊ߫ ߞߐ߰ߖߌ ߡߊ߬߸ ߊ߬ ߞߊ߬ ߖߌߐߙߑߖߌߦߊ߫ ߝߊ߲߬ߓߊ ߥߊ߬ߦߊ߫ (ߘߐߕߌߢߍ߫). ߞߙߎߝߊߢߐ߲߮ ߠߎ߬ ߟߊ߫ ߢߍߞߐߣߐ߲ߠߌ߲ ߞߍ߫ ߘߊ߫ ߕߐ߬ߞߊ߬ߖߍ߲ ߘߌ߫ ߞߟߍ߬ߕߌ߰ ߟߌ߫ ߟߊ߫ ߖߘߍ߬ ߟߊ߬ߕߊߡߌ߲ ߞߐߝߍ߬ ߞߟߍ߬ߕߌ߮ ߜ߭ߑߙߊ߲ߕ ߡߊ߬ ߊߔߏߡߊߕߐߞߛ߸ ߁߈߆߅ ߞߏ߲ߞߏߘߌ߬ߓߌ ߉ ߡߊ߬.
ߞߍ߬ߟߍ ߣߌ߲߬ ߓߣߐ߬ߓߊ߰ߕߐ ߞߍ߫ ߘߊ߫ ߣߊ߲߬ߕߌ߰ ߆߂߀,߀߀߀ ߠߋ߬ ߘߌ߫߸ ߡߍ߲ ߠߎ߬ ߘߐ߫ ߃߆߀,߀߀߀ ߦߋ߫ ߞߐ߬ߘߎ߰ߞߊ ߟߎ߬ ߘߌ߫ ߞߊ߬ ߂߆߀,߀߀߀ ߟߎ߫ ߞߍ߫ ߥߙߏ߬ߘߎ߰ߞߊ ߟߎ߬ ߘߌ߫߸ ߒ߬ߞߊ߬ ߣߊ߲߬ߕߊ߲ ߠߎ߬ ߡߊ߫ ߖߊ߬ߕߋ߫ ߢߊ߬ߝߐ߬ߟߌ ߣߌ߲߬ ߘߐ߫, ߏ߬ ߟߋ ߞߊ߬ ߞߍ߬ߟߍ ߣߌ߲߬ ߞߍ߫ ߞߟߍ߬ ߘߌ߫ ߡߍ߲ ߡߐ߰ߝߊ߮ ߥߙߊ߬ ߘߊ߫ ߞߊ߬ߝߏ߫ ߘߍ߬ߣߍ߲ ߞߊ߲߬ ߤߊ߲߯ ߞߊ߬ ߣߊ߬ ߛߌ߰ ߓߌ߬ ߟߊ߫. ߊ߬ ߣߊ߲߬ߕߌ߮ ߝߊ߲߬ߓߊ ߓߍ߯ ߕߘߍ߬ ߦߋ߫ ߊߡߍߙߌߞߌ߬ ߘߋ߲߫ ߛߐ߬ߘߐ߲߬ߣߍ߲ ߠߎ߬ ߟߋ߬ ߘߌ߫. ߡߍ߲ ߟߐ߬ߕߐ߫ ߦߋ߫ ߕߘߍ߬ߒ߬ߘߐ߬ߓߊ߰ ߟߎ߫ ߡߊ߬ ߡߍ߲ ߠߎ߬ ߕߎ߲߬ ߕߍ߫ ߊߡߍߙߞߌߞߊ߫ ߟߎ߫ ߘߌ߫߸ ߏ߬ ߦߋ߫ ߖߊ߬ߕߋ߬ ߟߊ߫ ߟߏ߲ߟߊ߲ ߡߐ߰ ߆߀,߀߀߀ ߟߎ߫ ߟߋ߬ ߘߌ߫. ߊ߬ ߣߌ߫ ߞߙߌߡߋ߫ ߞߟߍ ߟߊߢߐ߲߯ߡߊ ߘߐ߫ ߏ߬ ߡߍ߲ ߞߐ߲߬ ߘߴߊ߬ ߢߍ߫߸ ߊ߬ ߦߋ߫ ߖߊ߬ߕߋ߬ ߟߊ߫ ߘߝߐ߬ߦߊ߬ߟߊ ߟߎ߬ ߓߟߏ߫ ߦߏ߫ ߛߋߒߞߏߟߦߊ ߕߍߘߏ߲ߠߌ߲ ߣߊ߲ߔߏߟߌߦߏ߲߫ ߞߟߍ ߣߌ߫ ߞߊ߬ߞߎߘߊ ߞߍ߬ߟߍ ߡߍ߲ ߞߵߊ߬ ߟߊߓߊ߬ߕߏ߬. ߊ߬ߟߋ ߟߋ߬ ߞߍ߫ ߘߊ߫ ߞߐ߬ߘߎ߮ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߟߐ߬ߞߎ߬ ߖߏߣߊ ߛߊߓߎ ߘߌ߫߸ ߝߊ߲ߓߏ߲ߦߊߟߌ ߣߌ߫ ߓߟߏߟߊߓߊ߯ߙߟߊ ߟߎ߬ ߟߊ߫ ߞߎ߲߬ ߠߊ߫߸ ߡߍ߲ ߟߐ߬ ߕߐ߫ ߦߋ߫ ߥߙߏ߬ߘߎ߮ ߡߊ߬߸ ߛߣߍ߬ߞߍ߬ߟߊ ߟߎ߫ ߕߘߍ߬ ߦߋ߫ ߓߟߏߡߐ߮ ߟߎ߬ ߟߋ߬ ߟߐ߬ ߟߊ߫ ߝߘߏ߬ ߘߐ߫ ߓߊ߯ߙߊ ߟߎ߬ ߟߊ߫. ߊ߬ߟߋ ߟߋ߬ ߞߊ߬ ߘߊ߲߭ߛߌ߰ ߓߟߏߡߐ߯ߦߊ ߟߊ߫ ߞߊ߬ߝߏ߫ ߘߍ߬ߣߍ߲ ߠߊ߫߸ ߞߊ߬ ߘߍ߭ ߘߊߘߐߓߍ߲߬ ߊ߬ ߣߌ߫ ߞߊ߬ ߞߙߎߝߊ ߞߎ߲߬ߠߊ߬ߛߌ߮ ߟߐ߬ߘߎ߮ ߝߊ߲߬ߞߊߘߏ߲߬. ߞߍ߬ߟߍ ߏ߬ ߞߐߝߟߌ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߐ߫߸ ߓߘߍ߬ߓߘߍ߬ߟߌ ߣߌ߫ ߘߍ߬ߘߐ߬ߞߏ ߟߎ߬ ߘߐ߫߸ ߤߊ߲߯ ߓߌ߬ ߏ߬ ߡߌ߬ߙߌ߲ ߣߴߊ߬ ߢߍ߬ߣߍ߲ ߓߏ߲߬ߓߊ߬ ߦߋ߫ ߞߊ߬ߞߎߘߊ ߊߡߍߙߞߌߞߊ ߟߎ߬ ߛߣߐ߬ߡߍ ߘߐ߫.
ߊ߬ ߞߎ߲߭ ߣߴߊ߬ ߛߊߓߎ
ߞߎߡߘߊ ߝߊߙߊ߲ߝߊ߯ߛߌߣߍ߲: ߓߟߏߕߍ߯ߟߌ߫ ߞߟߍ ߛߏ߯ߙߏߟߌ ߣߌ߫ ߓߟߏߡߐ߯ߦߊ ߞߊ߬ߝߏ߫ ߘߍ߬ߣߍ߲ ߞߣߐ߫. thumb|[[ߊߓߑߙߤߊߡ ߟߍ߲ߞߐߟ ߣߊ߬ߣߍ߲߫ ߦߋ߫ ߓߐߒߡߊߟߌ ߟߊ߫ ߞߟߍ߬ߕߌ߮ ߡߊߞ ߞߑߟߋߟߊ߲߫ ߡߊ߬ ߊ߬ ߟߊ߫ ߝߘߏ߬ߓߊ߬ ߞߌ߲߬ߘߊ ߊߕߍߕߊߡ߸ ߞߊ߬ ߓߍ߲߬ ߏ߬ ߞߊ߬ ߞߟߊߓߍ߲߫ ߜߍߟߍ߲ ߡߍ߲ ߞߍ߫ ߞߙߎߝߊߢߐ߲߮ ߠߎ߬ ߞߊ߲ߡߊ߬ ߕߎߟߊߝߌ߲ ߇ ߡߊ߬.]]
ߓߟߏߕߍ߯ߟߌ߫ ߞߟߍ (ߊ߬ ߡߊߟߐ߲ߣߍ߲߫ ߦߋ߫ ߊߡߍߙߌߞߌ߬ ߣߊ߲߬ߕߊ߲߬ ߞߟߍ ߝߣߊ߫ ߡߊ߬) ߞߵߊ߬ ߟߌߟߌ߲ ߠߊߖߌ߰ ߞߊ߬ߝߏ߫ ߘߍ߬ߣߍ߲ ߘߐ߬ߝߐ ߘߐ߫ ߟߋ߬ ߔߙߐߔߙߐ߫. ߞߊ߬ߡߊߛߐ߬ߘߐ߲߬ ߊ߬ ߡߊߛߐ߬ߘߐ߲߬ߣߍ߲߫ ߦߋ߫ ߞߐ߬ߘߎ߮ ߣߌ߫ ߥߙߏ߬ߘߎ߮ ߟߊ߫ ߛߌ߬ߣߊ߬ߦߊ߫ ߞߘߐ߬ߡߊ߲ ߠߋ߬ ߝߍ߬ ߞߊ߬ߦߌ߯ ߞߊ߬ߝߏ ߜߘߌ ߛߌ߰ ߕߎߡߊ ߟߊ߫. ߘߍ߲ߖߘߍߟߦߊ߫ ߞߟߍ ߞߐ ߘߐ߫߸ ߞߊ߬ߝߏ߫ ߘߍ߬ߣߍ߲ ߛߏ߯ߙߏߣߍ߲߫ ߕߘߍ߬ ߦߋ߫ ߞߊ߬ߝߏ߬ ߖߐ߲ߝߐ߲ߣߍ߲ ߠߋ߬ ߘߌ߫ ߞߊ߬ ߓߍ߲߬ ߞߙߎߝߊߢߐ߲߯ߦߊ ߛߊ߬ߙߌ߬ߦߊ߬ߛߋ߲ ߡߊ߬߸ ߛߌ߰ߞߊ߲߬ ߕߛߐߞߘߐ߫ (ߛߓߍ߫ ߞߎ߲ߞߎߘߎ߲) ߟߋ߬ ߕߘߍ߬ ߦߴߊ߬ߟߎ߫ ߓߟߏ߫ ߞߊ߬ߘߌ߬ߦߊ߬ߢߍ߬ ߕߏߟߌ ߣߌ߫ ߓߐߟߌ ߘߐ߫߸ ߏ߬ ߟߊ߲ߞߡߍߡߦߊ߫ ߘߊ߫ ߞߊߟߌߦߊ߫ ߘߐ߫ ߞߴߊ߬ ߘߐߥߛߊ߬ߣߍ߲߫ ߕߍ߫. ߏ߬ ߥߊ߯ߕߌ ߟߊ߫߸ ߊ߬ߟߎ߫ ߕߎ߲߬ ߕߴߛߋ߫ ߞߊ߬ ߣߌߛߐ߲ߞߐ߫ ߟߊ߫ ߘߍ߭ ߞߣߐߡߐ߮ ߟߎ߬ ߞߎ߲߬ ߥߟߊ߫ ߞߊ߬ ߘߍ߭ ߞߊ߬ߝߏ ߟߎ߬ ߣߌ߫ ߢߐ߲߮ ߕߍ ߖߎ߬ߟߊ߬ߦߊ ߟߎ߬ ߞߣߐ߬ߜߍ߲߫. ߊ߬ ߕߘߍ߬ ߦߋ߫ ߢߌ߲߬ߧߊ ߟߋ߬ ߘߌ߫ ߜߘߌߛߌߓߊ߮ ߞߊ߬ߝߏ߬ ߕߊ߲ߣߌ߬ߛߊ߬ߓߊ ߟߎ߬ ߕߍ߫߸ ߡߍ߲ ߛߓߍߣߍ߲߫ ߦߋ߫ ߞߊߟߌߦߊ߫ ߘߐ߫ ߛߊ߫ ߛߋ߫ ߘߌ߫ ߞߴߊ߬ ߡߊ߬ ߞߙߐߕߐ߫ ߘߐ߫߸ ߦߊ߬ߣߴߊ߬ߟߎ߫ ߞߍߕߐ߫ ߊ߬ߟߎ߫ ߘߟߊߘߍ߰ ߟߊ߫ ߡߊߕߌ߯ߟߊ߫ ߓߙߌߕߊ߲ߓߞߊ ߟߎ߬ ߞߊ߲ߡߊ߬߸ ߒ߬ߞߊ߬ ߁߇߈߇ ߟߊ߫߸ ߞߙߎߝߊ ߞߎ߲߬ߠߊ߬ߛߌ ߟߊ߫ ߟߐ߬ߘߎ߰ߝߊ߬ߓߊߟߌߦߊ ߟߊ߫ ߘߊ߫ ߕߟߋ߬ߟߊ߫ ߞߎߘߊ߫ ߘߌ߫ ߓߐߕߏ߲߫ ߝߍ߫ ߥߦߐ ߘߏ߫ ߛߋ߲߬ߝߍ߫ ߝ߭ߌߙߑߖߌߣߌߦߊ߫ ߣߌ߫ ߡߙߋߟߊ߲ߘ ߟߎ߫ ߕߍ߫.
ߓߍ߲߬ߡߊ߬ߞߊ߲ ߘߏ߫ ߡߊߞߟߌ߫ ߘߊ߫ ߏ߬ ߕߎ߬ߡߊ ߟߋ߬ ߟߊ߫ ߛߊ߫ ߞߊ߬ ߛߌ߰ߞߊ߲ ߠߊߓߘߍ߬ߦߊ߫. ߒ߬ߓߊ߬ ߓߍ߲߬ߡߊ߬ߞߊ߲ ߏ߬ ߟߋ ߝߌ߬ߛߦߊ߬ ߘߊ߫ ߞߊ߬ ߕߊ߬ߡߌ߲߬ ߘߊߞߎ߲߫ ߠߊߓߐ߫ ߜߊ߲ߛߊ߲ ߞߊ߲߬߸ ߡߍ߲ ߘߐߓߍ߲߬ߣߍ߲߫ ߕߘߍ߬ ߦߋ߫ ߞߘߐ߬ߡߊ߲߫߸ ߓߊߏ߬ ߊ߬ ߞߊ߬ ߛߌ߰ߞߊ߲߬ ߞߎߘߊ߫ ߟߋ߬ ߛߓߍ߫߸ ߡߍ߲ ߞߍ߫ ߘߴߊߡߍߙߌߞߌ߬ ߞߊ߬ߝߏ߫ ߘߍ߬ߣߍ߲ ߛߌ߰ߞߊ߲ ߘߌ߫. ߞߏ߬ߣߴߏ߬ ߓߍ߯ ߣߴߊ߬ ߕߊ߫߸ ߦߊ߬ߣߌ߲߫ ߛߌ߰ߞߊ߲ ߏ߬ ߟߊߘߏ߲߬ ߕߍ߫߸ ߝߴߊ߬ ߦߴߊ߬ ߕߘߍ߬ ߊ߬ ߓߘߊ߫ ߟߊߘߏ߲߬ ߛߌ߲߬ߝߏ߲ ߞߊ߬ߝߏ߬ ߕߊ߲ߣߌ߬ߛߊ߬ߓߊ ߏ߬ ߟߎ߬ ߘߐ߫ ߞߐ߬ߣߐ߲߬ߘߐ߫ ߘߐ߫. ߒ߬ߓߊ߬ ߡߊ߬ߞߏ ߓߌ߬ߟߊ ߡߍ߲ ߞߍ߫ ߘߊ߫ ߛߌ߰ߞߊ߲߬ ߞߎߘߊ ߏ߬ ߟߊߘߏ߲߬ߞߏ ߟߊ߫ ߏ߬ ߘߌ߫߸ ߏ߬ ߟߋ ߣߊ߬ ߘߊ߫ ߞߊ߬ߝߏ ߟߎ߬ ߣߌ߫ ߢߐ߲߯ ߕߍ ߕߍߓߊ߯ߦߊ ߓߍ߯ ߦߟߍ߬ߡߊ߲߬ ߥߟߊߞߌ߫߸ ߊ߬ ߣߌ߫ ߞߙߎߝߊ ߞߎ߲߬ߠߊ߬ߛߌ߮ ߕߊ ߝߣߊ߫߸ ߞߊ߬ ߝߊ߲߬ߞߊ ߕߍߓߊ߯ߦߊ ߦߟߍ߬ߡߊ߲߫߸ ߞߵߊ߬ ߟߊߕߊ߬ߡߌ߲߬ ߞߊ߬ߝߏ ߟߎ߬ ߟߊ߫ ߘߍ߭ (ߞߙߎߝߊߢߐ߲߯ߦߊ) ߡߊ߬ ߞߵߊ߬ ߞߍ߫ ߞߊ߬ߝߏ߬ ߟߊߘߍ߰ߣߍ߲ (ߞߊ߬ߝߏ߬ ߞߙߎߝߊߣߍ߲) ߘߏ߫ ߘߌ߫߸ ߞߊ߬ ߓߍ߲߬ߡߊ߬ߞߊ߲ ߟߢߊ߬ߟߌ߬ߟߊ ߘߏ߫ ߟߎ߫ ߡߊߓߌ߬ߟߊ߫ ߟߢߊ߬ߟߌ ߏ߬ ߟߎ߬ ߘߐ߫ ߡߍ߲ ߠߎ߬ ߞߍߕߐ߫ ߦߋ߫ ߖߊ߬ߡߊ ߓߍ߲߬ߡߓߊ߬ߟߌ߬ߦߊ߫ ߛߌ߯ߞߊ߲ ߘߏ߫ ߞߟߊ߬ߣߐ߬ߦߊ߫ ߟߊ߫ ߞߊ߬ߝߏ ߘߏ߫ ߟߎ߫ ߘߐ߫߸ ߞߙߍߞߙߍߦߟߊ߫ ߥߙߏ߬ߘߎ߮ ߞߊ߬ߝߏ ߘߏ߫ ߟߎ߫ ߘߐ߫ ߞߊ߬ ߓߍ߲߬ ߊ߬ߟߎ߬ ߟߊ߫ ߘߍ߲ߖߘߍߟߊߟߊ߲ߘߌߦߊ ߓߐߞߊ߬ߕߍ߬ߘߍ ߡߊ߬߸ ߊ߬ ߣߴߊ߬ߟߎ߬ ߖߙߊ߬ߓߌ߬ ߞߏ߬ߖߎ߮ ߡߊ߬ ߞߵߊ߬ߟߎ߫ ߓߊ߲߬ ߞߙߎߝߊ ߞߎ߲߬ߠߊ߬ߛߌ߮ ߟߊ߫ ߖߊ߬ߡߊߙߌ ߡߊ߬. ߊ߬ߟߎ߫ ߕߘߍ߬ ߦߴߊ߬ ߝߍ߬ ߞߵߊ߬ ߘߊߕߎ߲߯ ߓߟߏߡߐ߯ߦߊ ߘߊߓߌߟߊߟߌ ߟߊ߫ ߔߋߎ߫߸ ߊ߬ ߣߌ߫ ߤߊߞߍ߫ ߞߋߟߋ߲߫ ߠߊߞߢߊ ߟߊ߫ ߊ߬ߡߍߙߌߞߌ߬ ߛߎ߰ߘߋ߲ ߓߍ߯ ߢߍ߫߸ ߒ߬ߞߊ߬ ߖߐ߲߬ߛߊ߫ ߞߊ߬ ߘߍ߭ ߟߊߞߊ߲ߘߊ߫߸ ߏ߬ ߘߊߓߌ߬ߟߊ߬ ߘߊ߫ ߟߋ߬ ߞߵߊ߬ ߕߏ߫ ߛߌߣߍ߲߬ ߞߊ߬ߝߏ ߓߍ߯ ߞߋ߬ߟߋ߲߬ߞߋ߬ߟߋ߲߬ߠߊ ߦߋ߫ ߛߋ߫ - ߓߟߏߡߐ߯ߦߊ ߘߊߓߌ߬ߟߊ߬ ߟߴߊ߬ ߓߘߊ߫ ߥߟߊ߫ ߞߵߊ߬ ߕߴߊ߬ ߡߊ߬߸ ߏ߬ ߟߋ ߞߍ߫ ߘߊ߫ ߛߊߓߎ߫ ߘߌ߫ ߞߊ߬ ߝߊ߲߬ߞߊ ߞߎ߲߬ߘߐ߬ߞߢߊ߫ ߘߍ߭ ߞߣߐߟߊ ߘߐ߫.
ߢߐ߲߯ߝߊ߯ߡߎ߲ ߏ߬ ߞߊ߬ ߝߙߎ߬ߞߎ߬ߝߙߎߞߎ ߡߟߊ߫ ߡߎߣߎ߲߬߸ ߞߏ߬ߣߵߊ߬ ߟߊߥߟߌ߬ ߘߊ߫ ߁߈߅߄ ߠߊ߫ ߞߊ߲ߛߊߛ-ߣߋߓߙߊߛߑߞߊ߫ ߞߎ߬ߙߎ߲߬ߘߎ ߓߟߏ߫ (ߛߊ߬ߙߌ߬ߦߊ ߡߍ߲ ߞߊ߬ ߞߊ߲ߛߊߛ ߣߌ߫ ߣߋߓߙߊߛߑߞߊ߫ ߘߎ߰ߞߟߏ ߟߎ߬ ߟߊߘߊ߲߫߸ ߞߊ߬ ߓߊ߲߫ ߞߵߊ߬ ߕߏ߫ ߊ߬ߟߎ߫ ߖߡߊ߬ߣߊ߬ߘߋ߲ ߠߎ߬ ߦߋ߫ ߛߴߊ߬ ߘߐߞߕߌ߫ ߟߊ߫ ߣߴߊ߬ߟߎ߫ ߘߌ߫ ߞߍ߫ ߓߟߏߡߐ߯ߦߟߊ ߘߌ߫ ߥߟߊ߫ ߞߊ߲ߠߊߓߌߟߊߟߊ ߘߌ߫)߸ ߓߟߏߡߐ߯ߦߊ ߟߊߜߎ߬ߝߎ߲߬ߓߊ߮ ߟߎ߬ ߞߵߊ߬ ߓߛߌ߬ߞߌ߬ ߞߴߏ߬ ߟߋ ߡߊ߲ߘߴߊ߬ߟߎ ߟߊ߫߸ ߏ߬ ߟߎ߫ ߞߊ߬ ߞߊ߲ߓߍ߲ߠߞߊ߫ ߞߙߎߞߊ (parti républicain) ߛߌ߲ߘߌ߫ ߏ߬ ߟߋ ߞߍ߬ߟߍ߫ ߞߊ߲ߡߊ߬.
ߝߏߘߏ߲ߢߐ߲߯ߠߊ ߛߊߓߎ
Scale icon green ߞߣߐߘߐ ߣߌ߲߬ ߕߍ߫ ߤߊߞߟߌߣߊ߲ ߠߎ߬ ߟߊߥߛߊ߬ ߟߊ߫. (߂߀߂߀ ߥߊ߬ߛߌ߬ߥߙߊ).
ߌ ߦߴߊ߬ ߞߣߐߘߐ ߖߊ߬ߕߋ߬ ߖߊ߲߬ߕߏ߬ߟߌ߫ ߞߏߟߌߞߏߟߌ ߟߋ߬ ߞߊ߲߬ ߥߟߊ߫ ߞߊ߬ ߘߊߘߐߖߊߥߏ ߞߴߊ߬ ߞߊ߲߬ (en) ߘߐ߫.
ߘߊߓߌߟߊߟߌߟߊ ߟߎ߬ ߘߍ߲߬ߞߏ߬ߡߊ߬ߢߐ߲߮ ߠߎ߬ ߟߊ߲ߝߊ߲ߠߌ߲߸ ߛߌߢߍߛ ߞߐ߭ ߞߣߐ߫߸ ߞߊ߲ߛߊߛ߸ ߁߈߅߈ ߘߓߊ߬ߕߊ ߟߊ߫.